**Anexa 5: Definiții și mod de calcul indicatori**

1. **Definiția indicatorilor de realizare**

| **Cod indicator** | **Denumire indicator** | **Tip regiune** | **Unitate de măsură** | **Definiții și modalitate de calcul** |
| --- | --- | --- | --- | --- |
| RCO01 | Întreprinderi care beneficiază de sprijin (din care: micro, mici, medii, mari) | Regiuni mai dezvoltate/ Regiuni mai puțin dezvoltate | Întreprinderi | **Definiție:**  Indicatorul numără toate întreprinderile care primesc sprijin monetar sau în natură din partea FEDR.  Întreprinderea este cea mai mică combinație de unități juridice care reprezintă o unitate organizațională producătoare de bunuri și servicii, care beneficiază de un anumit grad de autonomie în luarea deciziilor, în special în ceea ce privește alocarea resurselor sale. O întreprindere desfășoară una sau mai multe activități, în una sau mai multe locații. O întreprindere poate fi o unitate juridică unică. Unitățile juridice includ persoanele juridice a căror existență este recunoscută prin lege, independent de persoanele fizice sau instituțiile care le dețin sau sunt membri ai acestora, cum ar fi societățile în nume colectiv, societățile cu răspundere limitată, societățile pe acțiuni, etc. Unitățile juridice includ și persoanele fizice care desfășoară o activitate economică în nume propriu, cum ar fi proprietarul și operatorul unui magazin sau al unui service, un avocat sau un meșteșugar care desfășoară o activitate independentă.  (ESTAT în referințe, pe baza Regulamentului (CEE) nr. 696/93 al Consiliului, secțiunea III A din 15.03.1993)  Clasificarea întreprinderilor, în funcție de mărime:   * Micro-întreprindere (<= 10 angajați și cifra de afaceri anuală și/ sau bilanțul <= 2 milioane Euro); * Întreprindere mică (10-49 angajați și cifra de afaceri anuală și/ sau bilanțul > 2 și < = 10 milioane Euro); * Întreprindere medie (50-249 angajați și cifra de afaceri anuală > 10 milioane Euro și <= 50 milioane Euro sau bilanțul > 10 milioane Euro și <= 43 milioane Euro); * Întreprindere mare (>250 angajați și cifra de afaceri anuală > 50 milioane Euro sau bilanțul > 43 milioane Euro).   (ESTAT pe baza Recomandărilor CE 2003/361/EC, Anexa, Articolele 2-3)  Mărimea întreprinderii sprijinite se măsoară la momentul depunerii cererii de finanţare.  **Modalitate de calcul:**  Modalitatea de calcul – suma estimată a numărului de întreprinderi care sunt partenere în proiect.  **Raportare**  Raportarea acestui indicator se realizează pe baza datelor colectate de la beneficiar pentru indicatorul asociat formei de sprijin acordat: grant (RCO02).  **Raportare funcție de regiunea de dezvoltare**  Stabilirea și raportarea indicatorului RCO01 pe tip de regiune de dezvoltare (regiune mai dezvoltată/regiune mai puțin dezvoltată), se face exclusiv funcție de locația de implementare a proiectului (și nu în funcție de sediul social).  Pentru regiunea mai dezvoltată București Ilfov, este necesar să se respecte prevederile secțiunii 3.13 a ghidului solicitantului în ceea ce privește tipurile de ajutor de stat eligibile în funcție de locațiile proiectului în corelare cu activitățile prevăzute în proiect (spre ex. în cazul ajutoarelor regionale (pentru investiții inițiale)sunt eligibile doar unele localități din județul Ilfov) |
| RCO02 | Întreprinderi care beneficiază de sprijin prin granturi | Regiuni mai dezvoltate/ Regiuni mai puțin dezvoltate | Întreprinderi | **Definiție:**  Indicatorul numără toate întreprinderile care primesc sprijin financiar sub formă de grant.  Clasificarea întreprinderilor, în funcție de mărime:   * Micro-întreprindere (<= 10 angajați și cifra de afaceri anuală și/ sau bilanțul <= 2 milioane Euro); * Întreprindere mică (10-49 angajați și cifra de afaceri anuală și/ sau bilanțul > 2 și < = 10 milioane Euro); * Întreprindere medie (50-249 angajați și cifra de afaceri anuală > 10 milioane Euro și <= 50 milioane Euro sau bilanțul > 10 milioane Euro și <= 43 milioane Euro); Întreprindere mare (>250 angajați și cifra de afaceri anuală > 50 milioane Euro sau bilanțul > 43 milioane Euro).   (ESTAT pe baza Recomandărilor CE 2003/361/EC, Anexa, Articolele 2-3)  Mărimea întreprinderii sprijinite se măsoară la momentul depunerii cererii de finanțare.  **Modalitate de calcul:**  Modalitatea de calcul – suma estimată a numărului de întreprinderi care vor beneficia de sprijin în proiect.  **Raportare:**  Beneficiarul va raporta valoarea realizată pentru acest indicator, în timpul implementării, dacă IMM-urile sprijinite au finalizat activitățile din proiect.  **Raportarea în funcție de regiunea de dezvoltare**  Stabilirea și raportarea indicatorului RCO02 pe tip de regiune de dezvoltare (regiune mai dezvoltată/regiune mai puțin dezvoltată), se face exclusiv în funcție de locația de implementare a proiectului/activităților. |
| RCO06 | Cercetători care lucrează în centre de cercetare care beneficiază de sprijin | Regiuni mai dezvoltate/ Regiuni mai puțin dezvoltate | ENI anual | **Definiție:**  Numărul de cercetători care utilizează direct, în activitatea lor, unitatea de cercetare sau echipamentele pentru care se acordă sprijinul.  ENI anual al personalului de cercetare și dezvoltare este definit ca raportul dintre orele de lucru efectiv petrecute în cercetare și dezvoltare pe parcursul unui an calendaristic împărțit la numărul total de ore lucrate în mod convențional în aceeași perioadă de către o persoană sau un grup.  **Modalitate calcul:**  Pentru calculul ENI anual se folosește numărul de ore de lucru normative/ statutare pe an în România de 40 ore/săptămână timp de 52 săptămâni. În calculul ENI se iau în calcul zilele lucrate și zilele de concediu legal (toate tipurile de concediu plătit la care dă dreptul legislația în vigoare), dar nu se iau în calcul zilele de concediu fără plată, zile în care se consideră raportul de muncă suspendat. Calculul se efectuează atât pentru angajații cu normă întreagă, cât și pentru salariatul cu normă parțială.  **Formula: ENI anual= Σ număr ore lucrate în proiect în timpul unui an (incluzând și 8h pentru fiecare zi de concediu legal și zile libere legale plătite, dacă este cazul)/ (52 săptămâni\* 40 ore/săptămână).**  Indicatorul nu include și cercetătorii externi proiectului/entității sprijinite care utilizează echipamentele liniei de activitate/unității de cercetare sprijinite.  **Raportare:**  Beneficiarul va raporta trimestrial, valoarea ENI anual pentru cercetătorii angajați în activitatea de cercetare sprijinită.  Beneficiarul trebuie să demonstreze valorile realizate (raportate) cu documente justificative (de ex. contract de munca, ștat de plată, fișă de pontaj).  **Raportare în funcție de regiunea de dezvoltare**  Stabilirea și raportarea indicatorului RCO06 în funcție de regiunea de dezvoltare (regiune mai puțin dezvoltată/regiune mai dezvoltată) se face ținând cont de locația de implementare a proiectului/ activităților în care cercetătorul își desfășoară activitatea.  **Notă:**  Orele suplimentare efectuate de persoanele angajate cu normă întreagă nu se contabilizează pentru raportarea indicatorului, deoarece o persoană nu poate efectua mai mult de un ENI anual.  Nu vor fi numărate posturile vacante de cercetare și dezvoltare și nici personalul de sprijin/auxiliar (și anume posturile care nu sunt direct implicate în activități de cercetare și dezvoltare). Pentru a putea fi considerat la calculul indicatorului RCO06, cercetătorul/cercetătorii trebuie să fie deja angajați la momentul depunerii cererii de finanțare. Dacă în unitatea de cercetare sunt angajați mai mulți cercetători ca o consecință directă a proiectului (adică posturi vacante ocupate sau posturi noi create), noii cercetători sunt numărați în RCR102 - Locuri de muncă de cercetare în entitățile sprijinite). |
| RCO07 | Organizații de cercetare care participă la proiecte de cercetare comune | Regiuni mai dezvoltate/ Regiuni mai puțin dezvoltate | Organizații de cercetare | **Definiție:**  Numărul de organizații de cercetare sprijinite, care cooperează în proiecte comune de cercetare. Un proiect comun de cercetare include cel puțin o organizație de cercetare și un alt partener (de ex. o întreprindere, o altă organizație de cercetare etc.).  Organizațiile de cercetare sunt organisme cu scopul principal de a efectua independent cercetare fundamentală, cercetare industrială și dezvoltare experimentală și de a disemina rezultatele unor astfel de activități prin predare, publicare sau transfer de cunoștințe. Exemplele includ universități sau institute de cercetare, agenții de transfer de tehnologie, intermediari de inovare, entități orientate spre cercetare sau colaborative virtuale și pot fi publice sau private.  **Modalitate de calcul:**  Suma organizațiilor de cercetare care cooperează în cadrul proiectului/apelului.  **Raportare:**  Beneficiarul va raporta valoarea realizată pentru acest indicator, la momentul semnării contractului de finanțare.  **Raportare funcție de regiunea de dezvoltare**  Stabilirea și raportarea indicatorului RCO07 în funcție de regiunea de dezvoltare (regiune mai dezvoltată/ regiune mai puțin dezvoltată) se face ținând cont de locația de implementare a activităților derulate de organizațiile de cercetare implicate în proiect. |
| RCO08 | Valoarea nominală a echipamentelor pentru cercetare-inovare | Regiuni mai dezvoltate/ Regiuni mai puțin dezvoltate | Euro | **Definiție:**  Valoarea totală (de achiziție) a echipamentelor de cercetare și inovare achiziționate.  Echipamentele de cercetare și dezvoltare includ toate aparatele, instrumentele și dispozitivele utilizate direct pentru a desfășura activități de cercetare și dezvoltare și transfer tehnologic (inclusiv investiții inițiale pentru introducerea în producție).  Nu include, de exemplu, substanțe chimice sau alte materiale consumabile folosite pentru realizarea experimentelor sau a altor activități de cercetare.  **Modalitate de calcul:**  Suma valorii nominale a tuturor echipamentelor de cercetare, inovare și transfer tehnologic (inclusiv investiții inițiale pentru introducerea în producție) achiziționate în cadrul proiectului/apelului.  **Raportare:**  Beneficiarul va raporta valoarea realizată pentru acest indicator la momentul recepției și punerii în funcțiune a echipamentului (PVR, PVPF).  **Raportare în funcție de regiunea de dezvoltare**  Stabilirea și raportarea indicatorului RCO08 pe tip de regiune de dezvoltare, se va realiza în funcție de locația de implementare a proiectului. |

1. **Definiția indicatorului de rezultat**

| **Cod indicator** | **Denumire indicator** | **Tip regiune** | **Unitate de măsura** | **Definiții și modalitate de calcul** |
| --- | --- | --- | --- | --- |
| RCR01 | Locuri de muncă create în entitățile care beneficiază de sprijin | Regiuni mai dezvoltate  Regiuni mai puțin dezvoltate | ENI anual | **Definiție:**  Numărul de **noi** locuri de muncă, exprimat în numărul mediu de angajați cu echivalentul unei norme întregi (ENI) pe an, create în cadrul activității susținute de proiect.  Noile posturi trebuie ocupate și pot fi: cu normă întreagă, cu normă parțială sau recurente sezonier.  **Posturile nou create trebuie să fie păstrate pentru mai mult de un an de la finalizarea proiectului.**  **Modalitate de calcul:**  Indicatorul se calculează ca diferență dintre numărul mediu de angajați cu echivalentul unei norme întregi (ENI) anuale completate înainte de începerea proiectului și la un an după finalizarea proiectului în activitatea sprijinită de proiect.  ENI anual este definit ca raportul dintre orele de lucru efectiv lucrate pe parcursul unui an calendaristic împărțit la numărul total de ore lucrate în mod convențional în aceeași perioadă de către o persoană sau un grup. Prin convenție, o persoană nu poate efectua mai mult de un ENI anual. Numărul de ore lucrate în mod convențional se stabilește pe baza orelor de lucru normate/pontate conform legislației naționale.  Pentru calculul ENI anual se folosește numărul de ore de lucru normative/ statutare pe an în România de 40 ore/ săptămână timp de 52 săptămâni. În calculul ENI se iau în calcul zilele lucrate și zilele de concediu legal (toate tipurile de concediu plătit la care dă dreptul legislația în vigoare), dar nu se iau în calcul zilele de concediu fără plată, zile în care se consideră raportul de muncă suspendat. Calculul se efectuează atât pentru angajații cu normă întreagă, cât și pentru salariatul cu normă parțială.  **Formula: ENI anual= Σ număr ore lucrate în proiect în timpul unui an (incluzând și 8h pentru fiecare zi de concediu legal daca este cazul)/ (52 săptămâni\* 40 ore/săptămână).**  **Raportare:**  Beneficiarul raportează numărul de noi locuri de muncă (exprimate în ENI anual) create în cadrul activității din proiect și susținute cel puțin un an de zile după realizarea output-ului (vezi Momentul măsurării indicatorului).  Se raportează o singură dată, la 1 an de la plata finală aferentă contractului de finanțare (în baza documentelor justificative).  Se raportează anual de către beneficiar, la transmiterea raportului de sustenabilitate către autoritatea contractantă (documente justificative: contract de muncă, fișă de pontaj, ștat de plată etc.).  **Raportare în funcție de regiunea de dezvoltare**  Stabilirea și raportarea indicatorului RCR01 în funcție de regiunea de dezvoltare (regiune mai puțin dezvoltată/regiune mai dezvoltată) se face ținând cont de locația de implementare a proiectului.  **Notă:**  Orele suplimentare efectuate de persoanele angajate cu normă întreagă nu se contabilizează pentru raportarea indicatorului, deoarece o persoană nu poate efectua mai mult de un ENI anual. Pentru persoanele angajate cu normă parțială efectuarea de ore suplimentare este interzisă de Codul Muncii, art. 105, pentru contractele de muncă cu timp parțial.  Acest indicator nu trebuie utilizat pentru a acoperi locurile de muncă de cercetare, care sunt raportate pentru indicatorul RCR102. |
| RCR102 | Locuri de muncă create în domeniul cercetării în entitățile care beneficiază de sprijin | Regiuni mai dezvoltate/ Regiuni mai puțin dezvoltate | ENI anual | **Definiție:**  Numărul de locuri de muncă în cercetare create ca urmare a sprijinului. Indicatorul este exprimat în numărul mediu de angajați cu echivalentul unei norme întregi pe an (ENI anual), calculat conform metodologiei descrise în Manualul Frascati OCDE 2015.  ENI anual al personalului de cercetare și dezvoltare este definit ca raportul dintre orele de lucru efectiv petrecute în cercetare și dezvoltare pe parcursul unui an calendaristic împărțit la numărul total de ore lucrate în mod convențional în aceeași perioadă de către o persoană sau un grup.  **Modalitate de calcul:**  Pentru calculul ENI anual se folosește numărul de ore de lucru normative/ statutare pe an în România de 40 ore/ săptămână timp de 52 săptămâni. În calculul ENI se iau în calcul zilele lucrate și zilele de concediu legal (toate tipurile de concediu plătit la care dă dreptul legislația în vigoare), dar nu se iau în calcul zilele de concediu fără plată, zile în care se consideră raportul de muncă suspendat. Calculul se efectuează̆ atât pentru angajații cu normă întreagă, cât și pentru salariatul ̆cu normă parțială.  **Formula: ENI anual= Σ număr ore lucrate în proiect în timpul unui an (incluzând și 8h pentru fiecare zi de concediu legal și zile libere legale plătite, dacă este cazul)/ (52 săptămâni\* 40 ore/săptămână).**  La calculul țintei acestui indicator nu se va lua în calcul personalul auxiliar și nici personalul angajat în echipa de management a proiectului și care nu face dovada implicării in activitățile de CDI din proiect.  **Raportare:**  Se raportează anual de către beneficiar, la transmiterea raportului de sustenabilitate către autoritatea contractantă (documente justificative: contract de muncă, fișă de pontaj, ștat de plată etc. ). |
| RCR06 | Cereri de brevete depuse | Regiuni mai dezvoltate | Cereri de brevet | **Definiție:**  Numărul de cereri de brevete depuse pe baza rezultatelor activităților de cercetare din cadrul proiectului.  De exemplu: cererile de brevete se pot depune la Oficiul de Stat Pentru Invenții și Mărci și/ sau la Oficiul European pentru Brevete.  **Modalitate de calcul:**  Suma cererilor de brevete depuse de beneficiar.  **Raportare:**  Valoarea realizată: reprezintă numărul de cereri de brevete depuse ca urmare a implementării proiectului. Valoarea realizată este raportată la cel mult un an după finalizarea proiectului (în baza documentelor justificative anexate).  **Raportare în funcție de regiunea de dezvoltare**  Stabilirea și raportarea indicatorului RCR06 pe tip de regiune de dezvoltare se face în funcție de locația de implementare a proiectului. |
| RCR08 | Publicații ale proiectelor care beneficiază de sprijin | Regiuni mai dezvoltate/ Regiuni mai puțin dezvoltate | Publicații | **Definiție:**  Număr de publicații din proiectul care beneficiază de finanțare. Publicațiile pot avea forma de articole, capitole de cărți sau cărți (incluzând co-publicații). Contribuția proiectului susținut ar trebui să fie clar identificabilă. Indicatorul acoperă lucrările care au fost trimise și acceptate spre recenzare de către publicații recenzate (peer-reviewed).  **Modalitate de calcul:**  Suma publicațiilor realizate ca urmare a implementării proiectului.  **Raportare:**  Valoarea realizată: reprezintă numărul de publicații (ca de ex.: articole, capitole de cărți sau cărți, incluzând co-publicații) acceptate spre recenzare/acceptare spre publicare/publicate.  **Raportare în funcție de regiunea de dezvoltare**  Stabilirea și raportarea indicatorului RCO08 pe regiunea de dezvoltare (regiune mai puțin dezvoltată/regiune mai dezvoltată) se va realiza funcție de împărțirea pe cele 2 tipuri de regiuni de dezvoltare, astfel:   * 94% din numărul total al publicațiilor va fi raportată pentru regiunile mai puțin dezvoltate, * 6% din numărul total al publicațiilor va fi raportată pentru regiunile mai dezvoltate. |