**ANEXA**

**la Ordinul ministrului investițiilor și proiectelor europene**

**nr. .........................../.......................2024**

**Program Sănătate**

**Ghidul solicitantului**

**Apelul de proiecte ...................**

**Sprijin pentru implementarea de soluții de cercetare de importanță strategică în domeniul medical: genomică; boli netransmisibile (ex. dezvoltarea de soluții de cercetare pentru tratarea cancerelor); vaccinuri, seruri și alte medicamente biologice**

****

**Obiectivul de politică 1:**

O Europă mai competitivă și mai inteligentă, prin promovarea unei transformări economice inovatoare și inteligente și a conectivității TIC regionale

**Obiectiv specific RSO1.1**

Dezvoltarea și sporirea capacităților de cercetare și inovare și adoptarea tehnologiilor avansate (FEDR)

**Prioritatea 5:**

**Abordări inovative în cercetarea din domeniul medical**

**CUPRINS**

[**1.** **PREAMBUL, ABREVIERI ȘI GLOSAR** 5](#_Toc157694030)

[**1.1.** **Preambul** 5](#_Toc157694031)

[**1.2.** **Abrevieri** 6](#_Toc157694032)

[**1.3.** **Glosar** 7](#_Toc157694033)

[**2.** **ELEMENTE DE CONTEXT** 16](#_Toc157694034)

[**2.1.** **Informații generale Program** 16](#_Toc157694035)

[**2.2.** **Prioritate/ Fond/ Obiectiv de politică/ Obiectiv specific** 17](#_Toc157694036)

[**2.3.** **Reglementări europene și naționale, cadrul strategic, documente programatice aplicabile** 17](#_Toc157694037)

[**2.3.1.** **Cadrul strategic relevant aplicabil** 17](#_Toc157694038)

[**2.3.2.** **Documente programatice** 18](#_Toc157694039)

[**2.3.3.** **Cadrul legislativ general aplicabil** 18](#_Toc157694040)

[**3.** **ASPECTE SPECIFICE APELULUI DE PROIECTE** 23](#_Toc157694041)

[**3.1.** **Tipul de apel** 23](#_Toc157694042)

[**3.2.** **Forma de sprijin (granturi; instrumente financiare; premii)** 26](#_Toc157694043)

[**3.3.** **Bugetul alocat apelului de proiecte** 26](#_Toc157694044)

[**3.4.** **Rata de cofinanțare** 26](#_Toc157694045)

[**3.5.** **Zona/ zonele geografică(e) vizată(e) de apelul de proiecte** 28](#_Toc157694046)

[**3.6.** **Acțiuni sprijinite în cadrul apelului** 29](#_Toc157694047)

[**3.7.** **Grup țintă vizat de apelul de proiect** 31](#_Toc157694048)

[**3.8.** **Indicatori** 31](#_Toc157694049)

[**3.8.1.** **Indicatori de realizare** 32](#_Toc157694050)

[**3.8.2.** **Indicatori de rezultat** 33](#_Toc157694051)

[**3.8.3.** **Indicatori suplimentari specifici apelului de proiecte (dacă este cazul)** 35](#_Toc157694052)

[**3.9.** **Rezultatele așteptate** 35](#_Toc157694053)

[**3.10.** **Operațiune de importanță strategică** 35](#_Toc157694054)

[**3.11.** **Investiții teritoriale integrate** 35](#_Toc157694055)

[**3.12.** **Dezvoltare locală plasată sub responsabilitatea comunității** 35](#_Toc157694056)

[**3.13.** **Reguli privind ajutorul de stat** 35](#_Toc157694057)

[**3.14.** **Reguli privind instrumentele financiare** 36](#_Toc157694058)

[**3.15.** **Acțiuni interregionale, transfrontaliere și transnaționale** 36](#_Toc157694059)

[**3.16.** **Principii orizontale** 36](#_Toc157694060)

[**3.17.** **Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice** 37](#_Toc157694061)

[**3.17.1.** **Aplicarea principiului DNSH. Imunizarea la schimbările climatice** 37](#_Toc157694062)

[**3.17.2.** **Eficiența resurselor *(apă, aer, lumină etc.)*** 39](#_Toc157694063)

[**3.17.3.** **Reducerea cantității de deșeuri/ economia circulară** 39](#_Toc157694064)

[**3.17.4.** **Creșterea performanței energetice și obținerea de energie verde pentru consum propriu din resurse regenerabile** 39](#_Toc157694065)

[**3.17.5.** **Indicatori de monitorizare a efectelor asupra mediului** 40](#_Toc157694066)

[**3.18.** **Caracterul durabil al proiectului** 41](#_Toc157694067)

[**3.19.** **Acțiuni menite să garanteze egalitatea de șanse, de gen, incluziunea și nediscriminarea** 42](#_Toc157694068)

[**3.19.1.** **Egalitatea de șanse** 42](#_Toc157694069)

[**3.19.2.** **Accesibilitatea pentru persoanele cu dizabilități** 42](#_Toc157694070)

[**3.19.3.** **Egalitatea de gen** 44](#_Toc157694071)

[**3.19.4.** **Nediscriminare** 44](#_Toc157694072)

[**3.20.** **Teme secundare** 44](#_Toc157694073)

[**3.21.** **Informarea și vizibilitatea sprijinului din fonduri** 44](#_Toc157694074)

[**4.** **INFORMAȚII ADMINISTRATIVE DESPRE APELUL DE PROIECT** 46](#_Toc157694075)

[**4.1.** **Data deschiderii apelului de proiecte** 46](#_Toc157694076)

[**4.2.** **Perioada de pregătire a proiectelor** 46](#_Toc157694077)

[**4.3.** **Perioada de depunere a proiectelor** 46](#_Toc157694078)

[**4.3.1.** **Data și ora pentru începerea depunerii de proiecte** 46](#_Toc157694079)

[**4.3.2.** **Data și ora închiderii apelului de proiect** 46](#_Toc157694080)

[**4.4.** **Modalitatea de depunere a proiectului** 47](#_Toc157694081)

[**5.** **CONDIȚII DE ELIGIBILITATE** 47](#_Toc157694082)

[**5.1.** **Eligibilitatea solicitanților și partenerilor** 47](#_Toc157694083)

[**5.1.1.** **Cerințe privind eligibilitatea solicitanților și partenerilor** 47](#_Toc157694084)

[**5.1.2.** **Categorii de solicitanți eligibili** 53](#_Toc157694085)

[**5.1.3.** **Categorii de parteneri eligibili** 53](#_Toc157694086)

[**5.1.4.** **Reguli și cerințe privind parteneriatul** 53](#_Toc157694087)

[**5.2.** **Eligibilitatea activităților** 54](#_Toc157694088)

[**5.2.1.** **Cerințe generale privind eligibilitatea activităților** 54](#_Toc157694089)

[**5.2.2.** **Activități eligibile** 54](#_Toc157694090)

[**5.2.3.** **Activitatea de bază** 56](#_Toc157694091)

[**5.2.4.** **Activități neeligibile** 56](#_Toc157694092)

[**5.3.** **Eligibilitatea cheltuielilor** 58](#_Toc157694093)

[**5.3.1.** **Baza legală pentru stabilirea eligibilității cheltuielilor** 58](#_Toc157694094)

[**5.3.2.** **Categorii și plafoane de cheltuieli eligibile** 59](#_Toc157694095)

[**5.3.3.** **Categorii de cheltuieli neeligibile** 60](#_Toc157694096)

[**5.3.4.** **Opțiuni de costuri simplificate. Costuri directe și costuri indirecte** 62](#_Toc157694097)

[**5.3.5.** **Opțiuni de costuri simplificate. Costuri unitare/sume forfetare și rate forfetare** 63](#_Toc157694098)

[**5.3.6.** **Finanțare nelegată de costuri** 63](#_Toc157694099)

[**5.4.** **Valoarea minimă și maximă eligibilă a proiectului** 63](#_Toc157694100)

[**5.5.** **Cuantumul cofinanțării acordate** 64](#_Toc157694101)

[**5.6.** **Durata proiectului** 64](#_Toc157694102)

[**5.7.** **Alte cerințe de eligibilitate a proiectului** 65](#_Toc157694103)

[**6.** **INDICATORI DE ETAPĂ** 66](#_Toc157694104)

[**7.** **COMPLETAREA ȘI DEPUNEREA CERERILOR DE FINANȚARE** 67](#_Toc157694105)

[**7.1.** **Completarea formularului cererii** 67](#_Toc157694106)

[**7.2.** **Limba utilizată în completarea cererii de finanțare** 68](#_Toc157694107)

[**7.3.** **Metodologia de justificare și detaliere a bugetului cererii de finanțare** 68](#_Toc157694108)

[**7.4.** **Anexe și documente obligatorii la depunerea cererii** 71](#_Toc157694109)

[**7.5.** **Aspecte administrative privind depunerea cererii de finanțare** 74](#_Toc157694110)

[**7.6.** **Anexele și documente obligatorii la momentul contractării** 75](#_Toc157694111)

[**7.7.** **Renunțarea la cererea de finanțare** 75](#_Toc157694112)

[**8.** **PROCESUL DE EVALUARE, SELECȚIE ȘI CONTRACTARE A PROIECTELOR** 76](#_Toc157694113)

[**8.1.** **Principalele etape ale procesului de evaluare, selecție și contractare** 76](#_Toc157694114)

[**8.2.** **Conformitate administrativă – Declarația Unică** 76](#_Toc157694115)

[**8.3.** **Etapa de evaluare preliminară – dacă este cazul (specific pentru intervențiile FSE+)** 77](#_Toc157694116)

[**8.4.** **Evaluarea tehnică și financiară. Criterii de evaluare tehnică și financiară** 77](#_Toc157694117)

[**8.5.** **Aplicarea pragului de calitate** 78](#_Toc157694118)

[**8.6.** **Aplicarea pragului de excelență** 79](#_Toc157694119)

[**8.7.** **Notificarea rezultatului evaluării tehnice și financiare.** 79](#_Toc157694120)

[**8.8.** **Contestații** 79](#_Toc157694121)

[**8.9.** **Contractarea proiectului** 80](#_Toc157694122)

[**8.9.1.** **Verificarea îndeplinirii condițiilor de eligibilitate** 80](#_Toc157694123)

[**8.9.2.** **Decizia de acordare/respingere a finanțării** 82](#_Toc157694124)

[**8.9.3.** **Definitivarea planului de monitorizare al proiectului** 82](#_Toc157694125)

[**8.9.4.** **Semnarea contractului de finanțare/emiterea deciziei de finanțare** 83](#_Toc157694126)

[**9.** **ASPECTE PRIVIND CONFLICTUL DE INTERESE** 83](#_Toc157694127)

[**10.** **ASPECTE PRIVIND PRELUCRAREA DATELOR CU CARACTER PERSONAL** 85](#_Toc157694128)

[**11.** **ASPECTE PRIVIND MONITORIZAREA TEHNICĂ ȘI RAPOARTELE DE PROGRES** 86](#_Toc157694129)

[**11.1.** **Rapoartele de progres** 86](#_Toc157694130)

[**11.2.** **Vizitele de monitorizare** 87](#_Toc157694131)

[**11.3.** **Mecanismul specific indicatorilor de etapă. Planul de monitorizare** 88](#_Toc157694132)

[**12.** **ASPECTE PRIVIND MANAGEMENTUL FINANCIAR** 90](#_Toc157694133)

[**12.1.** **Mecanismul cererilor de prefinanțare** 90](#_Toc157694134)

[**12.2.** **Mecanismul cererilor de plată** 90](#_Toc157694135)

[**12.3.** **Mecanismul cererilor de rambursare** 91](#_Toc157694136)

[**12.4.** **Graficul cererilor de prefinanțare/plată/rambursare** 91](#_Toc157694137)

[**12.5.** **Vizitele la fața locului** 91](#_Toc157694138)

[**13.** **MODIFICAREA GHIDULUI SOLICITANTULUI** 91](#_Toc157694139)

[**13.1.** **Aspectele care pot face obiectul modificărilor prevederilor ghidului solicitantului** 91](#_Toc157694140)

[**13.2.** **Condiții privind aplicarea modificărilor pentru cererile de finanțare aflate în procesul de selecție (condiții tranzitorii)** 92](#_Toc157694141)

[**14.** **ANEXE ale Ghidului Solicitantului** 92](#_Toc157694142)

1. **PREAMBUL, ABREVIERI ȘI GLOSAR** 
   1. **Preambul**

Acest document prezintă condițiile necesare în vederea depunerii fișelor de proiect și a cererilor de finanțare pentru operațiunile strategice predefinite cuprinse în cadrul Priorității 5, respectiv acțiunile Aa), Ab) și Ac)**.**

Aspectele cuprinse în acest document, ce derivă din Programul Sănătate (PoS), aprobat prin Decizia Comisiei nr. C(2022) 8934/2022 și modul său de implementare, vor fi interpretate exclusiv de către Autoritatea de Management pentru Programul Operațional Sănătate (AM PoS), cu respectarea legislației în vigoare.

Vă recomandăm ca, înainte de a începe completarea cererii de finanțare, să vă asigurați că ați parcurs toate informațiile prezentate în acest document și anexele aferente acestuia, precum și toate prevederile din Programul Sănătate și să vă asigurați că ați înțeles toate aspectele legate de specificul intervențiilor finanțate din PS.

Vă recomandăm ca, până la data limită de depunere a cererilor de finanțare în cadrul prezentului apel, să consultați periodic pagina de internet a Programului Sănătate https://mfe.gov.ro/minister/perioade-de-programare/perioada-2021-2027/autoritatea-de-management-pentru-programul-sanatate/programare-ghiduri/ pentru a urmări eventualele modificări ale condițiilor de finanțare, precum și alte orientări/ comunicări/clarificări pentru accesarea fondurilor în cadrul Programului Sănătate.

Întrebările relevante și răspunsurile corespunzătoare sunt publicate periodic pe pagina de internet a Programului Sănătate.

În pregătirea cererilor de finanțare, la depunerea acestora, pe parcursul procesului de evaluare și selecție, precum și pe întreaga durată de implementare, solicitanții au obligația de a respecta legislația în vigoare la nivel național și european, inclusiv având în vedere modificările intervenite pe parcursul procesului de evaluare și selecție sau contractare a proiectelor, modificări intervenite ulterior lansării ghidului.

Identificarea unor aspecte care pot îmbunătăți procesul de evaluare și selecție poate determina solicitări de documente suplimentare din partea AM POS, solicitări la care potențialii beneficiari au obligația de a răspunde. În situația în care, asupra elementelor pentru care s-au solicitat clarificări suplimentare nu se poate trage o concluzie certă, conform precizărilor din cadrul ghidului prezent cererea de finanțare va fi analizată pe baza documentelor prezentate în cadrul cererii de finanțare.

Termenele din cadrul prezentului ghid pot fi suspendate de către AM POS în cazul în care, pe parcursul procesului de evaluare și selecție, apar probleme de legalitate, regularitate, conformitate care să afecteze procesul.

Indiferent de etapa în cadrul căreia a fost respinsă o cerere de finanțare, solicitantul poate formula, în scris, conform modalității de depunere descrisă în cadrul prezentului ghid, o singură contestație pe fiecare etapă împotriva actului prin care i s-a comunicat respingerea proiectului de către AM POS.

* 1. **Abrevieri**

|  |  |
| --- | --- |
| AM POS | Autoritatea de Management pentru Programul Operațional Sănătate |
| BS | Bugetul de stat |
| CDI | Cercetare Dezvoltare și Inovare |
| COM | Comisia Europeană |
| CRDP | Convenția privind drepturile persoanelor cu dizabilități |
| CV | Curriculum Vitae |
| DALI | Documentația de avizare a lucrărilor de intervenții |
| DLRC | Dezvoltare locală plasată sub responsabilitatea comunității |
| DNSH | Do No Significant Harm (a nu prejudicia în mod semnificativ) |
| ENI | Echivalent normă întreagă |
| FEDR | Fondul European de Dezvoltare Regională |
| FEDR | Fondul European de Dezvoltare Regională |
| GDPR | Regulamentul general pentru protecția datelor cu caracter personal |
| GS | Ghidul solicitantului |
| HG | Hotărâre de guvern |
| IMM | Întreprinderi mici și mijlocii |
| MIPE | Ministerul Investițiilor și Proiectelor Europene |
| MySMIS2021/SMIS2021+ | Sistem de Management al Informațiilor (Aplicația informatică prin care solicitanții transmit cererile de finanțare) |
| nZEB | Near zero energy building |
| OIC | Organismul Intermediar pentru Cercetare |
| OIS | Operațiune de importanță strategică |
| OUG | Ordonanță de urgență a Guvernului |
| PoS | Program Sănătate |
| PT | Proiect tehnic |
| SF | Studiu de fezabilitate |
| SNCISI | Strategia Națională de Cercetare, Inovare și Specializare Inteligentă 2022-2027 |
| TVA | Taxa pe valoare adăugată |
| UE | Uniunea Europeană |

* 1. **Glosar**

|  |  |
| --- | --- |
| **A** | **Activitate de bază** în cadrul unui proiect - activitate sau pachet de activități declarate de către beneficiar ca fiind principale sau de referință pentru un proiect, care se verifică de către autoritatea de management/organismul intermediar, după caz, în etapa de contractare, la momentul întocmirii planului de monitorizare a proiectului şi care trebuie să respecte următoarele condiții cumulative:  (i) are legătură directă cu obiectul proiectului pentru care se acordă finanțarea şi contribuie în mod direct şi semnificativ la realizarea obiectivelor şi la obținerea rezultatelor acestuia;  (ii) se regăsește în cererea de finanțare sub forma activităților eligibile obligatorii specificate în Ghidul solicitantului;  (iii) nu face parte din activitățile conexe, așa cum sunt acestea definite în Ghidul solicitantului;  (iv) bugetul estimat alocat activității sau pachetului de activități reprezintă minimum 50% din bugetul eligibil al proiectului;  **Active corporale** reprezintă terenuri, clădiri și instalații, utilaje și echipamente;  **Active necorporale** reprezintă brevete, licențe, mărci comerciale, programe informatice, alte drepturi și active similare, precum și investiții în realizarea de instrumente de comercializare on-line a serviciilor/produselor proprii;  **Autoritatea de Management pentru Programul Operațional Sănătate -** structura organizatorică din cadrul MIPE, responsabilă de gestionarea și implementarea PS și de utilizarea eficientă, efectivă și transparentă a fondurilor, îndeplinind funcțiile și rolurile prevăzute în acest sens de Regulamentul UE nr. 2021/1060;  În prezentul ghid utilizarea sintagmei AM POS nu restricționează Autoritatea de Management pentru Programul Operațional Sănătate în utilizarea Organismului Intermediar Cercetare, cu care a încheiat Acord de delegare de funcții, pentru a efectua procesele de evaluare, contractare, implementare, etc. Astfel, sintagma AM POS este interschimbabilă, acolo unde este cazul, cu sintagma OIC, în funcție de decizia AM PoS de a delega sau de a nu delega efectuarea anumitor funcții către acestea.  **Adaptarea la schimbările climatice** (reziliența la schimbări climatice globale) reprezintă procesul de adaptare la condițiile climatice actuale și viitoare și la efectele acestora, în scopul de a modera daunele sau de a exploata oportunități benefice (sistemele umane). În cazul sistemelor naturale, se referă la procesul de adaptare la clima actuală și efectele acesteia; intervenția umană poate facilita adaptarea la climatul preconizat și la efectele acestuia.  **Ajutor de stat** - înseamnă orice măsură care îndeplinește toate criteriile prevăzute la art. 107 alin. (1) din Tratatul privind funcționarea Uniunii Europene (TFUE).  **Activitate economică** reprezintă orice activitate care constă în furnizarea de bunuri, servicii și lucrări pe o piață.  **Apelul de proiecte** reprezintă o invitație publică adresată de către autoritatea de management/organismul intermediar, după caz, categoriilor de solicitanți eligibili stabiliți prin Ghidul solicitantului, în vederea transmiterii cererilor de finanțare, în cadrul uneia sau mai multor priorități din cadrul programului; |
| **C** | **Cererea de finanțare** – document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada de programare 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect și este însoțit de anexe și documentele specificate în Ghidul solicitantului aplicabil fiecărui apel de proiecte; în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul solicitantului și care sunt cuprinse în sistemul informatic MySMIS2021/SMIS2021+ ;  **Contractul de finanțare** actul juridic, cu titlu oneros, de adeziune, încheiat între autoritatea de management, și beneficiar, astfel cum este definit la art. 2 pct. 9 din Regulamentul (UE) 2021/1060, prin care se stabilesc drepturile și obligațiile corelative ale părților în vederea implementării operațiunilor;  **Cercetare aplicată** înseamnă cercetare industrială, dezvoltare experimentală sau orice combinație a acestora;  **Cercetare fundamentală**înseamnă activitatea experimentală sau teoretică întreprinsă, în principal, pentru a dobândi cunoștințe noi despre bazele fenomenelor și faptelor observabile, fără a fi avută în vedere nicio aplicare sau utilizare comercială directă;  **Cercetare industrială** înseamnă cercetare sau investigație critică planificată în scopul dobândirii de cunoștințe și competențe noi pentru elaborarea unor noi produse, procese sau servicii ori pentru realizarea unei îmbunătățiri semnificative a produselor, proceselor sau serviciilor existente, inclusiv a produselor, proceselor sau serviciilor digitale, în orice domeniu, tehnologie, industrie sau sector (inclusiv, dar fără a se limita la acestea, industrii și tehnologii digitale, cum ar fi supercalculul, tehnologiile cuantice, tehnologiile blockchain, inteligența artificială, securitatea cibernetică, volumele mari de date și tehnologiile de tip cloud). Cercetarea industrială cuprinde crearea de părți componente pentru sisteme complexe și poate include construcția de prototipuri în laborator sau într-un mediu cu interfețe simulate ale sistemelor existente, precum și de linii pilot, atunci când acest lucru este necesar pentru cercetarea industrială și, în special, pentru validarea tehnologiilor generice  **Concurenţă deplină** înseamnă o situaţie în care condiţiile tranzacţiei dintre părţile contractante nu diferă de cele care s-ar aplica între întreprinderi independente și nu conţin niciun element de coluziune. Se consideră că instituirea unei proceduri de atribuire deschisă, transparentă și nediscriminatorie pentru tranzacţia în cauză îndeplinește principiul concurenţei depline.  **Costuri directe** sunt cheltuielile efectuate strict pentru investiția propusă prin proiect și care, la finalul implementării proiectului, se reflectă/ transpun în obiectivul propus prin proiect.  **Costuri indirecte** sunt toate acele cheltuieli care nu se încadrează în categoria costurilor directe și care sprijină transversal implementarea proiectului, iar la finalul implementării nu se reflectă în mod direct în obiectivul propus prin proiect. |
| **D** | **Documentaţia de avizare a lucrărilor de intervenţii (DALI)** - documentaţia tehnico-economică, similară studiului de fezabilitate, elaborată pe baza expertizei tehnice a construcţiei/construcţiilor existente şi, după caz, a studiilor, auditurilor ori analizelor de specialitate în raport cu specificul investiţiei.  **Dezvoltare experimentală** înseamnă dobândirea, combinarea, modelarea și utilizarea unor cunoștințe și competențe relevante existente de ordin științific, tehnologic, de afaceri și altele, cu scopul de a dezvolta produse, procese sau servicii noi ori îmbunătățite, inclusiv produse, procese sau servicii digitale, în orice domeniu, tehnologie, industrie sau sector (inclusiv, dar fără a se limita la acestea, industrii și tehnologii digitale, cum ar fi, de exemplu, supercalculul, tehnologiile cuantice, tehnologiile blockchain, inteligența artificială, securitatea cibernetică, volumele mari de date și tehnologiile de tip cloud sau edge). Aceasta poate cuprinde, de exemplu, și activități care vizează definirea, planificarea și documentarea conceptuală a unor noi produse, procese sau servicii.  Dezvoltarea experimentală poate include crearea de prototipuri, demonstrarea, crearea de proiecte-pilot, testarea și validarea unor produse, procese sau servicii noi ori îmbunătățite în medii reprezentative pentru condițiile de funcționare reale, în cazul în care obiectivul principal este de a aduce noi îmbunătățiri tehnice produselor, proceselor sau serviciilor care nu sunt definitivate în mod substanțial. Aceasta poate include dezvoltarea unui prototip sau pilot utilizabil comercial care este în mod obligatoriu produsul comercial final și a cărui producție este prea costisitoare pentru ca acesta să fie utilizat exclusiv în scopuri demonstrative și de validare.  Dezvoltarea experimentală nu include modificările de rutină sau periodice aduse produselor, liniilor de producție, proceselor de fabricație, serviciilor existente și altor operațiuni în curs, chiar dacă modificările respective ar putea reprezenta ameliorări.  **Demararea lucrărilor** înseamnă fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul. Cumpărarea de terenuri și lucrările pregătitoare, cum ar fi obținerea permiselor și realizarea studiilor de fezabilitate, nu sunt considerate drept demarare a lucrărilor. În cazul preluărilor de întreprinderi, „demararea lucrărilor” corespunde datei dobândirii activelor direct legate de unitatea preluată. |
| **G** | **Ghidul solicitantului** - documentul asimilat celui prevăzut la art. 73 alin.(3) din Regulamentul (UE) 2021/1060, cu modificările și completările ulterioare, emis de autoritatea de management care stabilește condițiile acordării sprijinului financiar în cadrul unui apel de proiecte; |
| **I** | **Imobilul** este definit conform Legii nr. 7/1996 a cadastrului și a publicității imobiliare, cu modificările și completările ulterioare, prin care se înțelege terenul, cu sau fără construcții, de pe teritoriul unei unități administrativ-teritoriale, aparținând unuia sau mai multor proprietari, care se identifică printr-un număr cadastral unic;  **Investiția demarată** reprezintă fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul. Cumpărarea de terenuri și lucrările pregătitoare, cum ar fi obținerea permiselor și realizarea studiilor de fezabilitate, nu sunt considerate drept demarare a lucrărilor;  **Imunizarea la schimbările climatice** - reprezintă un proces de prevenire a vulnerabilității infrastructurii la potențialele efecte pe termen lung ale schimbărilor climatice, asigurându-se, în același timp, respectarea principiului „eficiența energetică înainte de toate” și faptul că nivelul emisiilor de gaze cu efect de seră generate de proiect este compatibil cu obiectivul privind neutralitatea climatică stabilit pentru 2050. Imunizarea la schimbările climatice este un proces care integrează măsurile de atenuare a schimbărilor climatice și măsurile de adaptare la schimbările climatice în dezvoltarea proiectelor de infrastructură.  **Inovarea** reprezintă implementarea unui produs (bun sau serviciu) nou sau optimizat în mod semnificativ pe piaţă sau implementarea unui proces de producţie nou sau semnificativ îmbunătăţit în cadrul întreprinderii.  Un produs nou sau îmbunătăţit este implementat atunci când este introdus pe piaţă. Noile procese, metode de marketing sau metode organizatorice sunt implementate atunci când sunt introduse în uz, în operaţiile din cadrul întreprinderii.  Întregul proces al inovării cuprinde etape ştiinţifice, tehnologice, organizatorice, financiare şi comerciale prin care trebuie să treacă noile idei, produse, procese în oricare dintre domeniile economiei. În domeniul tehnic de exemplu, acest proces complex constă în transformarea rezultatelor activităţii de cercetare, sau al unei invenţii, într-un produs sau procedeu industrial nou sau substanţial îmbunătăţit.  Unele activităţi realizate pe parcursul întregului proces al inovării sunt ele însele inovatoare, altele nu sunt activităţi noi, dar sunt necesare în procesul inovării. Activităţile de inovare pot să includă de asemenea şi activităţi de cercetare care pot să nu fie direct legate de dezvoltarea produsului/procesului principal dar sunt necesare în etapele de fabricaţie sau chiar de comercializare a acestuia.  **Inovarea de produs** reprezintă implementarea unui bun sau serviciu nou sau semnificativ îmbunătăţit. Inovările de produs includ atât realizarea unor bunuri şi servicii noi, cât şi îmbunătăţirea semnificativă a *caracteristicilor funcţionale sau de folosire a bunurilor şi serviciilor* existente. Acestea includ schimbări semnificative ale specificaţiilor tehnice, ale componentelor sau materialelor, ale software-ului incorporat, utilizare accesibilă sau alte caracteristici funcţionale. Se referă numai la schimbările aduse produsului în sine nu la schimbări care vor interveni eventual şi în procesul de fabricaţie şi care vor ţine de inovarea de proces.  **Inovarea de proces** înseamnă punerea în aplicare a unei metode de producție sau de implementare noi ori îmbunătățite semnificativ, inclusiv modificări semnificative ale tehnicilor, echipamentelor sau software-ului, la nivelul întreprinderii (la nivelul grupului din sectorul industrial vizat din SEE), inclusiv, de exemplu, prin utilizarea unor tehnologii sau soluții digitale noi sau inovatoare. Sunt excluse din această definiție schimbările sau îmbunătățirile minore, creșterea capacităților de producție sau de prestare de servicii prin adăugarea de sisteme de fabricație sau logistice care sunt foarte asemănătoare cu cele utilizate deja, încetarea utilizării unui proces, simpla înlocuire sau majorare a capitalului, schimbări rezultate numai din modificarea prețurilor factorilor, personalizarea producției, localizarea, schimbările regulate, sezoniere și alte schimbări ciclice și comercializarea de produse noi sau îmbunătățite semnificativ.  **Investiție inițială**, înseamnă:   1. o investiţie în active corporale și necorporale legată de demararea unei unităţi noi, extinderea capacităţii unei unităţi existente, diversificarea producţiei unei unităţi prin produse care nu au fost fabricate anterior în unitate sau o schimbare fundamentală a procesului general de producţie al unei unităţi existente; sau 2. o achiziţionare de active legate direct de o unitate, cu condiţia ca unitatea să fie închisă sau să fi fost închisă dacă nu ar fi fost achiziţionată și să fie cumpărată de un investitor care nu are legătură cu vânzătorul și exclude simpla achiziţionare a acţiunilor unei întreprinderi.   **Intensitatea ajutorului** înseamnă valoarea brută a ajutorului exprimată ca procent din costurile eligibile, înainte de deducerea impozitelor sau a altor taxe. Ajutoarele care pot fi plătite în mai multe tranșe se actualizează la valoarea lor la data acordării. Rata dobânzii care trebuie utilizată în acest sens este rata de scont aplicabilă la data acordării. Intensitatea ajutorului se calculează pentru fiecare beneficiar.  **Indicatori de etapă** - repere cantitative, valorice sau calitative faţă de care este monitorizat şi evaluat, într-o manieră obiectivă şi transparentă, progresul implementării unui proiect; în funcţie de natura proiectelor, indicatorii de etapă pot reprezenta: realizarea unor activităţi sau subactivităţi din proiect, atingerea unor stadii de implementare sau de execuţie tehnică sau financiară prestabilite, precum şi stadii sau valori intermediare ale indicatorilor de realizare; |
| **Î** | **Întreprindere**, în sensul aplicării prevederilor legale în materie de ajutor de stat/minimis, este considerată a fi orice entitate care desfășoară o activitate economică, indiferent de forma sa juridică, de modul de finanțare sau de existența unui scop lucrativ, în conformitate cu Comunicarea Comisiei nr. C262/01/2016 privind noțiunea de ajutor de stat astfel cum este menționată la articolul 107 alineatul (1) din Tratatul privind funcționarea Uniunii Europene.  **Întreprindere mică** - este definită ca fiind o întreprindere care are mai puţin de 50 de angajaţi și a cărei cifră de afaceri anuală și/sau al cărei bilanţ anual total nu depășește 10 milioane EUR.  **Întreprindere mijlocie** - este definită ca fiind o întreprindere care are mai puţin de 250 de angajaţi și a căror cifră de afaceri anuală nu depășește 50 de milioane EUR și/sau al căror bilanţ anual total nu depășește 43 de milioane EUR.  **Întreprindere în dificultate** înseamnă o întreprindere care se află în cel puțin una din situațiile următoare:   1. În cazul unei societăți comerciale cu răspundere limitată [alta decât un IMM care există de cel puțin 3 ani sau, în sensul eligibilității pentru ajutor pentru finanțare de risc, un IMM care îndeplinește condiția prevăzută la articolul 21 alineatul (3) litera (b) și care se califică pentru investiții pentru finanțare de risc în urma unui proces de diligență efectuat de un intermediar financiar selectat], atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris. În sensul acestei dispoziții, «societate cu răspundere limitată» se referă în special la tipurile de societăți comerciale menționate în anexa I la Directiva 2013/34/UE a Parlamentului European și a Consiliului (\*), iar «capital social» include, dacă este cazul, orice capital suplimentar; 2. În cazul unei societăți comerciale în care cel puțin unii dintre asociați au răspundere nelimitată pentru creanțele societății [alta decât un IMM care există de cel puțin trei ani sau, în sensul eligibilității pentru ajutor pentru finanțare de risc, un IMM care îndeplinește condiția prevăzută la articolul 21 alineatul (3) litera (b) și care se califică pentru investiții pentru finanțare de risc în urma unui proces de diligență efectuat de un intermediar financiar selectat], atunci când mai mult de jumătate din capitalul propriu așa cum reiese din contabilitatea societății a dispărut din cauza pierderilor acumulate. În sensul prezentei dispoziții, «o societate comercială în care cel puțin unii dintre asociați au răspundere nelimitată pentru creanțele societății» se referă în special la acele tipuri de societăți menționate în anexa II la Directiva 2013/34/UE; 3. atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi; 4. atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare; 5. în cazul unei întreprinderi care nu este un IMM, atunci când, în ultimii doi ani: 6. raportul datorii/capitaluri proprii al întreprinderii este mai mare de 7,5;   și   1. capacitatea de acoperire a dobânzilor calculată pe baza EBITDA se situează   sub valoarea 1,0. |
| **M** | **MySMIS/MySMIS2021+** reprezintă sistemul informatic prin care potențialii beneficiari vor putea solicita finanțare europeană pentru perioada de programare 2021-2027; |
| **O** | **Organizaţie de cercetare și diseminare a cunoştinţelor** (pe scurt organizaţie de cercetare) - înseamnă o entitate (cum ar fi universităţile sau instituțiile de cercetare, agenţiile de transfer de tehnologie, intermediarii pentru inovare, entităţile de cercetare colaborativă fizică sau virtuală), indiferent de statutul său juridic sau de modalitatea de finanţare, al cărei obiectiv principal este de a efectua în mod independent cercetare fundamentală, cercetare industrială sau dezvoltare experimentală sau de a disemina la scară largă rezultatele unor astfel de activităţi prin predare, publicare sau transfer de cunoştinţe. În cazul în care entitatea desfăşoară şi activităţi economice, finanţarea, costurile şi veniturile activităţilor economice respective trebuie să fie contabilizate separat. Întreprinderile care pot exercita o influenţă decisivă asupra unei astfel de entităţi, de exemplu, în calitate de acţionari sau asociaţi, nu pot beneficia de acces preferenţial la rezultatele generate de aceasta.  **Operațiune de importanță strategică** înseamnă o operațiune care aduce o contribuție semnificativă la realizarea obiectivelor unui program și care face obiectul unei monitorizări și al unor măsuri de comunicare speciale; |
| **P** | **Perioada de durabilitate** reprezintă intervalul de timp în care beneficiarul trebuie să mențină investiția conform dispozițiilor art. 65 alin(1) din Regulamentul UE nr. 2021/1060. În cadrul prezentului apel de proiecte, perioada de durabilitate este de **5** ani de la plată finală aferentă contractelor de finanțare**;**  **Programul Sănătate -** reprezintă un document strategic de programare elaborat de MIPE și aprobat de Comisia Europeană, prin decizia nr. C(2022) 8934/30.11.2022 pentru aprobarea Programului Sănătate pentru perioada de programare 2021-2027, identificat prin cod CCI: 2021RO16FFPR003 care își propune ca obiectiv general îmbunătățirea accesului la servicii medicale si creșterea calității serviciilor medicale.  **Plan de monitorizare a proiectului -** plan inclus în contractul de finanţare prin care se stabilesc indicatorii de etapă care se vor monitoriza de către autoritatea de management/organismul intermediar, după caz, pe parcursul implementării proiectului, modul de verificare a acestora, precum ţintele finale asumate pentru indicatorii de realizare şi de rezultat care vor fi atinse în urma implementării proiectului;  **Prag de calitate** reprezintă pragul minim de la care se consideră că un proiect îndeplinește condițiile minime necesare pentru a fi finanțat din fonduri externe nerambursabile; pragul de calitate este stabilit ca punctaj minim care trebuie obținut în urma evaluării tehnice și financiare sau este stabilit conform altor mecanisme prevăzute în metodologia de evaluare și selecție aprobată de Comitetul de monitorizare care nu presupun acordarea de punctaje.  **Proiect de C&D**  înseamnă o operațiune care include activități care acoperă în același timp una sau mai multe categorii de cercetare și dezvoltare definite în prezentul cadru și care este destinată să îndeplinească o sarcină indivizibilă de natură economică, științifică sau tehnică exactă, cu obiective predefinite în mod clar. Un proiect de C&D poate fi alcătuit din mai multe pachete de lucru, activități sau servicii și include obiective clare, activitățile care urmează să fie desfășurate în vederea realizării obiectivelor respective (inclusiv costurile pe care le presupun acestea) și prestații concrete pentru a identifica rezultatele activităților respective și a le compara cu obiectivele relevante. Atunci când două sau mai multe proiecte de C&D nu sunt separabile în mod clar unele de altele și, în special, în cazul în care nu prezintă probabilități independente de succes tehnologic, acestea sunt considerate un singur proiect;  **Principiul „a nu prejudicia în mod semnificativ” (DNSH – „Do No Significant Harm”)** este definit prin Regulamentul (UE) nr. 852/2020 și se referă la modul în care o activitate se raportează la cele șase obiective de mediu (Atenuarea schimbărilor climatice, Adaptarea la schimbări climatice, Utilizarea durabilă și protejarea resurselor de apă și a celor marine, Economia circulară, inclusiv prevenirea generării de deșeuri și reciclarea acestora, Prevenirea și controlul poluării aerului, apei și solului, Protecția și restaurarea biodiversității și ecosistemelor) și dacă activitatea respectivă aduce prejudicii semnificative vreunuia dintre aceste obiective de mediu.  **Proiectul tehnic de execuție** constituie documentația prin care proiectantul dezvoltă, detaliază şi, după caz, optimizează, prin propuneri tehnice, scenariul/opțiunea aprobat(ă) în cadrul studiului de fezabilitate/documentației de avizare a lucrărilor de intervenții; componenta tehnologică a soluției tehnice poate fi definitivată ori adaptată tehnologiilor adecvate aplicabile pentru realizarea obiectivului de investiții, la faza de proiectare - proiect tehnic de execuție, în condițiile respectării indicatorilor tehnico-economici aprobați și a autorizației de construire/desființare. |
| **S** | **Studiu de fezabilitate** este documentația tehnico-economică prin care proiectantul, fără a se limita la datele și informațiile cuprinse în nota conceptuală și în tema de proiectare și, după caz, în studiul de prefezabilitate, analizează, fundamentează și propune minimum două scenarii/opțiuni tehnico-economice diferite, recomandând, justificat și documentat, scenariul/opțiunea tehnico-economic(ă) optim(ă) pentru realizarea obiectivului de investiții**;**  **Servicii de consultanță în domeniul inovării** înseamnă servicii de consultanță, asistență sau formare profesională în ceea ce privește transferul de cunoștințe, achiziția, protecția sau valorificarea activelor necorporale, utilizarea standardelor și a reglementărilor care le conțin, precum și servicii de consultanță, asistență sau formare profesională în ceea ce privește introducerea sau utilizarea de tehnologii și soluții inovatoare (inclusiv tehnologii și soluții digitale)  **Servicii de sprijinire a inovării** înseamnă furnizarea de spații de lucru, bănci de date, servicii de cloud și de stocare a datelor, biblioteci, studii de piață, laboratoare, etichetare a calității, testare, experimentare și certificare sau alte servicii conexe, inclusiv serviciile furnizate de organizații de cercetare și de diseminare a cunoștințelor, infrastructuri de cercetare, în scopul dezvoltării de produse, procese sau servicii mai eficace sau mai avansate din punct de vedere tehnologic, inclusiv punerea în aplicare a unor tehnologii și soluții inovatoare (inclusiv tehnologii și soluții digitale).  **Specializarea inteligentă** este o abordare bazată pe loc, caracterizată prin identificarea zonelor strategice de intervenție bazate atât pe analiza punctelor forte și a potențialului economiei, cât și pe un Proces de descoperire antreprenorială (EDP) cu o largă implicare a părților interesate. Este orientat spre exterior și îmbrățișează o viziune largă asupra inovației, inclusiv, dar cu siguranță nu se limitează la abordări bazate pe tehnologie, susținute de mecanisme eficiente de monitorizare. Domeniile de specializare inteligentă, selectate la nivel național, sunt cele definite prin Strategia Națională de Cercetarte, Inovare și Specializare Inteligentă 2022-2027, care urmărește concentrarea resurselor în domeniile competitive și cu potențial de excelență (cercetare-dezvoltare) la nivel regional, în vederea transformării structurale a economiei și a creșterii competitivității, se care poate fi accesată la următoarea adresa: <https://www.poc.research.gov.ro/uploads/2021-2027/conditie-favorizanta/sncisi_19-iulie.pdf>  **Solicitantul** este persoana juridică de drept public ori privat responsabilă cu inițierea unui proiect, respectiv care a depus o cerere de finanțare în sistemul informatic MySMIS2021/ SMIS2021+ în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada de programare 2021-2027. În accepțiunea prezentului apel de proiecte, solicitantul este liderul de parteneriat și partenerii acestuia. |
| **T** | **Transfer tehnologic** reprezintă ansamblul de activități desfășurate cu sau fără bază contractuală pentru a disemina informații, a acorda consultanță, a transmite cunoștințe, a achiziționa utilaje și echipamente specifice, în scopul introducerii în circuitul economic a rezultatelor cercetării, transformate în produse comerciale și servicii.  **Transfer de cunoștințe** înseamnă orice proces desfășurat în scopul de a obține, de a colecta și de a face schimb de cunoștințe explicite și implicite, inclusiv de abilități și de competențe, în cadrul unor activități economice și neeconomice, cum ar fi colaborări în materie de cercetare, servicii de consultanță, acordare de licențe, creare de produse derivate, publicare și mobilitate a cercetătorilor și a altor categorii de personal implicate în activitățile respective. Pe lângă cunoștințele științifice și tehnologice, transferul de cunoștințe include, de asemenea, alte tipuri de cunoștințe, precum cunoștințele privind utilizarea standardelor și a reglementărilor din care fac parte acestea, cunoștințele privind condițiile mediilor de operare din viața reală și metodele de inovare organizațională, precum și gestionarea cunoștințelor legate de identificarea, dobândirea, protejarea, apărarea și exploatarea activelor necorporale; |

1. **ELEMENTE DE CONTEXT** 
   1. **Informații generale Program**

Programul Sănătate este un program multifond care cuprinde finanțare din Fondul European de Dezvoltare Regională (FEDR) și din Fondul Social European Plus (FSE+).

Programul Sănătate este structurat pe 7 Priorități :

* Prioritatea 1: Creșterea calității serviciilor de asistență medicală primară, comunitară, a serviciilor oferite în regim ambulatoriu și îmbunătățirea și consolidarea serviciilor preventive
* Prioritatea 2: Servicii de reabilitare, paliaţie şi spitalizări pentru boli cronice adaptate fenomenului demografic de îmbătrânire a populaţiei, impactului dizabilității şi profilului de morbiditate
* Prioritatea 3: Creșterea eficacității și rezilienței sistemului medical în domenii critice, de importanță strategică cu impact transversal asupra serviciilor medicale și asupra stării de sănătate
* Prioritatea 4: Investiții în infrastructuri spitalicești
* **Prioritatea 5: Abordări inovative în cercetarea din domeniul medical**
* Prioritatea 6: Digitalizarea sistemului medical
* Prioritatea 7: Măsuri care susțin domeniile oncologie și transplant

Informații suplimentare privind PoS pot fi consultate accesând următorul link: <https://mfe.gov.ro/minister/perioade-de-programare/perioada-2021-2027/autoritatea-de-management-pentru-programul-sanatate/>.

* 1. **Prioritate/ Fond/ Obiectiv de politică/ Obiectiv specific**

Prezentul apel este lansat în contextul:

* **Priorității 5**: Abordări inovative în cercetarea din domeniul medical.
* **Fondului European de Dezvoltare Regională -** finanțarea proiectelor va fi asigurată din Fondul European de Dezvoltare Regională (FEDR) (contribuția UE)
* **Obiectivului de politică 1:** *O Europă mai competitivă și mai inteligentă, prin promovarea unei transformări economice inovatoare și inteligente și a conectivității TIC regionale*.
* **Obiectivului specific: RSO1.1*.*** *Dezvoltarea și sporirea capacităților de cercetare și inovare și adoptarea tehnologiilor avansate (FEDR).*
* **Acțiunii A. Operațiuni strategice predefinite**

*a) Programe dedicate cercetării și/sau utilizării clinice: ex. vaccinuri, seruri și alte medicamente biologice,*

*b) Cercetare în domeniul bolilor netransmisibile* (ex.*dezvoltarea de soluții de cercetare pentru tratarea cancerelor****)***

*c) Implementarea de soluții de cercetare în domeniul genomică din cadrul Programului Sănătate.*

* 1. **Reglementări europene și naționale, cadrul strategic, documente programatice aplicabile**
     1. **Cadrul strategic relevant aplicabil**

Domeniul sănătății, obiectiv de interes social major, este abordată specific în multiple documente strategice:

* Strategia Națională de Cercetare, Inovare și Specializare Inteligentă 2022-2027[[1]](#footnote-1);
* Strategia Națională de Sănătate 2023-2030[[2]](#footnote-2),
* Planul european de combatere a cancerului disponibil la <https://ec.europa.eu/commission/presscorner/detail/ro/ip_21_342>;
* Planul național de combatere a cancerului[[3]](#footnote-3)
* Strategia Națională pentru Dezvoltarea Durabilă a României 2030[[4]](#footnote-4);
* Planul Național pentru Bolile Rare în România pentru perioada 2021-2027;
* Strategia națională pentru egalitatea de gen 2022-2027[[5]](#footnote-5);
* Strategia națională privind drepturile persoanelor cu dizabilități „O Românie echitabilă 2022-2027” și Planul operațional privind implementarea Strategiei[[6]](#footnote-6);
* Memorandumul cu tema “Stabilirea unor măsuri pentru sprijinul proiectelor mari de cercetare în domeniul sănătății”, aprobat de Guvernul României în data de 15.04.2020;

NB

Pentru toate documentele strategice este necesar să vă raportați la ultima variantă de document (consultare publică/ transparență decizională/ varianta aprobată etc.)

* + 1. **Documente programatice**
* Acordul de parteneriat 2021-2027 disponibil la <https://mfe.gov.ro/minister/perioade-de-programare/perioada-2021-2027/>
* Program Sănătate disponibil la <https://mfe.gov.ro/minister/perioade-de-programare/perioada-2021-2027/autoritatea-de-management-pentru-programul-sanatate/>;
  + 1. **Cadrul legislativ general aplicabil**

**Legislație generală**

* Regulamentul UE nr. 2021/ 1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune.
* Regulamentul UE nr. 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrațiune și integrare, Fondului pentru securitate internă și Instrumentului de sprijin financiar pentru managementul frontierelor și politica de vize.
* Regulamentul UE nr. 2014/ 651 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, publicat în Jurnalul Oficial al Uniunii Europene L 187/26.06.2014, cu modificările ulterioare (denumit, în continuare, Regulamentul (UE) nr. 651/2014), inclusiv Regulamentul nr. 1315/2023 al Comisiei din 23 iunie 2023 de modificare a Regulamentului (UE) nr. 651/2014.
* Regulamentul (CE) nr. 794/2004 al Comisiei privind punerea în aplicare a Regulamentului (CE) nr. 659/1999 al Consiliului de stabilire a normelor de aplicare a articolul 93 din TFUE, cu modificările și completările ulterioare.
* Regulamentul (UE) nr. 679/2016 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor).
* Carta drepturilor fundamentale a Uniunii Europene (2012/C 326/02).
* Directiva 2006/54/CE privind punerea în aplicare a principiului egalității de șanse și al egalității de tratament între bărbați și femei în materie de încadrare în muncă și de muncă (reformă).
* Directiva (UE) 79/7 privind aplicarea treptată a principiului egalităţii de tratament între bărbaţi şi femei în domeniul securităţii sociale.
* Directiva UE 2000/78/CE de creare a unui cadru general în favoarea egalității de tratament în ceea ce privește încadrarea în muncă și ocuparea forței de muncă.
* Convenția ONU privind Drepturile Persoanelor cu Dizabilități adoptată la 13 decembrie 2006 de către Adunarea Generală a ONU.
* Directiva (UE) 43/2000 a Consiliului din 29 iunie 2000, cu privire la implementarea principiului tratamentului egal între persoane indiferent de originea rasială sau etnică.
* Regulamentul Delegat (UE) nr. 2139/2021 de completare a Regulamentului (UE) 852/2020 al Parlamentului European și al Consiliului prin stabilirea criteriilor tehnice de examinare pentru a determina condițiile în care o activitate economică se califică drept activitate care contribuie în mod substanțial la atenuarea schimbărilor climatice sau la adaptarea la schimbările climatice și pentru a stabili dacă activitatea economică respectivă aduce prejudicii semnificative vreunuia dintre celelalte obiective de mediu.

**REGLEMENTĂRI NAȚIONALE:**

* Ordonanța Guvernului nr. 57/2002 privind cercetarea ştiinţifică şi dezvoltarea tehnologică, cu modificările și completările ulterioare
* Hotărârea Guvernului nr. 52/2018 privind organizarea și funcționarea Ministerului Investițiilor și Proiectelor Europene, cu modificările și completările ulterioare;
* Hotărârea Guvernului nr. 936/2020 pentru aprobarea cadrului general necesar în vederea implicării autorităților și instituțiilor din România în procesul de programare și negociere a fondurilor externe nerambursabile aferente perioadei de programare 2021-2027 și a cadrului instituțional de coordonare, gestionare și control al acestor fonduri, cu modificările și completările ulterioare.
* Hotărârea Guvernului nr. 1.188/2022 privind aprobarea Planului național de cercetare, dezvoltare și inovare 2022—2027.
* Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.
* Hotărârea Guvernului nr. 907/2016 privind etapele de elaborare şi conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice.
* Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice;
* Ordonanța de Urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare.
* Ordonanța de Urgență a Guvernului nr. 23/2023 privind instituirea unor măsuri de simplificare șidigitalizare pentru gestionarea fondurilor europene aferente Politicii de coeziune 2021 – 2027, cu modificările și completările ulterioare.
* Ordonanța de Urgență a Guvernului nr. 57/2019 privind Codul administrativ, cu modificările și completările ulterioare.
* Ordonanța de Urgență a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România.
* Ordonanța de Urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.
* Hotărârea Guvernului nr. 829/2022 pentru aprobarea Normelor metodologice de aplicare a Ordonanței de Urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.
* Hotararea Guvernului nr. 311/2022 privind intensitatea maximă a ajutorului de stat regional în perioada 2022-2027 pentru investiţii iniţiale, cu modificările și completările ulterioare
* Hotărârea de Guvern nr. 1188/2022, cu modificările și completările ulterioare
* Ordonanța de Urgență a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, cu modificările şi completările ulterioare.
* Ordonanța de Urgență a Guvernului nr. 61/2008 privind implementarea principiului egalităţii de tratament între femei şi bărbaţi în ceea ce priveşte accesul la bunuri şi servicii şi furnizarea de bunuri şi servicii, cu modificările și completările ulterioare.
* Ordonanța de Urgență a Guvernului nr.137/2000 privind prevenirea şi sancţionarea tuturor formelor de discriminare.
* Legea nr. 346/2004 privind stimularea înființării și dezvoltării întreprinderilor mici și mijlocii, cu modificările și completările ulterioare.
* Legea nr. 31/1990 privind societăţile, cu modificările şi completările ulterioare.
* Legea nr. 202/2002 privind egalitatea de şanse între femei şi bărbaţi, cu modificările și completările ulterioare.
* Legea nr. 372/2005 privind performanța energetică a clădirilor, republicată.
* Legea nr. 227/2015 privind codul fiscal, cu modificările și completările ulterioare.
* Legea nr. 98/2016 privind achizițiile publice, cu modificările si completările ulterioare.
* Legea nr . 95/2006 din 14 aprilie 2006 privind reforma în domeniul sănătății, cu modificările și completările ulterioare.
* Legea nr. 500/2022 privind finanțele publice.
* Legea nr. 293/2022 pentru prevenirea și combaterea cancerului.
* Ordinul ministerului sănătății nr. 1.358/2014 privind înfiinţarea reţelei de genetică medicală.
* Ordinul nr. 16/2023 pentru aprobarea reglementării tehnice „Metodologie de calcul al performanței energetice a clădirilor, indicativ Mc 001-2022;
* Ordinul nr. 2.818/2022 pentru aprobarea reglementării tehnice „Ghid privind implementarea măsurilor de creștere a performanței energetice aplicabile clădirilor noi, în etapele de proiectare, execuție și recepție, exploatare și urmărire a comportării în timp pentru îndeplinirea cerințelor nZEB, Indicativ RTC 4.
* Ordinul ministrului investițiilor și proiectelor europene nr. 1.777/2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6, alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027.
* Ordinul ministrului investițiilor și proiectelor europene nr. 2.041/2023 pentru aprobarea modelului contractului de finanțare prevăzut la art. 14 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027.
* Ordinul ministrului investițiilor și proiectelor europene nr. 1765/02.05.2023 privind aprobarea Listei de verificare a procedurii de atribuire a contractelor de achiziţie publică, a contractelor sectoriale, a acordurilor cadru, prevăzute de Legea nr. 98/2016 privind achizițiile publice şi Legea nr. 99/2016 privind achizițiile sectoriale, pentru perioada de programare 2021-2027.
* Ordinul ministrului investițiilor și proiectelor europene nr. 3040/2023 pentru aprobarea Ghidului de identitate vizuală „Vizibilitate, transparență și comunicare în perioada de programare 2021—2027”.

În situația în care pe parcursul apelului intervin modificări ale cadrului legal, acestea vor fi direct aplicabile, fără a fi necesară modificarea ghidului. Alte modificări decât cele care rezultă din cadrul legal, de natură a afecta regulile și condițiile de finanțare stabilite prin prezentul Ghid, inclusiv prelungirea termenului de depunere/implementare, vor fi realizate prin completări sau modificări ale conținutului acestuia.

*Alte normative și reglementări tehnice în domeniu, în vigoare la momentul întocmirii documentaţiilor tehnico-economice/depunerii cererilor de finanţare.*

**Legislație DNSH**

* Directiva 2011/92/UE a Parlamentului European și a Consiliului din 13 decembrie 2011 privind evaluarea efectelor anumitor proiecte publice și private asupra mediului;
* Orientări tehnice privind aplicarea principiului de „**a nu prejudicia în mod semnificativ**” în temeiul Regulamentului privind Mecanismul de redresare și reziliență (2021/C 58/01);
* Orientări tehnice referitoare la imunizarea infrastructurii la schimbările climatice în perioada 2021-2027 (2021/C 373/01);

**Ajutor de stat**

* Comunicare a Comisiei Cadrul pentru ajutoarele de stat pentru cercetare, dezvoltare și inovare (2022/C 414/01[[7]](#footnote-7);
* Comunicare a Comisiei privind noțiunea de ajutor de stat astfel cum este menționată la articolul 107 alineatul (1) din Tratatul privind funcționarea Uniunii Europene[[8]](#footnote-8);
* Working document INFRASTRUCTURE ANALYTICAL GRID FOR RESEARCH INFRASTRUCTURE[[9]](#footnote-9);

**Egalitatea de șanse**

* Carta drepturilor fundamentale a Uniunii Europene (2012/C 326/02).
* Directiva 2006/54/CE privind punerea în aplicare a principiului egalității de șanse și al egalității de tratament între bărbați și femei în materie de încadrare în muncă și de muncă (reformă).
* Directiva (UE) 79/7 privind aplicarea treptată a principiului egalităţii de tratament între bărbaţi şi femei în domeniul securităţii sociale.
* Directiva UE 2000/78/CE de creare a unui cadru general în favoarea egalității de tratament în ceea ce privește încadrarea în muncă și ocuparea forței de muncă.
* Convenția ONU privind Drepturile Persoanelor cu Dizabilități adoptată la 13 decembrie 2006 de către Adunarea Generală a ONU.
* Directiva (UE) 43/2000 a Consiliului din 29 iunie 2000, cu privire la implementarea principiului tratamentului egal între persoane indiferent de originea rasială sau etnică.

**Condiții favorizante aplicabile**

Prezentului apel de proiecte i se aplică:

* atât condițiile favorizante orizontale:
* Mecanisme eficace de monitorizare a pieței achizițiilor publice;
* Instrumente și capacități pentru aplicarea eficace a normelor privind ajutoarele de stat;
* Aplicarea și implementarea eficace a Cartei drepturilor fundamentale;
* Implementarea și aplicarea Convenției Organizației Națiunilor Unite privind drepturile persoanelor cu dizabilități (CRPD a ONU) în conformitate cu Decizia 2010/48/CE a Consiliului);
* cât și condițiile favorizante tematice aplicabile:
  + **Buna guvernanță a strategiei naționale sau regionale de specializare inteligentă**
  + **Un cadru de politică strategic pentru asistență medicală și îngrijire pe termen lung.**

1. **ASPECTE SPECIFICE APELULUI DE PROIECTE** 
   1. **Tipul de apel**

Prezentul apel este de tip **necompetitiv, cu termen limită de depunere și se adresează operațiunilor strategice predefinite** din cadrul Priorității 5.

Elaborarea propunerii de proiect va urma fazele **mecanismului necompetitiv** menționate la secțiunea I - Mecanismul necompetitiv din *Metodologia de evaluare și selecție a operațiunilor în cadrul Programului Sănătate[[10]](#footnote-10)*.

În vederea accesării fondurilor alocate prin prezentul apel de proiecte este necesar să se parcurgă fazele descrise mai jos:

1. **FAZA 1**

Solicitanții trebuie să elaboreze și să depună, la Organismul Intermediar pentru Cercetare, fișa de proiect (idee de proiect), pentru fiecare operațiune strategică predefinită, cu respectarea următorilor pași:

* **PASUL 1 - DEPUNEREA FIȘEI DE PROIECT**

**Fișa de proiect** va respecta formatul pus la dispoziție prin prezentul ghid, respectiv **Anexa 1: Macheta fișă de proiect**, unde sunt menționate secțiunile relevante care trebuie elaborate de către solicitant și parteneri.

Aceasta poate fi depusă începând cu data lansării apelului de proiecte. Sesiunea de depunere a fișelor de proiect va rămâne deschisă maxim 15 zile lucratoare de la deschiderea apelului de proiecte, respectiv de la 1 martie la 22 martie 2024[[11]](#footnote-11).

Fișa de proiect **se va transmite:**

* **în format electronic**, semnată olograf, de către reprezentantul legal sau un împuternicit al acestuia, la adresa de e-mail oic.[pos@mcid.gov.ro](mailto:pos@mcid.gov.ro), precum și
* **în format original** cu semnătură olografă la adresa Organismului Intermediar Cercetare, str. D.I Mendeleev, nr. 21-25, et. 3, camera 315, sector 1, București cu menționarea în subiectul mesajului a apelul de proiecte *PoS/XXXX/1/.......*

Fișa de proiect trebuie să fie sintetică și să nu depășească 20 pagini. Fișa de proiect se va depune doar în parteneriat.

La solicitarea aplicantului, AM PoS și/sau OIC poate/ pot acorda sprijin/informații punctuale.

**ATENȚIE!**

**Sprijinul acordat de AM PoS/OIC în această etapă nu garantează obținerea finanțării!**

* **PASUL 2 – EVALUAREA FIȘEI DE PROIECT**

Fișa de proiect (ideea de proiect) va fi supusă analizei și verificării privind încadrarea acesteia în prioritatea 5, una dintre acțiunile A a)/A b)/A c) și în regulile stabilite de ghidul solicitantului.

Se analizează informațiile din fișa de proiect, în baza listei de verificare (Anexa nr. 2 la prezentul ghid), în principal, din perspectiva:

* încadrării ideii de proiect în priorităţile şi în regulile stabilite în ghidul solicitantului;
* evidențierii legăturii clare și a contribuției la realizarea obiectivelor specifice și a indicatorilor P5 - PS, aferente ghidului solicitantului;
* manierei în care proiectul propus se încadrează în documentele strategice naționale;
* conformității cu prevederile ghidului solicitantului privind bugetul estimat eligibil, indicatorii de program;
* încadrării ideii de proiect în una dintre acțiunile specificate în ghidul solicitantului și modului în care se propun activități și/sau subactivități concrete pentru acțiunea respectivă;
* respectării cerințelor formale menționate în ghidul solicitantului;
* legăturii clare între grupul țintă, schimbarea propusă și modalitatea de implementare a ideii de proiect;
* caracterului durabil al proiectului și sustenabilitatea acestuia.

În cadrul listei de verificare, sunt cuprinse și criterii eliminatorii. Îndeplinirea criteriilor se marchează cu DA/NU. În situația în care cel puțin unul din criteriile eliminatorii este marcat cu NU, fișa se respinge.

În timpul analizei fişei de proiect, pot fi cerute clarificări (maxim 2 clarificări) de la solicitant cu privire la aspectele ce fac obiectul analizei, și dacă este cazul, urmare a clarificărilor primite, se solicită fișa de proiect consolidată. În cazul în care solicitantul nu este de acord cu modificările propuse și în lipsa unei justificări fundamentate, fișa de proiect este respinsă.

Termenul limită este de maxim 5 zile lucrătoare pentru fiecare clarificare.

Recomandăm completarea fișei de proiect după o analiză corespunzătoare a documentelor programatice și a actelor normative menționate la secțiunea 2.3, a cerințelor specifice privind apelul de proiecte, precum și după analiza detaliată a problemei/ problemelor identificate și după consultarea cu factorii interesați.

În cazul în care, în procesul de analiză/evaluare a fișei de proiect sunt necesare informații suplimentare sau dacă informațiile deja furnizate în diferitele secțiuni ale acesteia nu sunt corelate, OIC poate solicita clarificări/completări și retransmiterea documentului revizuit.

Evaluarea fișei de proiect va fi realizată în conformitate cu *Lista de criterii pentru verificarea conformității administrative și a eligibilității fișei de proiect (Anexa 2)*.

* **PASUL 3 – VALIDAREA FIȘEI DE PROIECT**

În contextul prezentului apel, pentru fiecare operațiune strategică predefinită: *genomică; boli netransmisibile (ex. dezvoltarea de soluții de cercetare pentru tratarea cancerelor); vaccinuri, seruri și alte medicamente biologice* va fi validată/acceptată o singură fișă de proiect.

Solicitantul este informat, la datele de contact furnizate în fișă, cu privire la acceptarea sau respingerea fișei de proiect. În situația în care fișa de proiect a fost acceptată, solicitantului i se comunică faptul că, din acel moment intră în proces de dezvoltare a cererii de finanțare și pe care o va depune în cadrul apelului de proiecte ce vizează OIS pentru care a fost depusă și acceptată fișa de proiect.

Procesul de analiză a fișelor de proiect este de maxim 10 zile lucrătoare. Termenul se suspendă pe perioada clarificărilor.

**ATENȚIE!**

**Clarificarile acordate de AM PoS/OIC în această etapă nu garantează obținerea finanțării!**

Domeniul de cercetare vizat: *genomică; boli netransmisibile (ex. dezvoltarea de soluții de cercetare pentru tratarea cancerelor); vaccinuri, seruri și alte medicamente biologice)*, concordanța proiectului cu domeniul sănătății s3 identificat în SNCISI 2022-2027, bugetul estimat eligibil al proiectului, indicatorii de realizare și rezultat la care contribuie proiectul, rezultatele și activitățile incluse în fișa de proiect aprobată, constituie condiții de eligibilitate a cererii de finanțare.

* **Sprijin în dezvoltarea fișelor de proiect în cerere de finanțare**

Fișa de proiect (ideea de proiect) acceptată/validată, respectiv aprobată va fi dezvoltată de solicitant, în cerere de finanțare, iar, la solicitarea acestuia, dacă este cazul, OIC va oferi informații punctuale.

Sprijinul pe care Organismul Intermediar îl acordă solicitantului reprezintă clarificări/răspunsuri punctuale la întrebări legate de secțiunile din cererea de finanțare și/sau anexele aferente acesteia. Solicitările vor fi făcute, în scris, pe e-mail sau în cadrul reuniunilor de lucru organizate între OIC/AM PoS şi solicitanţi. Cererile de finanţare provenite din fișele de proiect se supun aceloraşi reguli de evaluare și selecție ca şi cererile de finanţare depuse în cadrul apelurilor de proiecte necompetitive, în conformitate cu Metodologia de evaluare și selecție a operațiunilor în cadrul Programului Sănătate.

1. **FAZA 2**

**DEPUNEREA CERERII DE FINANȚARE**

Cererile de finanțare se depun, **exclusiv**, prin aplicația electronică MySMIS2021, împreună cu toate anexele solicitate în cadrul secțiunii 7. 4 a prezentului ghid, **până la termenul prevăzut la secțiunea 4.3.2.**

**ATENȚIE!**

**Se vor depune în sistemul informatic MySMIS2021 doar cererile de finanțare care derivă din fișele de proiect validate/ acceptate.**

**Cererile de finanțare depuse, care nu derivă din fișele de proiect validate/acceptate, vor fi respinse și nu vor intra în procesul de evaluare și selecție.**

În cazul în care cererea de finanțare este respinsă în cadrul oricărei etape din procesul de evaluare, selecție și contractare, aceasta poate fi redepusă în cadrul prezentului apel, cu condiția încadrării în termenele prevăzute în prezentul ghid.

În situaţia retragerii cererii de finanţare, solicitantul o poate redepune cu condiția încadrării în termenele prevăzute în prezentul ghid.

Depunerea cererii de finanțare reprezintă un angajament ferm privind acordul solicitantului în nume propriu, și/sau pentru persoanele implicate în proiect, cu privire la prelucrarea datelor cu caracter personal procesate în evaluarea proiectului.

Prin prezentul apel sunt sprijinite următoarele domenii strategice predefinite, solicitantul urmând a selecta doar unul dintre aceste domenii (eligibilitate proiect):

* A a) **Proiect dedicat cercetării și/sau utilizării clinice**: ex. vaccinuri, seruri și alte medicamente biologice
* A b) **Proiect dedicat cercetării în domeniul bolilor netransmisibile** (ex. dezvoltarea de soluții de cercetare pentru tratarea cancerelor)
* A c) **Proiect dedicat implementării de soluții de cercetare în domeniul genomică**
  1. **Forma de sprijin (granturi; instrumente financiare; premii)**

În cadrul prezentului apel de proiect sprijinul oferit este exclusiv sub formă de **grant*.***

* 1. **Bugetul alocat apelului de proiecte**

Bugetul total alocat prin Programul Sănătate pentru prezentul apel este de **210 milioane de euro**.

Cursul de schimb care va fi utilizat pentru stabilirea acestei valori este cursul Inforeuro aferent lunii martie 2024, respectiv 1 EURO = ... LEI. Bugetul proiectului va fi **exprimat DOAR în LEI**.

* 1. **Rata de cofinanțare**

Deoarece prezentul apel de proiect este un **apel cu acoperire națională**, pentru întocmirea bugetului cererii de finanțare se vor lua în calcul următoarele repere:

* **contribuția din partea fondurilor** (**contribuția UE**) de 50,77186% din valoarea totală eligibilă a proiectului, împărțirea acesteia pe regiuni mai dezvoltate/regiuni mai puțin dezvoltate conform programării se va aplica pro rata, din care:
* **contribuția din partea fondurilor pentru regiuni mai dezvoltate** 6% din totalul contribuției din partea fondurilor;
* **contribuția din partea fondurilor pentru regiuni mai puțin dezvoltate** 94% din totalul contribuției din partea fondurilor;
* **contribuția națională** este de 49,22813% din valoarea totală eligibilă a proiectului.
* **Pentru beneficiarii de tip** **organizație de cercetare care desfășoară activități economice în procent de maxim 20%**, sprijinul public eligibil se încadrează într-un procent de 100%, cu respectarea prevederilor legislației naționale și europene în domeniu.

Prezentul apel de proiecte se adresează tipurilor de proiecte menționate în cadrul secțiunii 3.1 a prezentului ghid și sunt proiecte derulate în parteneriat de către organizații de cercetare și IMM-uri.

* **Pentru întreprinderi** (**parteneri** în cadrul operațiunilor strategice predefinite susținute prin prezentul apel), cotele de finanțare se calculează ca procent din costurile eligibile din proiect, pe categorii de activităţi, în funcţie de tipul întreprinderii (mijlocie, mică/microîntreprindere) și de locația de implementare a proiectului, în conformitate cu prevederile Schemei de ajutor de stat pentru activități de cercetare-dezvoltare și inovare finanțate prin Prioritatea 5 a Programului Sănătate.

Astfel, valoarea maximă a finanțării nerambursabile ce poate fi solicitată și acordată pentru activitățile propuse a fi desfășurate de către IMM se determină aplicând la valoarea cheltuielilor eligibile, intensitatea maximă a ajutorului, aplicabilă pentru activitățile vizate de proiect, categoria de IMM, regiunea și județul în care se implementează acestea.

Contribuția solicitantului la finanțarea investiției reprezintă minimum diferența dintre valoarea totală eligibilă și valoarea maximă a ajutorului.

**Intensitățile maxime ale ajutorului**

În cazul **proiectelor depuse în parteneriat:**

* modalitatea de participare a partenerilor la asigurarea cheltuielilor eligibile și/sau neeligibile ale proiectului va fi stabilită în Acordul de parteneriat (Anexa 14).
* intensitatea maximă a ajutorului rezultă din aplicarea ratelor de cofinanțare fiecărui membru al parteneriatului (IMM) pentru cheltuielile eligibile aferente acestuia, în conformitate cu schema de ajutor de stat aplicabilă (aprobată prin OMIPE nr. ......) potrivit tabelului de mai jos:

**Intensitățile maxime ale ajutorului**

|  |  |  |  |
| --- | --- | --- | --- |
|  | **Întreprindere mică (inclusiv microîntreprindere)** | **Întreprindere mijlocie** | **Organizații de cercetare\*** |
| **Ajutoare pentru proiecte de cercetare, dezvoltare** | | | |
| 1. **Cercetare industrială** | 70% | 60% | 50% |
| * cu condiția unei colaborări efective între întreprinderi (din care cel puțin una este IMM) sau între o întreprindere și o organizație de cercetare in cazul in care cel puțin 10% din costurile eligibile sunt suportate de organizații de cercetare | 80% | 75% | 65% |
| * cu condiția ca proiectul de C&D să fie realizat în regiuni asistate care îndeplinesc condițiile prevăzute la articolul 107 alineatul (3) litera (c) din tratat   sau   * cu condiția ca proiectul de C&D să fie realizat în regiuni asistate care îndeplinesc condițiile prevăzute la articolul 107 alineatul (3) litera (a) din tratat | 75%  sau  80% | 65%  sau  75% | 55%  sau  65% |
| 1. **Dezvoltare experimentală** | 45% | 35% | 25% |
| * cu condiția unei colaborări efective între întreprinderi (din care cel putin una este IMM) sau între o întreprindere și o organizație de cercetare in cazul in care cel puțin 10% din costurile eligibile sunt suportate de organizații de cercetare   sau   * cu condiția ca proiectul de C&D să fie realizat în regiuni asistate care îndeplinesc condițiile prevăzute la articolul 107 alineatul (3) litera (a) din tratat   sau   * cu condiția ca proiectul de C&D să fie realizat în regiuni asistate care îndeplinesc condițiile prevăzute la articolul 107 alineatul (3) litera (c) din tratat sau | 60%  50% | 50%  40% | 40%  30% |
| 1. **Ajutoare pentru studii de fezabilitate** | 70% | 60% | 50% |
| **Ajutoare pentru construirea și modernizarea infrastructurilor de cercetare** | 50% | 50% | 50% |
| **Ajutoare pentru inovare destinate IMM-urilor** | 50% | 50% | - |
| **Ajutoare pentru inovarea de proces și organizațională** | 50% | 50% | - |

* 1. **Zona/ zonele geografică(e) vizată(e) de apelul de proiecte**

Prezentul apel este un **apel de proiecte cu acoperire națională**.

Astfel, acoperirea națională va fi asigurată cel puțin din următoarele perspective (eligibilitate proiect):

* implicarea în parteneriat a entităților localizate atât în regiunea mai dezvoltată, cât și din regiuni mai puțin dezvoltate;
* efectul de spill over (propagare) a rezultatelor nu numai pentru regiunea mai dezvoltată, cât și pentru regiuni mai puțin dezvoltate;
* domeniului sănătate (domeniu cu acoperire națională) și subdomeniile aferente de specializare inteligentă în care acestea se încadrează, identificat la nivel național prin procesul de descoperire antreprenorială și menționat în SNCISI 2022 – 2027 (a se vedea Anexa 17 - Domenii și subdomenii de specializare inteligentă)
* contribuția la atingerea indicatorilor de program.
  1. **Acțiuni sprijinite în cadrul apelului**

Se vor susține proiecte integrate cu o strategie clară având ca scop final transferul pe piață al noilor produse/ procese/ servicii dezvoltate. Existența unui nivel TRL mai scăzut în proiect este doar pentru a permite noilor concepte (avansate, cu grad mare de noutate) să fie preluate la nivelul operațiunilor. Sunt finanțate, în cadrul apelului, doar proiectele ce vizează domeniul de specializare inteligentă sănătate. Proiectele vor avea impact național și vor asigura și transferabilitatea rezultatelor în sectorul de sănătate.

**Proiectele sunt implementate în parteneriat între două sau mai multe entități de tip organizații de cercetare și IMM**, care vor fi implicate de la începutul proiectelor, pentru realizarea de activității de cercetare în comun/ preluarea rezultatelor cercetării, de îndată ce acestea vor avea maturitatea necesară pentru a putea fi puse, ulterior, pe piață.

În contextul apelului sunt susținute acțiuni, precum:

* **OPERȚIUNEA** **Aa) Proiect dedicat** **cercetării și/sau utilizării clinice: ex. producție de vaccinuri, seruri și alte medicamente biologice**:
* activități de CDI pentru dezvoltarea de produse biologice profilactice și terapeutice inovative (ex. vaccin gripal tetravalent, seruri terapeutice, probiotice și suplimente alimentare naturale);
* activități de transfer tehnologic pentru candidații de produse biologice din ariile pilot;
* integrarea inteligenței artificiale ca parte a procesului de obținere a produsului inovativ;
* dezvoltarea platformei de studii preclinice pe animale de laborator și certificarea acesteia ca unitate în regim de bună practică de laborator (GLP);
* dezvoltarea infrastructurii de cercetare necesare derulării acțiunilor, inclusiv structuri pentru stocarea materialului biologic (biobancă).
* **OPERȚIUNEA** **Ab) Proiect de cercetare în domeniul bolilor netransmisibile (ex. combaterea cancerului)**:
* dezvoltarea unui aranjament experimental demonstrativ, complet bazat pe laseri de mare putere și fascicul gamma de mare intensitate pentru cercetări privind producerea de noi radiofarmaceutice;
* dezvoltarea unui aranjament experimental demonstrativ pentru cercetări privind noi proceduri de protonoterapie/ hadronoterapie;
* pilotarea/ testarea soluțiilor de cercetare.
* **OPERȚIUNEA** **Ac)** **Proiect pentru implementarea de soluții de cercetare în domeniul genomică**:
* activități de CDI în genomică, bioinformatică și alte științe omice și valorificarea rezultatelor produse și pilotarea testării genomice în regiunile mai puțin dezvoltate;
* crearea genomului național de referință, dezvoltarea bazei de date genomice națională și procesarea datelor genomice în vederea îmbunătățirii prevenției și diagnosticării în cancer, boli rare și alte afecțiuni;
* activități de CDI pentru prevenirea și detecția precoce în afecțiunile prioritare vizate precum cancer, bolile cronice netransmisibile, inclusiv predicția timpurie, identificarea de corelații între datele de imagistică medicală și date moleculare cu ajutorul platformelor de IA;
* activități de CDI care implică studii de genomică funcțională în vederea clasificării și exploatării acestora în scopuri diagnostice și terapeutice;
* dezvoltarea metodelor de translatare rapidă, inclusiv prin evaluarea tehnologiilor și a testelor, asigurarea calității, elaborarea standardelor, procedurilor și metodologiilor asociate;
* dezvoltarea capacității de CDI prin adaptarea infrastructurii naționale de CDI pentru secvențierea, stocarea, prelucrarea, analiza datelor genomice obținute, gestiunea volumelor mari de date (“data sharing”) clinice și biologice de calitate și integrarea acestora cu inițiativele europene similare;
* Activități suport în scopul susținerii activităților de cercetare sprijinite

Sunt susținute activități, precum: CDI, testare, pilotare și pregătirea proceselor și a suportului tehnic care să susțină, ulterior, activități de producție, inclusiv dotare cu echipamente și infrastructuri conexe.

Locația de implementare a proiectelor este în regiuni diferite ale României, cu parteneri din regiuni diferite, proiectele având posibilitatea ca în perioada de sustenabilitate să angreneze mai mulți actori în domeniile vizate de acestea. Rezultatele propuse vor avea impact național. Aceste proiecte vor asigura sustenabilitatea rezultatelor prin creșterea participării la programele europene și naționale, precum și furnizarea de cunoștințe tehnologice către IMM și alți actori pentru dezvoltarea unor produse competitive.

Mai multe informații despre tipurile de activități sprijinite (investițiile eligibile) în cadrul apelului se găsesc la **Secțiunea 5.2. Eligibilitatea activităților**.

* 1. **Grup țintă vizat de apelul de proiect**

Grupuri țintă vizate în cadrul prezentului apel de proiecte:

* organizații publice de cercetare[[12]](#footnote-12) *ex. INCD Medico-militară „Cantacuzino”; institute de cercetare în genomică, alte organizații de cercetare etc, unități medicale publice, universități/ UMF, unități CDI, entități de inovare și transfer tehnologic* etc
* entități din sectorul privat - întreprinderile mici și mijlocii/microîntreprinderile beneficiare de sprijin
  1. **Indicatori**

La depunerea cererii de finanțare, solicitantul va furniza informații cu privire la contribuția propunerii de proiect la atingerea indicatorilor programului.

* + 1. **Indicatori de realizare**

În cadrul prezentului apel, funcție de tipul operațiunii vizate sunt vizați următorii indicatori de realizare cu ținte minime de atins, inclusiv în ceea ce privește regiunea de dezvoltare:

| **Cod** | **Denumire indicator** | **Tip regiune** | **Unitate de măsură** | **Valoare minimă țintă indicator,**  **funcție de domeniul avut în vedere de către proiectul de cercetare** | | |
| --- | --- | --- | --- | --- | --- | --- |
| **genomică** | **cercetare și/sau utilizare clinică: ex. *vaccinuri, seruri și alte medicamente biologice*** | **boli netransmisibile *(ex. dezvoltarea de soluții de cercetare pentru tratarea cancerelor)*** |
| RCO01 | Întreprinderi care beneficiază de sprijin (din care: mici, medii, mari) | Regiuni mai dezvoltate | întreprinderi | 1 | 1 | 2 |
| Regiuni mai puțin dezvoltate |
| RCO02 | Întreprinderi care beneficiază de sprijin prin granturi | Regiuni mai dezvoltate | întreprinderi | 1 | 1 | 2 |
| Regiuni mai puțin dezvoltate |
| RCO06 | Cercetători care lucrează în centre de cercetare care beneficiază de sprijin\* | Regiuni mai dezvoltate | ENI anual | 33 | 35 | 27 |
| Regiuni mai puțin dezvoltate | 19 | 0 | 6 |
| RCO07 | Organizații de cercetare care participa la proiecte de cercetare comune | Regiuni mai dezvoltate | Organizații de cercetare | 7 | 2 | 2 |
| Regiuni mai puțin dezvoltate | 10 | 0 | 0 |
| RCO08 | Valoarea nominală a echipamentelor pentru cercetare-inovare***\*\**** | Regiuni mai dezvoltate | euro | 12.015.000 | 6.750.000 | 8.400.308,34 |
| Regiuni mai puțin dezvoltate | euro | 2.786.000 | 0 | 0 |

**Valorile țintă din tabelul de mai sus sunt valori minime obligatorii de îndeplinit la nivelul proiectului, inclusiv în ceea ce privește țintele la nivel de regiune de dezvoltare.** Excepție fac indicatorii de realizare RCO01 *Întreprinderi care beneficiază de sprijin (din care: mici, medii, mari*), respectiv RCO02 *Întreprinderi care beneficiază de sprijin prin granturi,* țintele minime menționate sunt stabilite la nivel de proiect, urmând a fi stabilite pentru regiunea de dezvoltare unde este sediul social/ punctul de lucru al întreprinderii.

Este obligatorie selectarea, în cadrul cererii de finanțare, a tuturor indicatorilor de realizare, și nu vor fi cuantificați alți indicatori de realizare în afara celor menționați în cadrul secțiunii 3.8.1 la prezentul ghid.

Detalii cu privire la indicatori se regăsesc în **Anexa 6** la prezentul ghid.

* + 1. **Indicatori de rezultat**

În cadrul prezentului apel, funcție de tipul operațiunii vizate se vor viza următorii indicatori de rezultat cu ținte minime de atins, inclusiv în ceea ce privește regiunea de dezvoltare:

| **Cod indicator** | **Denumire indicator** | **Tip regiune** | **Unitate de măsura** | **Valoare minimă țintă indicator,**  **funcție de domeniul avut în vedere de către proiectul de cercetare** | | |
| --- | --- | --- | --- | --- | --- | --- |
| **genomică** | **cercetare și/sau utilizare clinică: ex. *vaccinuri, seruri și alte medicamente biologice*** | **boli netransmisibile *(ex. dezvoltarea de soluții de cercetare pentru tratarea cancerelor)*** |
| RCR01 | Locuri de muncă create în entitățile care beneficiază de sprijin | Regiuni mai dezvoltate | ENI anual | 13 | 0 | 12 |
| Regiuni mai puțin dezvoltate | 7 | 9 | 6 |
| RCR102 | Locuri de muncă create în domeniul cercetării în entitatile care beneficiază de sprijin\*\*\* | Regiuni mai dezvoltate | ENI anual | 21 | 0 | 10 |
| Regiuni mai puțin dezvoltate |  | 9 | 27 | 4 |
| RCR06 | Cereri de brevete depuse | Regiuni mai dezvoltate | cereri de brevet | 4 | 4 | 3 |
| RCR08 | Publicații ale proiectelor care beneficiază de sprijin | Regiuni mai dezvoltate | publicații | 5 | 4 | 3 |
| Regiuni mai puțin dezvoltate | 75 | 56 | 40 |

**Valorile țintă din tabelul de mai sus sunt valori minime obligatorii de îndeplinit la nivelul proiectului, , inclusiv în ceea ce privește țintele la nivel de regiune de dezvoltare.**

Este obligatorie selectarea, în cadrul cererii de finanțare, a tuturor indicatorilor de rezultat, și nu vor fi cuantificați alți indicatori de rezultat în afara celor menționați în cadrul secțiunii 3.8.2 la prezentul ghid.

Detalii cu privire la indicatori se regăsesc în Anexa 6 la prezentul ghid.

* + 2. **Indicatori suplimentari specifici apelului de proiecte (dacă este cazul)**

Nu este cazul.

* 1. **Rezultatele așteptate**

Rezultatele preconizate a fi obținute vor fi menționate în mod obligatoriu în cadrul cererii de finanțare, în corelare cu obiectivele și activitățile incluse în proiect (maximum 5 rezultate). Rezultatele vor fi concrete, legate de activitățile/acțiunile principale din proiect și vor fi descrise din punct de vedere științific și realizate în urma desfășurării efective a activităților din proiect.

Rezultatele trebuie să fie realizabile, măsurabile și în concordanță cu indicatorii asumați, precum și cu obiectivele specifice ale proiectului, astfel încât să conducă la îndeplinirea acestora.

Rezultatele vor fi îndeplinite la data finalizării proiectului, iar realizarea rezultatelor asumate va fi urmărită în perioada de implementare a proiectului.

* 1. **Operațiune de importanță strategică**

În cadrul apelului sunt vizate proiecte de tip operațiune de importanță strategică predefinită.

Prezentul apel este dedicat următoarelor operațiuni de importanță strategică (OIS) din cadrul PoS:

* **OIS 4: Dezvoltarea capacității de cercetare în domeniul tratament cancer**
* **OIS 5: Dezvoltarea capacității de cercetare în domeniul vaccinurilor**
* **OIS 6: Realizarea unei infrastructuri de excelență în domeniul genomică**
  1. **Investiții teritoriale integrate**

Prezentul apel de proiect nu vizează investiții teritoriale integrate.

* 1. **Dezvoltare locală plasată sub responsabilitatea comunității**

Prezentul apel nu vizează aplicarea mecanismului DLRC.

* 1. **Reguli privind ajutorul de stat**

Acordarea finanțării, în cadrul prezentului apel, în principal pentru IMM-uri/microintreprinderi, se va realiza în conformitate cu prevederile Regulamentului UE nr. 651/2014 al Comisiei de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare și ale Comunicării Comisiei privind Cadrul pentru ajutoarele de stat pentru cercetare, dezvoltare și inovare (2014/C 198/01), precum și în conformitate cu prevederile legislației naționale aplicabile în vigoare.

Condițiile de acordare a ajutorului se regăsesc în Schema de ajutor de stat ……., aprobată prin Ordinul .....

Prin Schema de ajutor de stat, aplicabilă apelului de proiecte, se pot acorda următoarele tipuri de ajutoare de stat, inclusiv combinații între acestea, după cum urmează:

* ajutoare pentru proiecte de cercetare și dezvoltare;
* ajutoare pentru investiții în infrastructurile de cercetare;
* ajutoare pentru inovare destinate IMM-urilor;
* ajutoare pentru inovarea de proces și organizațională.

Potrivit Schemei de ajutor de stat, **beneficiarii de ajutor de stat** sunt:

* **întreprinderi mici (inclusiv microîntreprinderi) și mijlocii**;
* **organizații de cercetare**, în conformitate cu prevederile art. 10, lit. c) din Schema de ajutor de stat. *Organizațiile de cercetare sunt beneficiare de ajutor*, cu respectarea tuturor condițiilor schemei de ajutor, *doar în cazul în care într-un an calendaristic activitatea economică nu este pur auxiliară.* Se consideră că activitatea este pur auxiliară atunci când activitățile economice consumă exact aceiași factori (de exemplu, materiale, echipamente, forță de muncă și capital fix) ca și activitățile neeconomice, iar capacitatea alocată în fiecare an unor astfel de activități economice nu depășește 20% din capacitatea anuală globală a entității respective. În cazul în care o organizație de cercetare sau o infrastructură de cercetare este utilizată atât pentru activități economice, cât și neeconomice, finanțarea publică face obiectul normelor privind ajutoarele de stat numai în măsura în care aceasta acoperă costurile legate de activitățile economice respective.

A se vedea și secțiunea 3.4. a prezentului ghid.

* 1. **Reguli privind instrumentele financiare**

Prin prezentul apel nu se vizează utilizarea unor instrumente financiare, singura formă de sprijin vizată fiind granturile.

* 1. **Acțiuni interregionale, transfrontaliere și transnaționale**

Având în vedere specificul intervențiilor, se încurajează dezvoltarea de parteneriate care să faciliteze efectul de spill over (propagare) a rezultatelor inclusiv la nivelul regiunilor mai puțin dezvoltate.

* 1. **Principii orizontale**

Atât liderul, cât și partenerii implicați în proiectele de importanță strategică care fac obiectul prezentului apel de proiecte, trebuie să respecte obligațiile legale în vigoare cu privire la principiile orizontale.

Investițiile vor asigura respectarea drepturilor fundamentale și conformitatea cu Carta drepturilor Fundamentale a Uniunii Europene, cu principiile orizontale privind egalitatea de gen, nediscriminarea (pe criterii de sex, rasă sau origine etnică, religie sau convingeri, dizabilitate, vârstă sau orientare sexuală) și accesibilitatea în toate etapele de programare și implementare.

Aceste aspecte vor fi evaluate în cadrul procesului de evaluare și selecție conform Anexei 5: Criterii de evaluare tehnică și financiară. În procesul de pregătire, verificare, implementare și durabilitate a contractului de finanțare, solicitantul asigură:

* respectarea drepturilor fundamentale și a Cartei drepturilor fundamentale a Uniunii Europene;
* respectarea egalității între bărbați și femei, integrarea perspectivei de gen și abordarea aspectelor de gen;
* prevenirea oricărei forme de discriminare pe criterii de gen, origine rasială sau etnică, religie sau convingeri, dizabilitate, vârstă sau orientare sexuală, precum și respectarea accesibilității pentru persoanele cu dizabilități;
* respectarea obiectivului de promovare a dezvoltării durabile, astfel cum este prevăzut la articolul 11 din TFUE, ținând seama de obiectivele de dezvoltare durabilă ale ONU, de Acordul de la Paris și respectarea principiului de „a nu prejudicia în mod semnificativ”.

Atât solicitantul, cât și partenerii implicați în proiect, trebuie să respecte obligațiile legale în vigoare cu privire la principiile orizontale – se va detalia respectarea acestor principii în cadrul Cererii de Finanțare - Secțiunea: PRINCIPII ORIZONTALE.

Solicitanții (liderul de parteneriat/partenerii) care solicită sprijin nerambursabil au obligația de a respecta principiile orizontale detaliate la secțiunile 3.16 - 3.19 din prezentul ghid, care derivă din legislația aplicabilă, iar în cererile de finanțare trebuie să detalieze și să demonstreze modul în care acestea sunt tratate în cadrul proiectului propus prin precizarea de măsuri și instrumente clare prin care solicitantul va garanta aplicarea respectivelor principii.

În acest sens, solicitantul (liderul de parteneriat și partenerul):

* vor completa **Declarația unică**, unde își vor asuma că vor respecta prevederile Cartei Drepturilor fundamentale a Uniunii Europene, și obligațiile prevăzute în legislația comunitară și națională în domeniul nediscriminării pe criterii de gen, origine rasială sau etnică, religie sau convingeri, handicap, vârstă sau orientare sexuală, prevederile Convenției ONU privind drepturile persoanelor cu dizabilități în ceea ce privește asigurarea accesibilității pentru persoanele cu dizabilități, precum și cerințele privind protecția mediului, asigurarea imunizării la schimbările climatice și respectarea principiului DNSH.
* vor include **cerințele de accesibilitate în proiectarea/ construcția și/sau modernizarea mediului fizic de la începutul procesului de proiectare**, respectiv toți cei implicați profesional în proiectarea și construcția mediului fizic vor respecta cerințele cu privire la politica în domeniul promovării drepturilor persoanelor cu dizabilități și la măsurile de realizare a accesibilității sau de adaptare rezonabilă.

Măsurile privind respectarea principiilor orizontale mai sus menționate constituie criteriu de eligibilitate, iar măsurile vizând îndeplinirea lor se vor detalia în cererea de finanțare, în cadrul secțiunilor specifice. Pe lângă criteriul de eligibilitate, în grila de evaluare tehnică și financiară proiectele sunt punctate dacă propun măsuri suplimentare față de cerințele minime legale pentru promovarea și respectarea principiilor orizontale mai sus menționate.

* 1. **Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice**
     1. **Aplicarea principiului DNSH. Imunizarea la schimbările climatice**

În toate etapele de implementare ale PoS, vor fi avute în vedere considerente privind maximizarea efectelor pozitive asupra mediului pentru proiectele care urmează a fi implementate.

La nivelul tuturor investițiilor finanțate din Programul Sănătate **este** **obligatorie respectarea principiului DNSH** și a **imunizării la schimbările climatice**. În acest sens, solicitanții trebuie să demonstreze că proiectele depuse în cadrul prezentului apel respectă principiul de a nu prejudicia în mod semnificativ.

Informații suplimentare privind respectarea principiului DNSH, pot fi găsite la adresa: [**https://eur-lex.europa.eu/legal-content/RO/TXT/PDF/?uri=CELEX:52021XC0218(01)&from=EN**](https://eur-lex.europa.eu/legal-content/RO/TXT/PDF/?uri=CELEX:52021XC0218(01)&from=EN)**.**

*„Imunizarea la schimbările climatice***”** reprezintă, în conformitate cu art. 2, alin. 42 din Regulamentul UE 2021/1060 de stabilire a dispozițiilor comune, un proces de prevenire a vulnerabilității infrastructurii la potențialele efecte pe termen lung ale schimbărilor climatice ce respectă principiul „eficiența energetică înainte de toate”, precum și faptul că nivelul emisiilor de gaze cu efect de seră generate de proiect este compatibil cu obiectivul privind neutralitatea climatică stabilit pentru 2050.

**Integrarea imunizării la schimbările climatice** în toate etapele proiectului este **condiție de eligibilitate**.

Toate intervențiile propuse prin PoS au în vedere analiza și centralizatorul DNSH PS aferente programului aprobat, precum și concluziile raportului de mediu si studiului de evaluare adecvată elaborate pentru parcurgerea procedurii de evaluare de mediu pentru PS, procedură finalizată cu Avizul de Mediu nr. 100/02.09.2022.

Imunizarea la schimbările climatice este un proces care integrează în dezvoltarea proiectelor de infrastructură care au o durată de viață preconizată de cel puțin cinci ani, **măsuri de atenuare a schimbărilor climatice și de adaptare la acestea**, în conformitate cu Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027. AM POS a analizat și identificat care sunt obiectivele specifice ale programului unde este necesar a fi respectată obligativitatea de a imuniza infrastructura. Astfel, AM POS/OIC va verifica dacă măsurile de adaptare și atenuare au fost implementate de către beneficiari conform documentației tehnico-economice depusă de beneficiar la cererea de finanțare.

Concluziile și recomandările acestor documente sunt integrate și adaptate la nivelul prezentului ghid conform **Anexei 16: Cerințe DNSH.**

În cadrul prezentului ghid, obiectivele privind *Atenuarea schimbărilor climatice* și *Adaptarea la schimbările climatice*, aferente imunizării la schimbările climatice reprezintă obiective care sunt utilizate și în cadrul DNSH, sunt tratate într-un mod integrat și incluse în cerințele stabilite pentru demonstrarea respectării principiului DNSH.

În vederea asigurării imunizării la schimbările climatice la nivelul proiectelor finanțate în cadrul Programului Sănătate este necesară:

* elaborarea unei Analize privind imunizarea la schimbările climatice ce va fi atașată cererii de finanțare
* **integrarea constatărilor acesteia în documentațiile tehnico economice aferente proiectului.**

Modul de efectuare și elaborare a ***Analizei*** *privind imunizarea la schimbările climatice* este descris în cadrul documentului *Orientări tehnice referitoare la imunizarea infrastructurii la schimbările climatice în perioada 2021-2027 (2021/C 373/01),* care poate fi vizualizat prin accesarea următorului link: https://eur-lex.europa.eu/legal-content/RO/TXT/HTML/?uri=CELEX:52021XC0916(03)&from=EN.

În elaborarea ***Analizei*** *privind imunizarea la schimbările climatice* solicitanții de finanțare din Programul Sănătate vor avea în vedere următoarele aspecte:

* Pentru evaluarea **atenuării la schimbările climatice**, conform tipologiei investițiilor în infrastructură care vor fi finanțate prin PS, acestea, de regulă, pot fi încadrate în proiecte pentru care NU VA FI necesară o evaluare a amprentei de carbon. În acest caz, va fi necesară prezentarea **analizei într-un mod succint**, anume într-o declarație privind examinarea neutralității climatice, care, în principiu, oferă o concluzie cu privire la imunizarea la schimbările climatice în ceea ce privește neutralitatea climatică.
* Pentru adaptarea la schimbările climatice se vor parcurge pașii descriși în *Orientările tehnice referitoare la imunizarea infrastructurii la schimbările climatice* a măsurilor de adaptare la schimbările climatice, iar în cazul în care sunt identificate măsuri de adaptare specifice, acestea vor fi preluate în documentațiile tehnico economice aferente investiției.
  + 1. **Eficiența resurselor *(apă, aer, lumină etc.)***

Proiectele finanțate în cadrul Priorității 5 a Programului Sănătate trebuie să asigure îmbunătățirea eficientei resurselor previzionate. Astfel, ca urmare a realizării investiției, se generează o reducere de costuri cu utilitățile publice relevante sau o economie de costuri aferente echipamentelor/instalațiilor ce deservesc infrastructura sau utilizarea unor soluții tehnice/echipamente/echipamente medicale care asigură utilizarea eficientă a resurselor sau un consum redus de energie - vezi Subcriteriul 6.1. Eficiența utilizării resurselor (Anexa 5: Criterii de evaluare tehnică și financiară), Anexa 17: Declarația unică, precum și Anexa 16: Cerințe DNSH.

* + 1. **Reducerea cantității de deșeuri/ economia circulară**

Investițiile finanțate în cadrul PS trebuie să asigure reducerea cantităților de deșeuri sau reutilizarea deșeurilor rezultate în timpul efectuării investiției – vezi Subcriteriul 6.2. Impactul pozitiv asupra mediului - reducerea cantității de deșeuri/economia circulară/implementarea principiilor de dezvoltare durabilă (Anexa 5: Criterii de evaluare tehnică și financiară), Anexa 17- Declarația unică, precum și Anexa 16: Cerințe DNSH.

* + 1. **Creșterea performanței energetice și obținerea de energie verde pentru consum propriu din resurse regenerabile**

– vezi Subcriteriul 6.1. Eficiența utilizării resurselor (Anexa 5: Criterii de evaluare tehnică și financiară), Anexa 17: Declarația unică, precum și Anexa 16: Cerințe DNSH.

* **Pentru clădirile publice noi** - potrivit Legii nr. 372/2005 privind performanța energetică a clădirilor, republicată, clădirile noi din proprietatea/administrarea autorităților administrației publice care urmează să fie recepționate după 31 decembrie 2018 vor fi clădiri al căror consum de energie din surse convenționale este aproape egal cu zero (nZEB).
  + 1. **Indicatori de monitorizare a efectelor asupra mediului**

Pe parcursul implementării proiectului, AM POS/OIC va monitoriza următorii indicatori (stabiliți în cadrul Raportului de mediu aferent PS), prin care se urmărește atingerea țintelor conform tabelului de mai jos:

| **Obiectiv de mediu** | **Indicator** | | **Țintă** |
| --- | --- | --- | --- |
| OR1 - Biodiversitate | MON 1 | Ponderea clădirilor reabilitate pentru care a fost realizată în prealabil verificarea prezenței cuiburilor/ adăposturilor de păsări şi lilieci | 100% |
| MON 2 | Ponderea proiectelor finanțate pentru care au fost identificate impacturi reziduale semnificative asupra habitatelor şi speciilor | → 0 % |
| MON 3 | Numărul situațiilor în care a fost necesară protejarea/ relocarea de cuiburi/ adăposturi de păsări şi lilieci | ≥ 0 |
| MON 4 | Numărul situațiilor în care a fost necesară sau instalarea de adăposturi/ cuiburi artificiale | ≥ 0 |
| MON 5 | Ponderea proiectelor ce presupun iluminat artificial exterior în care au fost implementate cerinţele măsurii M3 | →100% |
| OR3 - Sol | MON 6 | Suprafața totală de sol pierdută ca urmare a implementării acțiunilor propuse | Cât mai mică posibilă |
| OR4 - Apă | MON 7 | Ponderea beneficiarilor acțiunilor ce includ lucrări de reabilitare în care gestionarea apelor uzate se realizează conform cerințelor legale în vigoare | →100% |
| OR5 - Aer | MON 8 | Ponderea proiectelor în care se asigură reducerea emisiilor de poluanți atmosferici | →100% |
| OR6 - Factori climatici | MON 9 | Ponderea instalațiilor de frig achiziționate în cadrul PS care nu utilizează substanțe ce conduc la epuizarea stratului de ozon | →100% |
| OR9 - Peisaj | MON 10 | Ponderea proiectelor de construcție / reabilitare a clădirilor cu destinație medicală în care au fost incluse principiile de proiectare şi construcție a clădirilor verzi | →100% |
| OR12 - Deșeuri | MON 11 | Ponderea proiectelor în care gestionarea deșeurilor din construcții şi demolări poate fi integral dovedită ca fiind conformă cu cerințele legale şi principiile economiei circulare | 100% |

* 1. **Caracterul durabil al proiectului**

Conform Regulamentului UE nr. 2021/1060 de stabilire a dispozițiilor comune, articolul 65, solicitantul/partenerii/ va/vor trebui să dovedească faptul că pot asigura un caracter durabil al investiției efectuată în cadrul Programului Sănătate.

Caracterul durabil al proiectului se referă la menținerea unei operațiuni constând în investiții în infrastructură sau în investiții **pe o perioadă de 5 ani de la efectuarea plății finale către beneficiar**, precum și sustenabilitatea operațională și financiară a proiectului de investiții publice, inclusiv eventualele lucrări de mentenanță și reparații curente după finalizarea implementării acestuia pentru o perioadă de cel puțin 5 ani.

În acest sens, în termen de cinci ani de la efectuarea plății finale către beneficiar, solicitantul (liderul de parteneriat și/sau partenerii) trebuie:

1. să menţină și să nu transfere investiţia realizată (asigurând mentenanţa şi serviciile asociate necesare), în afara zonei vizată de program;
2. să nu realizeze o modificare a proprietății asupra unui element de infrastructură care ar putea conferi un avantaj nejustificat unei întreprinderi sau unei alte organizații de cercetare;
3. să nu realizeze o modificare substanțială care să afecteze natura, obiectivele sau condițiile de implementare a operațiunii și care ar determina subminarea obiectivelor inițiale ale investiției.

Solicitantul (liderul de parteneriat) și/sau partenerii își asumă respectarea prevederilor art. 65 din Regulamentul (UE) nr. 2021/1060, prin completarea și semnarea Declarației Unice, Anexa 17 la prezentul ghid al solicitantului, prin care își vor asuma respectarea cerințelor de mai sus, aspecte ce sunt verificate în perioada de contractare.

Investițiile propuse în cererea de finanțare, trebuie să fie sustenabile, astfel încât acestea să continue activitățile după finalizarea sprijinului (vezi ***Anexa 17: Declarația unică*** și ***Anexa 5: Criteriul 7. Operaționalizarea, sustenabilitatea și impactul investiției).***

**NOTĂ:**

**În cazul în care, în perioada pentru care trebuie asigurat caracterul durabil, proiectul încalcă oricare din situațiile menționate mai sus, AM PoS poate să recupereze total sau parțial finanțarea nerambursabilă acordată.**

**Atât solicitantul, cât și partenerii sunt obligați să asigure toate costurile de funcționare și întreținere a investiției în perioada de durabilitate.**

În etapa de evaluare a proiectului, Organimsul Intermediar Cercetare va verifica dacă beneficiarul dispune de resursele și mecanismele financiare necesare pentru a acoperi costurile de funcționare și întreținere aferente operațiunilor care includ investiții în infrastructură sau investiții productive, în vederea asigurării sustenabilității financiare a acestora, în conformitate cu prevederile Reg. (UE) nr. 1060/2021.

* 1. **Acțiuni menite să garanteze egalitatea de șanse, de gen, incluziunea și nediscriminarea**

Programul Sănătate se aliniază principiilor orizontale privind egalitatea de șanse, egalitatea de gen, accesibilitatea pentru persoanele cu dizabilități. Acestea vor fi reflectate în criteriile de eligibilitate și selecție si declarației unice.

În acest sens, cererea de finanțare va cuprinde informații cu privire la implementarea și respectarea următoarelor aspecte:

* + 1. **Egalitatea de șanse**

Egalitatea de șanse între femei și bărbați este un principiu fundamental al Uniunii Europene. Respectarea principiului egalității de gen se referă la egalitatea dintre femei și bărbați în ceea ce privește drepturile, tratamentul, responsabilitățile, oportunitățile și realizările economice și sociale ale acestora. Există egalitate de gen atunci când bărbații și femeile au aceleași drepturi, responsabilități și oportunități în toate sectoarele societății și atunci când diferitele interese, nevoi și priorități ale bărbaților și femeilor sunt evaluate în mod egal.

În cadrul proiectelor, solicitantul va prezenta măsurile concrete conform legislației naționale și comunitare pe care proiectul le propune referitor la principiul egalității de șanse și de tratament între femei și bărbați, integrarea perspectivei de gen și abordarea aspectelor de gen, începând de la depunerea cererii de finanțare și până la ultima zi a perioadei de durabilitate a proiectului.

Pe lângă criteriul de eligibilitate, în grila de evaluare tehnică și financiară (Anexa 5- Criterii de evaluare și tehnică și financiară) proiectele sunt punctate dacă propun măsuri suplimentare față de cerințele minime legale pentru promovarea și respectarea principiilor legate de egalitatea de șanse, de gen, accesibilitate pentru persoanele cu dizabilități, incluziune și nediscriminare.

A se vedea și informațiile prezentate la capitolul 3.16. Principii orizontale.

* + 1. **Accesibilitatea pentru persoanele cu dizabilități**

Prin investiția care va fi finanțată, se va acorda o atenție specială inclusiv adaptării infrastructurii pentru persoanele cu dizabilități sau pentru persoanele care întâmpină probleme de sănătate, de ex. acces neîngrădit, asigurarea rampelor de acces, marcarea traseelor de acces, mobilier și echipamente cu adaptări specifice pentru diferite tipuri de dizabilități, acces facil la investigații medicale/spații de spitalizare, grupuri sanitare etc., în conformitate cu prevederile art. 9 – Accesibilitate, din Convenția ONU privind drepturile persoanelor cu dizabilități și cele ale legislației europene și naționale în vigoare.

***„Art. 9 – CPDP:***

***Accesibilitate***

1. *Pentru a da persoanelor cu dizabilități posibilitatea să trăiască independent și să participe pe deplin la toate aspectele vieții, statele părți vor lua măsurile adecvate pentru a asigura acestor persoane accesul, în condiții de egalitate cu ceilalți, la mediul fizic, la transport, informație și mijloace de comunicare, inclusiv la tehnologiile și sistemele informatice și de comunicații și la alte facilități și servicii deschise sau furnizate publicului, atât în zonele urbane, cât și rurale. Aceste măsuri, care includ identificarea și eliminarea obstacolelor și barierelor față de accesul deplin, trebuie aplicate, printre altele, la:*
2. *clădiri, drumuri, mijloace de transport și alte facilități interioare sau exterioare, inclusiv școli, locuințe, unități medicale și locuri de muncă;*
3. *serviciile de informare, comunicații și de altă natură, inclusiv serviciile electronice și de urgență.*
4. *Statele părți vor lua, de asemenea, măsuri potrivite pentru:*
5. *a elabora, promulga și monitoriza implementarea standardelor minime și instrucțiunilor pentru accesibilizarea facilităților și serviciilor deschise publicului sau oferite acestuia;*
6. *a se asigura că entitățile private care oferă facilități și servicii deschise publicului sau oferite acestuia țin cont de toate aspectele legate de accesibilitate, pentru persoanele cu dizabilități;*
7. *a asigura părților implicate formare pe problemele de accesibilitate cu care se confruntă persoanele cu dizabilități;*
8. *a asigura, în clădiri și în alte spații publice, semne în limbaj Braille și forme ușor de citit și de înțeles;*
9. *a furniza forme de asistență vie și intermediere, inclusiv ghizi, cititori și interpreți profesioniști de limbaj mimico-gestual, pentru a facilita accesul în clădiri și în alte spații publice;*
10. *a promova alte forme adecvate de asistență și sprijin pentru persoanele cu dizabilități în vederea asigurării accesului acestora la informație;*
11. *a promova accesul persoanelor cu dizabilități la noi tehnologii și sisteme informatice și de comunicații, inclusiv la internet;*
12. *a promova proiectarea, dezvoltarea, producerea și distribuirea de tehnologii și sisteme informatice și de comunicații accesibile, încă din fazele incipiente, astfel încât aceste tehnologii și sisteme să devină accesibile la costuri minime.”*

Prin proiect va fi demonstreată existența sau includerea următoarelor adaptări pentru persoanele cu dizabilități:

* adaptări pentru persoane cu diferite tipuri de dizabilități (motorii/vizuale/auditive/intelectuale) în spațiul construit (de ex. intrări, circulații orizontale și verticale, investigații medicale/spații de spitalizare/grupuri sanitare);
* achiziționarea de echipamente cu adaptări specifice pentru diferite tipuri de dizabilități;
* îmbunătățirea condițiilor de siguranță;
* alte tipuri de adaptări (de ex.: sisteme de ghidaj, adaptări de conținut informatic etc.).

Acestea sunt condiții de eligibilitate, fiind asumate ca atare în Declarația unică (Anexa 7).

Mai multe informații despre:

* Carta drepturilor fundamentale a Uniunii Europene;
* Convenția privind drepturile persoanelor cu dizabilități
* Implementarea și aplicarea Convenției Organizației Națiunilor Unite privind drepturile persoanelor cu dizabilități (CDPD) în conformitate cu Decizia 2010/48/CE a Consiliului”;
* [Ghidul](https://mfe.gov.ro/wp-content/uploads/2022/08/7ee46e557e69eba0c156c5beb360a46b.zip) privind Reflectarea Convenției ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă alocată României în perioada 2021-2027;
* Strategia națională privind drepturile persoanelor cu dizabilități „O Românei echitabilă 2022-2027” și Planul operațional privind implementarea Strategiei, aprobate de Guvern;
* Condiția favorizantă orizontală ”*Implementarea și aplicarea Convenției Organizației Națiunilor Unite privind drepturile persoanelor cu dizabilități (CDPD) în conformitate cu Decizia 2010/48/CE a Consiliului”;*

pot fi obținute de la Punctul de contact pentru implementarea Convenției privind drepturile persoanelor cu dizabilități din cadrul Ministerului Investițiilor și Proiectelor Europene (PCPD) și de la Autoritatea Națională privind Protecția Drepturilor Persoanelor cu Dizabilități (ANPDPD), din cadrul Ministerului Muncii și Solidarității Sociale, utilizând link-urile:

* <https://mfe.gov.ro/minister/punctul-de-contact-pentru-implementarea-conventiei-privind-drepturile-persoanelor-cu-dizabilitati/>,
* <https://anpd.gov.ro/web/?s=strategia>.
  + 1. **Egalitatea de gen**

Prezentul apel de proiecte nu are o contribuție distinctă/semnificativă la acest principiu (nu vizează măsuri specifice care să sprijine aplicarea acestui principiu orizontal – egalitatea de gen), dar cu toate acestea, se recomandă respectarea acestui principiu în ciclul de viață al proiectului. – vezi *Anexa 17: Declarația unică*.

* + 1. **Nediscriminare**

Toate investițiile vor respecta principiul nediscriminării și nu vor exista investiții în servicii paralele, servicii de calitate inferioară pentru anumite grupuri și/sau care să mențină sau să conducă la segregarea/izolarea grupurilor vulnerabile (condiție de eligibilitate) Declarația unică (Anexa 17).

* 1. **Teme secundare**

Nu se aplică prezentului apel.

* 1. **Informarea și vizibilitatea sprijinului din fonduri**

Proiectele propuse vor detalia măsurile de comunicare, transparență și vizibilitate, conform cerințelor din Regulamentul (UE) de stabilire a dispozițiilor comune nr. 2021/1060, cu excepțiile stabilite prin H.G. nr. 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021 - 2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.

Toate materialele destinate măsurilor de informare și publicitate aferente intervențiilor vizate de prezentul apel de proiecte vor folosi informațiile și elementele grafice obligatorii: emblema Uniunii Europene, fondul din care este cofinanțat, sigla Guvernului României și a Programului Sănătate.

**Măsuri minime obligatorii de informare și publicitate aferente intervențiilor vizate de prezentul apel de proiecte:**

Cheltuieli cu activitățile obligatorii de informare și publicitate aferente proiectului sunt eligibile în conformitate cu prevederile contractului de finanțare, fiind prevăzute în categoria cheltuieli indirecte:

* **publicarea unui comunicat de presă/ anunț de presă** la începutul și la finalizarea proiectului pe site-ul propriu sau în orice alt mediu de comunicare cu vizibilitate mare pentru publicul larg (presă scrisă tipărită locală/regională/națională, publicații online etc);
* **materiale de informare/comunicare** tipărite sau tipăribile sub formă digitală (pliante, rapoarte, broșuri de informare/povești de succes, buletine informative, cărți etc.) ce vor avea pe prima copertă setul de însemne grafice obligatorii;
* **aplicarea pe o parte vizibilă pentru public a autocolantelor/plăcuțelor** pe echipamentele/utilajele/mijloacele de transport achiziționate prin proiect;
* **expunerea, de la începerea implementării fizice a operațiunilor** care implică investiții fizice sau de la instalarea echipamentelor achiziționate, a unor plăci sau panouri permanente, clar vizibile publicului, care conțin emblema Uniunii în conformitate cu caracteristicile tehnice stabilite în anexa IX a Regulamentului UE de stabilire a dispozițiilor comune nr. 2021/1060 și informații privind respectivele operațiuni;
* **afișarea pe site-ul oficial de internet**, dacă există, și pe paginile de comunicare socială ale beneficiarului a unei scurte descrieri a operațiunii, proporțională cu nivelul sprijinului, inclusiv a scopurilor și rezultatelor acesteia, evidențiind sprijinul financiar din partea Uniunii;
* fiind proiecte care intră în sfera unei operațiuni de importanță strategică, este obligatorie **organizarea unui eveniment sau a unei activități de comunicare, după caz, cu implicarea Comisiei Europene și a AM PoS/OIC** în timp util.

În cazul specific al proiectelor cuprinse în cadrul operațiunilor de importanță strategică abordate prin Programul Sănătate, este recomandat să se realizeze mai mult decât activitățile minime obligatorii de comunicare.

De asemenea, în contextul prevederilor Regulamentului UE de stabilire a dispozițiilor comune nr. 2021/1060,”*Operațiunea de importanță strategică înseamnă o operațiune care aduce o contribuție semnificativă la realizarea obiectivelor unui program și care face obiectul unei monitorizări și al unor măsuri de comunicare speciale*”. Prin urmare, beneficiarul va pune la dispoziția AM POS/OIC informații care să permită monitorizarea și informarea cu privire la rezultatele obținute. Beneficiarul are obligația să pună la dispoziția AM POS/OIC și CE, la cerere, date și informații despre proiecte și stadiul lor de implementare, inclusiv fotografii, în vederea probării și asigurării transparenței utilizării fondurilor.

**Progresele obținute în implementarea acestei OIS** vor fi comunicate AM PoS la adresa de email OIS.cercetare@mfe.gov.ro secțiunea aferentă OIS a paginii Programului Sănătate [https://mfe.gov.ro/minister/perioade-de-programare/perioada-2021-2027/autoritatea-de-31 management-pentru-programul-sanatate/operatiuni-de-importanta-strategica/](https://mfe.gov.ro/minister/perioade-de-programare/perioada-2021-2027/autoritatea-de-31%20management-pentru-programul-sanatate/operatiuni-de-importanta-strategica/) fiind actualizată periodic de responsabilii de comunicare.

Potrivit art. 50 alin. (3) din Regulamentul UE de stabilire a dispozițiilor comune nr. 2021/1060, în cazul în care beneficiarul nu își respectă obligațiile ce îi revin în temeiul articolului 47 (Emblema Uniunii) sau al alineatelor (1) și (2) de la articolul 50 (Responsabilitățile beneficiarilor) și în cazul în care nu se iau măsuri de remediere, autoritatea de management aplică măsuri, cu luarea în considerare a principiului proporționalității, **anulând până la 3% din sprijinul din partea fondurilor pentru operațiunea/ proiectul în cauză.** Determinarea corecției financiare trebuie să fie proporțională cu dimensiunea proiectului și amploarea deficienței detectate.

Beneficiarii au obligația să pună la dispoziția AM POS și CE, la cerere, date și informații despre proiecte și stadiul lor de implementare, inclusiv fotografii, în vederea probării și asigurării transparenței utilizării fondurilor.

Pentru detalii specifice privind cerințele tehnice aferente fiecărei măsuri, este necesară consultarea ***Manualului de identitate vizuală*** al *Programului Sănătate,* disponibil la adresa <https://mfe.gov.ro/wp-content/uploads/2023/07/600efbc1ce18ba3e6b87359fb7917550.pdf>

**Atenție!**

* **în implementarea proiectului:**

Dacă este necesar, măsurile de informare și conștientizare cu privire la derularea activităților de cercetare vor fi încadrate la activități eligibile indirecte, împreună cu activitățile de informare și publicitate proiect.

1. **INFORMAȚII ADMINISTRATIVE DESPRE APELUL DE PROIECT** 
   1. **Data deschiderii apelului de proiecte**

Data deschiderii apelului de proiecte este data publicării ghidului solicitantului de finanțare aprobat.

* 1. **Perioada de pregătire a proiectelor**

Pentru pregătirea proiectelor în vederea depunerii cererii de finanțare, solicitantul de finanțare are la dispoziție perioada de la momentul publicării variantei aprobate a ghidului solicitantului până la momentul închiderii apelului de proiecte în sistemul informatic MySMIS2021.

* 1. **Perioada de depunere a proiectelor** 
     1. **Data și ora pentru începerea depunerii de proiecte**

Sistemul informatic MySMIS2021 va permite depunerea de proiecte începând cu data de 1 martie 2024, ora 12:00.

**Atenție!**

Pentru depunerea cererii de finanțare este obligatoriu să existe acceptarea/ validarea fișei de proiect (eligibilitate proiect), conform secțiunilor 3.1, 4.4, 7.4 și 8.1 ale prezenului ghid

* + 1. **Data și ora închiderii apelului de proiect**

Sistemul informatic MySMIS2021 se va închide la data de 31 mai 2024, ora 14.00.

* 1. **Modalitatea de depunere a proiectului**

Cererile de finanțare, vor putea fi depuse, prin sistemul informatic MySMIS2021, după acceptarea/validarea fișelor de proiect de către OIC.

Fișele de proiect vor fi depuse **conform etapelor prezentate la secțiunea 3.1**.

Cererea de finanțare, împreună cu anexele obligatorii și cu documentele suport se vor depune **exclusiv** prin sistemul informatic [**MySMIS2021**](https://mysmis2021.gov.ro/).

Pentru depunerea unei cereri de finanțare este necesar să urmați pașii descriși în [**manualul**](https://resurse.mysmis2021.gov.ro/ords/repo_bo/r/mysmis-2021/home) MySMI2021.

1. **CONDIȚII DE ELIGIBILITATE** 
   1. **Eligibilitatea solicitanților și partenerilor**

Prezentul apel vizează depunerea **unui singur proiect pentru fiecare OIS** menționat la secțiunea 3.1. **Proiectul va fi un parteneriat între organizații publice de cercetare și IMM-uri (inclusiv microîntreprinderi).**

Pentru a fi eligibil, solicitantul de finanțare/fiecare membru al parteneriatului, după caz:

* **trebuie să aibă personalitate juridică;**
* trebuie să fie înregistrat și să își desfășoare activitatea în România.
  + 1. **Cerințe privind eligibilitatea solicitanților și partenerilor**

Condițiile de eligibilitate precizate în cadrul acestei secțiuni trebuie respectate de către solicitantul de finanțare (liderul de parteneriat) și parteneri pe toată perioada, respectiv de la data depunerii cererii de finanțare, pe tot parcursul procesului de evaluare, selecție și contractare, pe perioada de implementare, de raportare și verificare finală a proiectului, în condițiile stipulate în cadrul contractului de finanțare.

Solicitantul de finanțare (liderul de parteneriat) și parteneri trebuie să îndeplinească obligatoriu și cumulativ toate condițiile menționate mai jos. Neîndeplinirea unei condiții de eligibilitate conduce la declararea neeligibilității solicitantului /proiectului propus spre finanțare.

Proiectele din cadrul prezentului apel se vor depune în parteneriat, în conformitate cu prevederile secțiunii 5.1.

Pentru a fi eligibili în cadrul prezentului apel de proiecte, solicitanții de finanțare (liderul de parteneriat) și partenerii trebuie să îndeplinească cumulativ, condițiile specificate mai jos:

1. **Solicitantul şi/sau reprezentantul său legal, inclusiv partenerul şi/sau reprezentantul său legal, dacă este cazul,** **respectă cerințele și NU se încadrează în niciuna din situațiile prezentate în Declarația Unică (Anexa 17):**

În cazul implementării proiectelor în parteneriat, toți membrii acestuia vor asuma și transmite **Anexa 17: Declarația Unică.**

1. **Drepturi asupra imobilului (teren/ clădire) - obiect al proiectului – cerință aplicabilă proiectelor care vizează acțiuni de infrastructură (ex. reabilitare/ modernizare/ extindere/ construcție nouă)** **și/achiziție echipamente (dotări)**

Aceste drepturi asupra imobilelor trebuie să confere solicitantului/partenerului dreptul de execuție a lucrărilor de reabilitare/ modernizare/extindere/ construcție nouă și dotare, inclusiv lucrări de conectare la clădiri existente, în conformitate cu legislația în vigoare - documente care vor fi depuse și verificate în etapa de contractare.

**Pentru dovedirea dreptului de proprietate publică/ privată/ administrare sunt necesare următoarele documente:**

**Pentru proprietatea publică/privată:**

* *Extras de carte funciară din care să rezulte intabularea, emis cu maxim 30 de zile înainte de depunere, inclusiv încheierea.*
* *Planul de amplasament vizat de OCPI pentru imobilele pe care se propune a se realiza investiția în cadrul proiectului, plan în care să fie evidențiate numerele cadastrale (în cazul în care acestea nu sunt evidențiate în anexa la extrasul de carte funciară).*

Se poate accepta ca înscrierea dreptului de proprietate publică să fie provizorie, urmând ca, în eventualitatea semnării contractului de finanțare, beneficiarul/partenerul să finalizeze demersurile necesare obținerii înscrierii definitive a dreptului de proprietate și să facă dovada, prin transmiterea unui extras de carte funciară actualizat, într-un termen de maxim 12 luni de la data intrării în vigoare a contractului de finanțare, sub sancțiunile prevăzute în cadrul acestuia. Neîndeplinirea cerinței conduce la rezilierea de drept a contractului de finanțare.

**Pentru dreptul de administrare (contract de închiriere/comodat/superficie etc.), exclusiv pentru dotări**

* **Extras de carte funciară** din care să reiasă dreptul de administrare aferent proprietății publice,  *emis cu maxim 30 de zile înainte de depunere, inclusiv încheierea*.
* **Actul juridic prin care se conferă dreptul de administrare** pe o perioadă estimată acoperitoare până la împlinirea a cel puțin cinci ani de la efectuarea plății finale după finalizarea proiectului pentru care se solicită finanțare.
* **Plan de amplasament vizat de OCPI**, **pentru** imobilele pe care se propune a se realiza investiția în cadrul proiectului, plan în care să fie evidențiate numerele cadastrale *(în cazul în care acestea nu sunt evidențiate în anexa la extrasul de carte funciară*).

Dacă solicitantul/partenerul va depune mai multe documente pentru dovedirea dreptului de proprietate/administrare va completa și **Anexa 28: Tabel centralizator pentru documente ce dovedesc dreptul de proprietate/administrare.**

Titularul oricărui alt drept real/ creanță nu va fi admis la finanțare. Astfel, pentru aceste proiecte nu sunt acceptate alte drepturi asupra infrastructurii (teren și clădire) sau un contract de închiriere/ comodat/ cesiune care poate cuprinde elemente specifice contractului de concesiune, etc.

**ATENȚIE!**

**Dacă pe parcursul perioadei de implementare a contractului de finanțare sau în perioada de valabilitate a acestuia sunt afectate condițiile de construire/ exploatare asupra infrastructurii (teren și clădire) aferente proiectului, beneficiarul are obligația contractuală de a returna finanțarea nerambursabilă acordată, precum și alte penalități, dacă este cazul, în conformitate cu prevederile contractuale.**

Infrastructura (teren și/sau clădire, după caz, în conformitate cu prezentul criteriu de eligibilitate) ce face obiectul proiectului care implică execuția de lucrări de modernizare/reabilitare și dotare,extindere la construcțiile existente, inclusiv lucrări de conectare la clădiri existente, lucrări de construcții noi**,** trebuie să îndeplinească cumulativ următoarele condiții:

* Este liberă de orice sarcini sau interdicții ce afectează implementarea proiectului;
* Nu este afectată de dezmembrăminte ale dreptului de proprietate;
* Nu face obiectul unor litigii în curs de soluționare la instanțele judecătorești cu privire la situația juridică a imobilului, având ca obiect contestarea dreptului invocat de solicitant pentru realizarea proiectului în conformitate cu criteriul de eligibilitate aferent;
* Nu face obiectul revendicărilor potrivit unor legi speciale în materie sau dreptului comun.

Nu vor conduce la respingerea cererii de finanțare din procesul de evaluare, selecție și contractare, acele limite ale dreptului de proprietate care nu sunt incompatibile cu realizarea activităților proiectului. (de ex. servituți legale, servitutea de trecere cu piciorul, etc). Fiecare caz în parte va fi analizat la nivelul AM PoS/OIC.

În accepțiunea AM PoS/OIC, servituțile care nu afectează posibilitatea realizării activităților proiectului nu vor conduce la respingerea cererii de finanțare din procesul de evaluare, selecție și contractare (de ex. servitutea de trecere).

În situația în care, pe parcursul procesului de evaluare, selecție și contractare, dar și în perioada de implementare, sunt sesizate anumite probleme marginale privind dovedirea drepturilor reale asupra imobilelor sau privind condițiile de realizare a investițiilor proiectului, conform ghidului specific pentru proiectele prin care se realizează lucrări de construire, se va solicita un Memoriu tehnic din partea proiectantului care să stabilească dacă proiectul poate fi considerat funcțional fără acele investiții/ obiecte asupra cărora s-au constatat unele probleme marginale. În situația în care proiectantul argumentează în Memoriul tehnic că proiectul nu este funcțional fără acele lucrări, respectiv daca memoriul nu este depus în termenele si condițiile pretinse de AM, proiectul va fi respins sau contractul va fi reziliat.

În situația în care proiectantul argumentează în Memoriul tehnic că proiectul este funcțional fără acele lucrări, solicitantul/beneficiarul se angajează să scoată acele lucrări în afara proiectului, prin reproiectare, dacă este cazul, și să elimine cheltuielile corespunzătoare din bugetul proiectului sau să le considere neeligibile, după caz.

Solicitantul/liderul de parteneriat sau partenerul deține dreptul de execuție a lucrărilor de construcții asupra imobilului care face obiectul proiectului, conform legislației în vigoare.

**EXCEPȚIE**

Dacă împreună cu cererea de finanțare se depune autorizația de construire valabilă la data depunerii cererii de finanțare, emisă pentru solicitant sau partener, după caz, pentru obiectivul de investiții vizat de cererea de finanțare, nu este necesară și nu se solicită depunerea avizelor, acordurilor, certificatelor, autorizațiilor sau a altor documente, inclusiv cele privind regimul de proprietate/ dreptul real principal asupra imobilelor, infrastructurilor sau obiectivelor, care au stat la baza emiterii acesteia. În situația în care cererea de finanțare este selectată pentru contractare, solicitantul/partenerul are obligația să asigure valabilitatea autorizației de construire și corespondența cu obiectivul finanțat și la semnarea contractului de finanțare/emiterea deciziei de finanțare, după caz.

Fiecare caz în parte va fi analizat la nivelul AM POS/OIC, în cadrul etapei de contractare. Garanțiile reale asupra imobilelor (de ex. *ipoteca* etc.) sunt considerate incompatibile cu realizarea proiectelor de investiții în cadrul PS.

În accepțiunea AM POS, dreptul de administrare înscris în Cartea funciară în favoarea unei instituții de drept public, cu personalitate juridică și care desfășoară activități în domeniul sănătății, nu este considerat sarcină. Proiectul devine neeligibil dacă intervine un act juridic cu efecte depline (ex.: o hotărâre judecătorească definitivă) până la finalizarea perioadei de durabilitate, care să afecteze dreptul invocat de către solicitant pentru realizarea proiectului.

1. **cerințe aplicabile proiectelor care vizează acțiuni de dotare cu echipamente**

**Pentru dreptul de administrare**

* **Extras de carte funciară** din care să reiasă dreptul de administrare aferent proprietății publice,  *emis cu maxim 30 de zile înainte de depunere, inclusiv încheierea*.
* **Actul juridic prin care se conferă dreptul de administrare** pe o perioadă estimată acoperitoare până la împlinirea a cel puțin cinci ani de la efectuarea plății finale după finalizarea proiectului pentru care se solicită finanțare.
* **Plan de amplasament vizat de OCPI**, **pentru** imobilele pe care se propune a se realiza investiția în cadrul proiectului, plan în care să fie evidențiate numerele cadastrale *(în cazul în care acestea nu sunt evidențiate în anexa la extrasul de carte funciară*).

De asemenea, în cadrul acestui apel de proiecte, închirierea/darea în folosință gratuită/concesiunea unor suprafețe din teren, cu condiția ca respectivele limite ale dreptului de proprietate să nu fie incompatibile cu realizarea activităților/ implementarea proiectului,nu se consideră sarcină sau interdicție care afectează implementarea proiectului și nu conduce la respingerea cererii de finanțare din procesul de evaluare, selecție și contractare.

**ATENȚIE!**

**Dacă pe parcursul perioadei de implementare a contractului de finanțare sau în perioada de valabilitate a acestuia sunt afectate condițiile de construire/ exploatare asupra infrastructurii (teren și clădire) aferente proiectului, beneficiarul are obligația contractuală de a returna finanțarea nerambursabilă acordată, precum și alte penalități, dacă este cazul, în conformitate cu prevederile contractuale.**

1. **Prin actele de proprietate/ administrare solicitantul/ partenerul va trebui să dovedească că poate să asigure caracterul durabil al investiției în conformitate cu art. 65 din Regulamentul (UE) de stabilire a dispozițiilor comune nr. 2021/1060:**

Perioada pentru care este conferit dreptul de proprietate/ administrare solicitantului/ partenerului eligibil trebuie să fie acoperitoare pentru durata menționată la articolul 65 din Regulamentul UE de stabilire a dispozițiilor comune nr. 2021/1060, în vederea asigurării caracterului durabil al investiției, respectiv o perioadă de cinci ani de la data efectuării plății finale în cadrul contractului de finanțare. Această perioadă se va calcula estimativ, luându-se în considerare perioada derulării procesului de evaluare, selecție și contractare, perioada de implementare a proiectului și respectiv de efectuare a plații finale, la care se adaugă perioada de 5 ani anterior menționată.

Pentru investiția propusă, solicitantul trebuie să mențină investiția realizată conform prevederilor de la punctul 3.18. Caracterul durabil al proiectului din prezentul ghid.

În conformitate cu prevederile art. 65 din Regulamentul UE de stabilire a dispozițiilor comune nr. 2021/1060, rambursarea efectuată pe motivul nerespectării dispozițiilor din acest articol este proporțională cu perioada de neconformitate.

Aceste elemente constituie clauze contractuale.

În vederea asigurării principiului de mai sus, solicitantul va completa Anexa 7: Declarația unică la prezentul Ghid.

1. **Condiții de eligibilitate pentru partenerii IMM-uri**

**a) Forma de constituire a partenerului/ partenerilor de tip IMM, inclusiv microintreprinderi**

* este întreprindere constituită conform prevederilor Legii nr. 31/1990 privind societăţile, republicată, cu modificările şi completările ulterioare;
* este înregistrat și își desfășoară activitatea în România;
* are sediul sau o sucursală în România la momentul plății ajutorului;
* a momentul acordării ajutorului se încadrează în categoria microîntreprinderilor/ întreprinderilor mici/ întreprinderilor mijlocii, conform prevederilor Recomandării Comisiei privind definirea întreprinderilor mici și mijlocii, în anexa I a Regulamentului UE nr. 651/2014, cu modificările și completările ulterioare;

**Partenerul/ partenerii de tip întreprindere trebuie ca, atât la data solicitării finanțării, respectiv data depunerii cererii de finanțare, cât și la data semnării contractului de finanțare să se încadreze în categoria de întreprindere declarată;**

**b) Partenerul/ partenerii de tip IMM prin reprezentantul său legal, respectă cerințele și NU se încadrează în niciuna din situațiile prezentate în Declarația Unică (Anexa 17).**

1. **Capacitatea operațională a solicitantului**

În vederea demonstrării **capacității operaționale**, se recomandă ca solicitantul să dețină o structură internă dedicată pentru implementarea proiectului și experți care dețin experiență relevantă pentru implementarea cu succes a acestuia.

**Echipa de management de proiect** trebuie să conțină cel puțin următoarele tipuri de experți:

* manager de proiect;
* expert financiar;
* expert achiziții publice;
* experți tehnici (ex. expert tehnic construcții)

În etapa de evaluare și selecție, capacitatea operațională a solicitantului va fi evaluată prin raportare la experiența echipei de proiect - experți relevanți (ex.manager de proiect, experți tehnici, expert financiar) cu experiență relevantă în implementarea unui proiect/de proiecte de investiții FEDR.

**Echipa de implementare** – va conține experți cu expertiză relevantă pe domeniul vizat de proiect, după cum urmează:

1. **Capacitatea operațională a parteneriatului** se va justifica conform cerințelor din **Anexa 5: Criterii evaluare tehnică și financiară**:

* Minim 5 experți cu experiență în implementarea de proiecte de cercetare. Experiența va fi justificată prin – CV-uri și/sau fișa de post, precum și documente care atestă participarea cercetătorului la cel puțin un proiect de cercetare, din domeniul vizat de proiect. Se are în vedere descrierea responsabilităților și a calificărilor și experienței necesare pentru realizarea selecției candidaților ce vor fi angajați; Anexa 5: criteriul 3. **Eficacitatea proiectului;** subcriteriul 3.4 Capacitatea operațională a echipei de implementare a solicitantului/parteneriatului

În etapa de evaluare și selecție, capacitatea operațională a parteneriatului va fi evaluată prin raportare la experiența experților implicați în implementarea activităților din proiect.

* Se va urmări dacă resursele umane din echipa de implementare și resursele materiale prezentate existente și cele obținute prin proiect sunt clar definite., adecvatepentru obținerea rezultatelor așteptate;
* Se va evalua capacitatea solicitantului de a coopera cu partenerii organizaţii de cercetare, prin participări în cadrul altor proiecte de cercetare la nivel naţional sau european, cât şi prin colaborarea cu alte întreprinderi/instituţii din acelaşi sector/domeniu sau sectoare auxiliare pentru rezolvarea unor probleme comune de CDI. Se va evalua capacitatea de cercetare al solicitantului și partenerilor (buget, brevete, strategia de CD, etc.) **Anexa 5:** Criteriul 3. **Eficacitatea proiectului;** subcriteriul 3.5 Valoarea adăugată a parteneriatului și relevanta parteneriatului
* **Capacitatea financiară a solicitantului/ partenerilor**

Solicitantul (lider împreună cu partenerii) are capacitatea financiară de a asigura:

* finanțarea cheltuielilor neeligibile ale proiectului, unde este cazul;
* resursele financiare necesare asigurării ratei de cofinanțare, unde este cazul;
* resursele financiare necesare implementării optime a proiectului în condițiile rambursării ulterioare a cheltuielilor eligibile;resursele financiare necesare asigurării costurilor de funcționare și întreținere a investiției și serviciile asociate necesare, în vederea asigurării sustenabilității financiare a acesteia, pe perioada de durabilitate a contractului de finanțare;

Solicitantul se angajează, prin **declarația unică** – Anexa 17, să asigure contribuția proprie la valoarea cheltuielilor eligibile, precum și să asigure acoperirea cheltuielilor neeligibile ale proiectului, dar necesare pentru buna implementare a acestuia.

* + 1. **Categorii de solicitanți eligibili**

În cadrul prezentului apel sunt eligibili ca solicitanți:

* **organizații publice de cercetare** (care se încadrează în sistemul naţional de cercetare-dezvoltare, conform art. 7 din O.G. nr. 57/2002 privind cercetarea ştiinţifică şi dezvoltarea tehnologică, cu modificările și completările ulterioare) și care au **responsabilități/ competențe în domeniile vizate genomică, vaccinuri, tratament cancer, precum:**
* Institute/centre de cercetare – dezvoltare;
* instituții de învățământ superior de stat acreditate;
  + 1. **Categorii de parteneri eligibili**

În cadrul prezentului apel solicitanții - parteneri eligibili pot fi:

* **organizații publice de cercetare** (care se încadrează în sistemul naţional de cercetare-dezvoltare, conform art. 7 din O.G. nr. 57/2002 privind cercetarea ştiinţifică şi dezvoltarea tehnologică, cu modificările și completările ulterioare) **cu responsabilități/ competențe în domeniile vizate de operațiunile strategice predefinite,** precum:
* Institute/centre de cercetare – dezvoltare;
* instituții de învățământ superior de stat acreditate sau structuri de cercetare-dezvoltare ale acestora, fără personalitate juridică, constituite conform Cartei universitare;
* spitale clinice publice cu activitate de cercetare în statut;
* **întreprinderi mici și mijlocii, inclusiv microintreprinderi (obligatoriu)**

Aceștia vor fi nominalizați obligatoriu în cererea de finanțare, iar ca tipologie de parteneri trebuie să fie mentionați și în fisa de proiect

* + 1. **Reguli și cerințe privind parteneriatul**

În cadrul prezentului apel, fiecare operațiune strategică predefinită aferentă fiecărui domeniu se va implementa în parteneriat cu unul sau mai mulți parteneri publici și privați (eligibilitate proiect). În cazul acestor proiecte, se va desemna obligatoriu, ca lider al parteneriatului, o organizație publică de cercetare înregistrată fiscal în România, în conformitate cu prevederile secțiunii 5.1.2 a prezentului ghid.

Partenerii fac parte din categoriile definite la punctul **5.1.3**.

Alegerea partenerilor este în exclusivitate de competența entității solicitante, în calitate de lider al parteneriatului.

IMM-urile (inclusiv microîntreprinderile), eligibile ca parteneri în cadrul acestor proiecte, **trebuie să fie selectate,** conform legislației în vigoare, **într-un mod transparent, de liderul de parteneriat, organizație publică de cercetare**, înainte de depunerea cererii de finanțare, pe baza metodologiei de selecție a partenerilor pusă la dispoziție de AM PoS/OIC – **Anexa 15**.

Pot fi selectați doar parteneri individuali, nu consorții/asociații de parteneri.

Indiferent de numărul partenerilor implicați în implementarea unui proiect, va fi semnat un singur acord de parteneriat între toți partenerii (Anexa 14: Acord de parteneriat).

În cererea de finanțare se va detalia rolul fiecărui partener în implementarea proiectului, resursele umane și materiale alocate, precum și bugetul alocat pentru implementarea activității/activităților asumate de fiecare partener.

Verificarea de către AM PoS/OIC a respectării procedurii de selectare a partenerilor se va efectua în timpul etapei de verificare administrativă a proiectelor. Dacă în etapa de verificare administrativă, se constată că procedura de selecție nu a fost respectată, cererea de finanțare va fi respinsă ca neeligibilă.

Proiectele depuse în cadrul prezentului apel se vor implementa în parteneriat, în conformitate cu prevederile secțiunilor 5.1.3 și 5.1.4 ale prezentului ghid.

* 1. **Eligibilitatea activităților** 
     1. **Cerințe generale privind eligibilitatea activităților**

Conform Programului Sănătate[[13]](#footnote-13), activitățile principale derulate în cadrul proiectului trebuie să fie încadrate în **domeniul de specializare inteligentă** **sănătate** și **unul dintre subdomeniile aferente acestuia**, identificate în SNCISI 2022-2027, în conformitate cu **Anexa 3: Lista domeniilor și a subdomeniilor de specializare inteligentă** **sprijinite**.

Este obligatoriu ca la derularea activităților propuse prin proiect să fie respectate toate prevederile legale naționale și europene în vigoare.

* + 1. **Activități eligibile**

Activitățile susținute din prezentul apel și detaliate în cererea de finanțare vor fi în concordanță cu fișele de proiect validate/acceptate de către OIC în conformitate cu prevederile secțiunilor: 3.6 - activități generale propuse pe fiecare operațiune strategică predefinită Aa/ Ab/ Ac; 5.4 din punctul de vedere al bugetului total eligibil (acesta poate scădea, dar nu poate fi crescut) și 3.8.1 și 3.8.2 al indicatorilor și al rezultatelor așteptate.

**Categorii de activităţi eligibile finanţate prin prezentul apel:**

**Pentru ambele categorii de beneficiari (organizații de cercetare și întreprinderi):**

1. activitățile de cercetare și inovare (cercetare aplicată și inovare, inclusiv cercetare industrială, dezvoltare experimentală);
2. activitățile de transfer tehnologic/de cunoștințe;

**În cazul activităților de cercetare și inovare și de transfer tehnologic/de cunoștințe** sunt eligibile inclusiv **achizițiile de echipamente/ tehnologii/ utilaje** necesare derulării acestor activități, prevăzute prin proiect.

1. achiziționare echipamente IT (dezvoltare baze de date și procesare date etc) Cheltuielile de acest tip sunt plafonate la maximum 5% din valoarea totală eligibilă a proiectului.

**Pentru organizațiile de cercetare (lider și/sau parteneri în proiecte):**

* **lucrări de construire/modernizare/consolidare clădiri** și spații destinate exclusiv activităților de cercetare, dezvoltare, inovare și transfer tehnologic cu scopul obținerii rezultatelor propuse în cadrul proiectului (include activitățile cu elaborarea studiilor, documentațiilor tehnice în conformitate cu Anexa 7 la HG nr. 907/2016, cu modificările și completările ulterioare); **achiziția de clădiri** necesare activităților de cercetare, dezvoltare, inovare și transfer tehnologic prevăzute a fi derulate prin proiect (doar pentru liderul de parteneriat). Acestea sunt eligibile într-un procent de maxim 10% din valoarea totală eligibilă a proiectului (eligibil doar pentru liderul de proiect);
* activitățile indirecte (ex. activităţi de informare şi publicitate; activitatea de audit proiect (lider); management de proiect);

**Pentru întreprinderile partenere în proiecte:**

* **activități de pilotare/ testare a soluțiilor de cercetare -** investiții inițiale pentru introducerea rezultatelor cercetării, inovării și transferului tehnologic în producție

**NB. În contextul prezentului apel nu sunt eligibile acțiunile de producție și furnizare a acestora**

În cadrul cererii de finanțare, vor fi descrise acțiunile/activitățile pe care solicitantul (liderul de parteneriat) împreună cu partenerii le vor derula în vederea atingerii obiectivului specific *RSO1.1. Dezvoltarea și sporirea capacităților de cercetare și inovare și adoptarea tehnologiilor avansate,* vizat prin Programul Sănătate.

Eligibilitatea unei activități nu implică, în mod obligatoriu, eligibilitatea cheltuielilor efectuate pentru realizarea respectivei activități. În acest sens, recomandăm și consultarea secțiunii 5.3 **Eligibilitatea cheltuielilor.**

Activitățile previzionate trebuie să fie clare, logice, coerente și necesare pentru implementarea viitorului proiect.

Activitățile previzionate vor indica, în mod clar, entitatea/ entitățile (lider și partenerul/ partenerii) care le implementează, vor fi detaliate în subactivități și vor avea asociate și bugetul necesar pentru implementarea lor.

Investițiile de infrastructură vor avea în vedere eficiența resurselor, în ansamblu, nu numai eficiența energetică – vezi **Anexa 16. Cerințe DNSH**

* + 1. **Activitatea de bază**

În accepțiunea prezentului apel prin **activitate de bază/ pachet de activități de bază** sunt vizate următoarele**:**

1. **activitățile de cercetare și inovare** (cercetare aplicată și inovare, inclusiv cercetare industrială, dezvoltare experimentală);
2. **activitățile de transfer tehnologic/de cunoștințe**;
3. **activități de pilotare/ testare a soluțiilor de cercetare - activități pentru introducerea rezultatelor cercetării, inovării și transferului tehnologic în producție**

**Activitatea de bază din cadrul proiectului este activitatea sau pachetul de activităţi declarate** de către beneficiar ca fiind principale sau de referinţă pentru cererea de finanțare, care se verifică de către AM PoS/OIC, după caz, în etapele de evaluare, contractare, la momentul întocmirii planului de monitorizare a proiectului şi care trebuie să respecte următoarele condiţii, cumulativ:

1. are legătură directă cu obiectul proiectului pentru care se acordă finanţarea şi contribuie în mod direct şi semnificativ la realizarea obiectivelor şi la obţinerea rezultatelor acestuia;
2. se regăseşte în cererea de finanţare sub forma activităţilor eligibile obligatorii specificate în Ghidul solicitantului;
3. nu face parte din activităţile conexe, aşa cum sunt acestea definite în Ghidul solicitantului;

Bugetul estimat alocat activităţii de bază sau pachetului de activităţi de bază reprezintă minimum 50%[[14]](#footnote-14) din bugetul eligibil al proiectului.

Activitatea de bază/pachetul de activități de bază se va stabili, la nivelul fiecărui proiect aferent OIS, în corelare cu prevederile **secțiunilor 3.6** și respectiv **5.2.2 ale prezentului ghid.**

**Activitățile conexe[[15]](#footnote-15)** sunt activitati suport în scopul susținerii activităților de cercetare sprijinite, după cum urmează:

* **Activitățile de management de proiect, decontare a cheltuielilor generale de administrație pentru proiect, activităţile de informare şi publicitate, audit de proiect sunt eligibile** în procent de maximum 5% din costurile directe eligibile, în contextul cărora sunt incluse acțiunile prezentate la secțiunea *5.3.4. Opțiuni de costuri simplificate. Costuri directe și costuri indirecte/ B. Cheltuieli indirecte* și se încadrează în categoria de cheltuieli eligibile indirecte
  + 1. **Activități neeligibile**

În cadrul proiectului pot exista și activități neeligibile, cu condiția ca acestea să aibă legătură cu realizarea obiectivelor proiectului, iar cheltuielile aferente să fie incluse în categoria cheltuielilor neeligibile.

**Categoriile de activități neeligibile** sunt cele care contribuie la realizarea obiectivelor de investiție aferente proiectul, dar care:

* nu îndeplinesc condițiile de eligibilitate și conformitate a activităților în corelare cu prevederile prezentului ghid,
* nu se încadrează în activitățile eligibile specifice fondului din care este cofinanțat PS (FEDR), respectiv prezentului apelul de proiecte,
* nu îndeplinesc criteriile de eligibilitate cu privire la obiectivele priorității și apelului de proiecte menționat în cadrul capitolului 5 din prezentul ghid.

De asemenea, nu vor fi eligibile activitățile[[16]](#footnote-16) care vizează:

* **exclusiv activităţi de construcţie/ modernizare/ consolidare clădiri** pentru realizarea de centre/ laboratoare/ departamente de cercetare, fără a fi însoțite de activități de CDI și transfer tehnologic/de cunoștințe;

și/sau

* **exclusiv activităţi de achiziție de echipamente/tehnologii/utilaje** necesare activităților de cercetare, dezvoltare, inovare și transfer tehnologic prevăzute prin proiect, fără a fi însoțite de activități de CDI și transfer tehnologic/de cunoștințe;
* măsuri de **infrastructură (achizitie clădire/ extindere/ reabilitare/ modernizare/ dotare cu echipamente**) – în situațiile în care vizează:

investiții în clădirile care sunt expertizate tehnic și încadrate în clasa I sau II de risc seismic, prin raport de expertiză tehnică, la care nu s-au executat sau se află în curs de execuție lucrări de intervenție pentru creșterea nivelului de siguranță la acțiuni seismice a construcției existente;

nu se justifică necesitatea investițiilor/ dotărilor și echipamentelor propuse în cadrul operațiunilor sprijinite și nu sunt în scopul susținerii activităților de cercetare sprijinite;

* **de tip FSE+.** Nu sunt considerate activități/ cheltuieli tip FSE+ cele care sunt oferite ca parte a punerii în funcțiune/ operaționalizare/ funcționare a instalațiilor tehnice/ echipamentelor achiziționate;
* **activitățile** **de producție și furnizare**, cu excepția măsurilor de pilotare/ testare a soluțiilor de cercetare;
* **„începerea lucrărilor”** înainte de depunerea proiectului, respectiv începerea activităților **în cazul IMM-urilor.** Începerea lucrărilor conform Regulamentului UE nr. 651/2014, cu modificările și completările ulterioare, înseamnă primul acord dintre beneficiar și contractanți privind desfășurarea proiectului, în funcție de evenimentul care survine mai întâi;
* operațiunile care au fost finalizate din punct de vedere fizic (de ex. a fost efectuată recepția la terminarea lucrărilor) până la momentul depunerii cererii de finanțare;
* cheltuielile suportate de beneficiar anterior datei de 01 ianuarie 2021.
  1. **Eligibilitatea cheltuielilor** 
     1. **Baza legală pentru stabilirea eligibilității cheltuielilor**

În conformitate cu art. 5 din Regulamentul (UE) nr. 2021/ 1058 și în conformitate cu obiectivele prezentului apel FEDR oferă sprijin pentru:

* investiţii în infrastructură;
* activităţi de cercetare aplicată și inovare, inclusiv cercetare industrială, dezvoltare experimentală și studii de fezabilitate;
* investiţii în accesul la servicii;
* echipamente, software și active necorporale;
* colaborare în reţea, cooperare, schimb de experienţă desfășurate inclusiv între întreprinderi, organizaţii de cercetare și autorităţi publice;
* informare, comunicare și studii

Pentru a fi eligibilă, o cheltuială trebuie să respecte prevederile HG nr. 873 din 6 iulie 2022 *pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, cu modificările și completările ulterioare*.

Astfel, o cheltuială trebuie să îndeplinească cumulativ următoarele condiții:

* să respecte prevederile art. 63 din Regulamentul (UE) 2021/1060, respectiv cheltuielile sunt eligibile pentru o contribuție din fonduri dacă au fost suportate de un beneficiar sau de partenerul privat din cadrul unei operațiuni PPP (Parteneriat Public-Privat) și plătite în cadrul implementării operațiunilor, între data transmiterii programului către Comisie sau data de 1 ianuarie 2021, oricare dintre aceste date survine prima, și 31 decembrie 2029;
* să fie însoțită de facturi emise în conformitate cu prevederile Legii nr. 227/2015 privind Codul fiscal, cu modificările și completările ulterioare sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepțiile stabilite prin HG nr. 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* să fie însoțită de documente justificative privind efectuarea plății şi realitatea cheltuielii efectuate, pe baza cărora cheltuielile să poată fi verificate/controlate/auditate, cu excepțiile stabilite prin HG nr. 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul European de Dezvoltare Regională, Fondul Social European Plus, Fondul de Coeziune și Fondul pentru o Tranziție Justă;
* să fie în conformitate cu prevederile programului;
* să fie în conformitate cu prevederile prezentului ghid;
* să fie în conformitate cu prevederile contractului de finanțare;
* să fie rezonabilă şi necesară realizării proiectului;
* să respecte prevederile legislației Uniunii Europene şi legislației naționale aplicabile;
* să fie înregistrată în contabilitatea beneficiarului, cu respectarea prevederilor art. 74 alin. (1) lit. A) pct. (i) din Regulamentul (UE) 2021/1060, cu excepțiile stabilite prin HG 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.
* Să respecte condițiile de eligibilitate specifice tipului de ajutor de stat aplicabil.

Solicitantul de finanțare are obligația de a asigura fonduri suficiente și realiste în bugetul proiectului, cu încadrarea în limitele maxime prevăzute în ghidul solicitantului.

Conform art. 64 alin. (1) lit. (c) din Regulamentul (UE) nr. 2021/ 1060, taxa pe valoarea adăugată aferentă operaţiunilor al căror cost total este mai mare de 5.000.000 euro (inclusiv TVA), este eligibilă în cazul în care TVA-ul nu se recuperează în temeiul legislaţiei naţionale privind TVA. Toate cheltuielile trebuie să fie justificate în contextul operațiunii și să respecte principiile bunei gestiuni financiare, în special în ceea ce privește economia și eficiența operațiunii.

* + 1. **Categorii și plafoane de cheltuieli eligibile**

Cererea de finanțare nu poate depăși valoarea totală eligibilă din cadrul fișei de proiect.

În ceea ce privește bugetul proiectului raportat la bugetul din fișa de proiect validată/acceptată, în urma procesului de analiză și verificare, acesta nu poate fi crescut ca valoare totală eligibilă, iar activitățile principale descrise nu pot fi modificate, acestea reprezentând conceptul proiectului.

Bugetul proiectului poate fi revizuit în sensul scăderii costurilor estimate inițial. Realocarea fondurilor între categoriile de cheltuieli se poate realiza cu respectarea rezonabilității costurilor, cu fundamentarea necesității, precum și a plafoanelor stabilite de prezentul ghid. **Excepție** de la posibilitatea de reducere a costurilor estimate inițial în bugetul fișei fac activitatile de CDI și transfer tehnologic (acestea pot fi crescute, dar nu reduse).

În contextul prezentului apel, categoriile de cheltuieli eligibile sunt cheltuielile necesare atingerii obiectivului investiției conform **Anexei 7.**

Plafoane:

* **plafoanele salariale** sunt cele prevăzute în *Planul Național de Cercetare, Dezvoltare şi Inovare 2022-2027*, aprobate prin Anexa 2 la Hotărârea de Guvern nr. 1188/2022, cu modificările și completările ulterioare;
* **pentru** **persoanele angajate** (raporturi de muncă sau raporturi de serviciu) sunt eligibile inclusiv cheltuielile cu concediul de odihnă corespunzător timpului efectiv lucrat pentru angajator în implementarea proiectului, cu respectarea prevederilor Codului Muncii şi a legislației naționale aplicabile, zilele de concediu medical suportate de angajator, zilele pentru care indemnizația pentru incapacitate temporară de muncă a salariaților implicați este suportată de angajator;
* la nivel de proiect, **cheltuielile** **cu lucrările de construire/modernizare/consolidare clădiri, cele cu achiziția de clădiri** necesare activităților de cercetare, dezvoltare, inovare și transfer tehnologic și cheltuielile cu **achizițiile de echipamente/ tehnologii/ utilaje** necesare derulării activităților de CDI/ inovare sunt eligibile într-un procent de maximum 40% din valoarea totală eligibilă a proiectului. De asemenea, cheltuielile cu lucrări de construire/ modernizare/ consolidare clădiri și spații destinate exclusiv activităților de cercetare, dezvoltare, inovare și transfer tehnologic cu scopul obținerii rezultatelor propuse în cadrul proiectului (include activitățile cu elaborarea studiilor, documentațiilor tehnice în conformitate cu Anexa 7 la HG nr. 907/2016, cu modificările și completările ulterioare) și cheltuielile cu achiziția de clădiri necesare activităților de cercetare, dezvoltare, inovare și transfer tehnologic prevăzute a fi derulate prin proiect sunt eligibile într-un procent de maxim 10% din valoarea totală eligibilă a proiectului (eligibil doar pentru liderul de proiect);

**Acestea sunt eligibile numai în situația în care se justifică necesitatea în cadrul operațiunilor sprijinite și numai în scopul susținerii activităților de cercetare sprijinite (eligibilitate cheltuieli).**

* **cheltuielile eligibile directe** pentru achiziționarea de echipamente IT (dezvoltare baze de date și procesare date etc) sunt plafonate la maximum 5% din valoarea totală eligibilă a proiectului;
* **cheltuielile eligibile indirecte** sunt eligibileîn procent de maximum 5% din costurile directe eligibile ale proiectului.

OIC/AM PoS va verifica rezonabilitatea costurilor, conform dispozițiilor legale, în baza documentelor solicitate și/ sau a investigațiilor proprii, încă din faza de verificare administrativă și evaluare a proiectelor.

Cheltuielile efectuate în timpul implementării proiectului şi considerate neeligibile la verificarea unei cereri de rambursare vor fi suportate de către beneficiar.

* + 1. **Categorii de cheltuieli neeligibile**

Dacă se impune, în bugetul proiectului pot fi incluse și cheltuieli neeligibile declarate de solicitant/partener ca fiind necesare implementării proiectului.

Aceste costuri neeligibile vor fi suportate de solicitant/ partener/ parteneri și nu vor fi solicitate spre rambursare. De asemenea, în această situație este permisă depășirea valorii maxime a proiectului, cu valoarea cheltuielilor neeligibile declarate ca necesare implementării proiectului.

Cheltuielile neeligibile necesare implementării proiectului vor fi evidențiate în cadrul bugetului proiectului.

Este recomandat ca bugetul proiectului să fie proporționat corect în raport cu investiția vizată și să asigure fonduri suficiente și costuri realiste.

**Atenție!**

Orice alte cheltuieli care nu sunt încadrate în categoria cheltuielilor eligibile și a cerințelor din prezentul ghid sunt neeligibile.

Nu sunt eligibile următoarele cheltuieli:

* cheltuielile prevăzute la art. 10 din HG nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, cu modificările și completările ulterioare;
* cheltueilile aferente **activităţilor de construcţie/ modernizare/ consolidare clădiri** pentru realizarea de centre/ laboratoare/ departamente de cercetare, **fără a fi însoțite de activități de CDI și transfer tehnologic/de cunoștințe**;
* cheltueilile aferente **activităţi de achiziție de echipamente/tehnologii/utilaje** necesare activităților de cercetare, dezvoltare, inovare și transfer tehnologic prevăzute prin proiect, **fără a fi însoțite de activități de CDI și transfer tehnologic/de cunoștințe**;
* cheltuielile aferente investițiilor în **infrastructură (achizitie clădire/ extindere/ reabilitare/ modernizare/ dotare cu echipamente**) – în situațiile în care vizează:

investiții în clădirile care sunt expertizate tehnic și încadrate în clasa I sau II de risc seismic, prin raport de expertiză tehnică, la care nu s-au executat sau se află în curs de execuție lucrări de intervenție pentru creșterea nivelului de siguranță la acțiuni seismice a construcției existente;

nu se justifică necesitatea investițiilor/ dotărilor și echipamentelor propuse în cadrul operațiunilor sprijinite și nu sunt în scopul susținerii activităților de cercetare sprijinite;

* **cheltuielile de tip FSE+.** Nu sunt considerate activități/ cheltuieli tip FSE+ cele care sunt oferite ca parte a punerii în funcțiune/ operaționalizare/ funcționare a instalațiilor tehnice/ echipamentelor achiziționate;
* **cheltuielile aferente activităților** **de producție și furnizare;**
* cheltuielile aferenteoperațiunilor care au fost finalizate din punct de vedere fizic (de ex. a fost efectuată recepția la terminarea lucrărilor) până la momentul depunerii cererii de finanțare;
* cheltuielile suportate de beneficiar anterior datei de 01 ianuarie 2021;
* cheltuielile peste plafoanele stabilite în prezentul ghid;
* în cazul **entităților care** primesc **ajutor de stat**, cheltuielile efectuate înainte de depunerea cererii de finantare și cheltuieli efectuate după finalizarea etapei de implementare a proiectului (inclusiv operaționalizarea și mentenanța infrastructurii).

În cadrul cheltuielilor de personal nu sunt eligibile următoarele:

* concediile de maternitate;
* compensații lunare pentru chirie, norme de echipare;
* sumele primite de salariat cu titlu de despăgubiri reprezentând contravaloarea cheluielilor salariatului și familiei sale necesare în vederea revenirii la locul de muncă, precum și eventualele prejudicii suferite de acesta ca urmare a întreruperii concediului de odihnă;
* valoarea nominală a tichetelor de masă, tichetelor de creșă, voucherelor de vacanță, tichetelor cadou şi tichetelor de creşă;
* recompense și premii de orice fel.
  + 1. **Opțiuni de costuri simplificate. Costuri directe și costuri indirecte**

**A. Cheltuieli eligibile directe**

**Costurile directe** sunt acele cheltuieli efectuate strict pentru investiția propusă prin proiect și care, la finalul implementării proiectului, se reflectă/transpun în obiectivul propus prin proiect. Decontarea acestei tipologii de cost se realizează exclusiv pe bază de costuri reale, în corelare cu prevederile secțiunii 5.3.2 a prezentului ghid.

**Costurile directe cu personalul** sunt costurile cu personalul direct implicat în activitățile de CDI, altele decât costurile cu personalul implicat în echipa de management a proiectului.

**B. Cheltuieli indirecte**

**Cheltuielile indirecte de la nivelul proiectului** sunt eligibile în procent de maximum 5% din costurile directe eligibile, în conformitate cu art. 54, alin. 1, lit. a) din Regulamentul (UE) nr. 2021/1060, cu modificările și completările ulterioare.

Costurile indirecte sunt acele costuri care nu sunt sau nu pot fi legate direct de obiectivul investițional, dar care sprijină realizarea obiectivului investițional propus prin proiect. Structura costurilor indirecte este următoarea:

* Cheltuielile aferente activităților de informare și conștientizare aferente activităților de cercetare
* **cheltuieli de informare și publicitate proiect (**obligatorii):

Cheltuieli cu activitățile minime obligatorii de informare și publicitate aferente proiectului:

* anunț/comunicat de presă privind începerea proiectului - obligatoriu;
* anunț/comunicat de presă la finalizarea proiectului – obligatoriu;
* materiale de informare/comunicare tipărite sau tipăribile sub formă digitală (pliante, rapoarte, broșuri de informare/ povești de succes, buletine informative, cărți etc.) – obligatoriu;
* autocolante / plăcuțe pe echipamentele/ utilajele/ mijloacele de transport achiziționate prin proiect, aplicate pe o parte vizibilă pentru public - obligatoriu;
* realizarea de panouri sau plăci permanente - obligatoriu;
* prezentare proiect pe pagina web și pe paginile de comunicare socială ale solicitantului, dacă există – obligatoriu;
* organizarea unui eveniment sau a unei activități de comunicare, după caz, cu implicarea Comisiei și a autorității de management în timp util – obligatoriu având în vedere faptul că sunt operațiuni de importanță strategică;
* **cheltuieli cu managementul de proiect[[17]](#footnote-17) (**obligatorii):
* cheltuielile de personal (echipa de proiect – de ex. manager de proiect, asistent manager de proiect; expert achiziții; expert juridic; expert financiar; expert contabil, expertul tehnic; expert informare și publicitate/ expert GDPR; alți experți ai beneficiarului din echipa de proiect), inclusiv servicii externalizate;
* cheltuieli privind deplasarea persoanelor din echipa de proiect;
* cheltuieli pentru echipamentele și dotările necesare echipei de management a proiectului.
* **cheltuieli generale de administrație** (de ex. *utilități, arhivare, materiale consumabile, combustibil, piese de schimb etc.)* (opțional)*.*
* **cheltuieli cu activitatea de audit al proiectului – opțional;**

**Atenție!**

**Cheltuielile indirecte nu sunt aplicabile IMMurilor**

* + 1. **Opțiuni de costuri simplificate. Costuri unitare/sume forfetare și rate forfetare**

Scopul utilizării opțiunilor simplificate în materie de costuri (SCO) este reducerea semnificativă a sarcinii administrative, atât pentru beneficiari, cât și pentru OIC/AM POS, prin eliminarea verificării documentelor justificative individuale în decontarea cheltuielilor finanțate.

În acest sens, în cadrul prezentului apel, cheltuielile indirecte se vor aplica sub formă de rată forfetară de maximum 5% din costurile directe eligibile, în conformitate cu art. 54, alin. 1, lit. a) din Regulamentul (UE) nr. 2021/1060, cu modificările și completările ulterioare.

Utilizarea opțiunilor simplificate în materie de costuri reprezintă o simplificare a modului de rambursare a cheltuielilor și nu va exonera beneficiarii de respectarea obligațiilor legale în vigoare.

* + 1. **Finanțare nelegată de costuri**

În cadrul prezentului ghid nu este vizată opțiunea *Finanțare nelegată de costuri.*

* 1. **Valoarea minimă și maximă eligibilă a proiectului**

Valoarea totală maximă eligibilă pentru fiecare **operațiune strategică predefinită** sprijinită prin intermediul prezentului apel este de:

| **Operațiune strategică predefinită (proiect)** | **Valoare eligibilă minimă (cu TVA)** | **Valoare maximă totală eligibilă finanțată din Programul Sănătate (cu TVA)** |
| --- | --- | --- |
| **Aa) Proiect dedicat cercetării și/sau utilizării clinice: ex. producție de vaccinuri, seruri și alte medicamente biologice** | **200.001 euro** | 90.000.000 euro |
| **Ab) Cercetare în domeniul bolilor netransmisibile (ex. combaterea cancerului)** | 35.000.000 euro |
| **Ac) Implementarea de soluții de cercetare în domeniul genomică** | 85.000.000 euro |

În cazul în care valoarea eligibilă a proiectului depăşeşte valoarea maximă eligibilă admisă prin prezenta secțiune, diferența va fi încadrată în categoria de cheltuieli neeligibile. Solicitantul își asumă acoperirea diferenței de finanțare prin semnarea **Anexei 17: Declarația unică.**

Conversia Euro/RON se va face la cursul de schimb InforEuro, valabil la data publicării versiunii aprobate a ghidului, respectiv luna martie 2024.

* 1. **Cuantumul cofinanțării acordate**

Cuantumul maxim al cofinanțării acordate reprezintă contribuția din partea Fondului European de Dezvoltare Regională și a bugetului de stat (valoarea eligibilă nerambursabilă) și se calculează prin aplicarea ratei de cofinanțare proprie.

Pentru solicitantul de finanțare/ partenerii de tip organizație de cercetare cuantumul cofinanțării acordate este în procent de 100%, cu excepția situațiilor în care aceștia sunt beneficiari de ajutor de stat, caz în care ratele de cofinanțare proprii se calculează în conformitate cu prevederile Schemei de ajutor de stat aprobată prin OMIPE nr..... și în conformitate cu secțiunile 3.13 și respectiv 3.4.

Pentru partenerii de tip întreprindere, ratele de cofinanțare proprii se calculează în conformitate cu prevederile Schemei de ajutor de stat aprobată prin OMIPE nr..... și în conformitate cu secțiunile 3.13 și respectiv 3.4.

* 1. **Durata proiectului**

**Perioada de implementare a proiectului este de 60 luni, fără a depăși data de 31 decembrie 2029.**

Solicitantul trebuie să prevadă în mod realist perioada de implementare pentru fiecare activitate în parte, luând în considerare specificul fiecărei activități.

În conformitate cu H.G. nr. 873/2022 privind regulile de eligibilitate a cheltuielilor efectuate în cadrul operațiunilor finanțate în perioada de programare 2021—2027 prin FEDR, FSE Plus, FC și FTJ, una dintre condițiile de eligibilitate a cheltuielilor se referă la angajarea și plata cheltuielilor în condițiile legii, între 1 ianuarie 2021 și 31 decembrie 2029, cu respectarea perioadei de implementare stabilite prin contractul de finanțare.

Perioada de implementare a proiectului nu va include perioada de procesare a cererii de rambursare finale și efectuarea plății aferente acesteia.

* 1. **Alte cerințe de eligibilitate a proiectului**

Pentru a fi eligibil, proiectul depus în cadrul prezentului apelului trebuie să îndeplinească, în plus față de cele menționate în secțiunile anterioare, de asemenea, următoarele condiții:

* Proiectul propus se încadrează în domeniul sănătate și în unul dintre subdomeniile de specializare inteligentă, aferent domeniului sănătate, din cadrul Strategiei Naționale de Cercetare, Inovare și Specializare inteligentă 2021-2027, în conformitate cu Anexa 3 la prezentul ghid al solicitantului;
* Proiectul vizează activități de cercetare într-unul din domeniile:
  + Aa) **cercetare și/sau utilizare clinică**: ex. vaccinuri, seruri și alte medicamente biologice
  + Ab) **boli netransmisibile** (ex. dezvoltarea de soluții de cercetare pentru tratarea cancerelor)
  + Ac) **implementare de soluții de cercetare în domeniul genomică**
* Proiectul are acoperire națională din perspectiva implicării în proiect a entităților și experților atât din regiunea mai dezvoltată, cât și din regiunile mai puțin dezvoltate;
* Proiectul are transferabilitatea rezultatelor în sectorul de sănătate;
* Proiectul are o strategie clară având ca scop final transferul pe piață al noilor produse/ procese/ servicii dezvoltate;
* Proiectul propus nu a mai beneficiat de finanțare publică pentru aceleași cheltuieli specifice în cadrul unor activități identice în ultimii 5 ani și nu beneficiază în prezent, parțial sau în totalitate, de fonduri publice din alte surse de finanțare, altele decât cele ale solicitantului, pentru aceleași activități eligibile;
* Proiectul se implementează în parteneriat;
* Valoarea eligibilă a proiectului se încadrează în minimul și maximul prevăzut pentru operațiunea strategică predefinită pentru care a înaintat cerere de finanțare, în conformitate cu prevederile secțiunii 5.4 a prezentului ghid al solicitantului;
* Proiectul respectă intensitatea maximă admisă conform ratelor de cofinanțare prevăzute în schemele de finanțare aplicabile ghidului solicitantului;
* Proiectul nu a fost finalizat fizic sau implementat integral înainte de depunerea cererii de finanțare, indiferent dacă au fost efectuate sau nu toate plățile aferente (art. 63 alin 6 din Regulamentul UE nr. 2021/1060 de stabilire a dispozițiilor comune);
* Proiectul nu face în mod direct obiectul unui aviz motivat al Comisiei cu privire la o încălcare în temeiul articolului 258 din TFUE care pune în pericol legalitatea și regularitatea cheltuielilor sau desfășurarea proiectului;
* Solicitantul de finanțare și/sau reprezentantul legal al solicitantului de finanțare, care îşi exercită atribuțiile de drept, la data depunerii cererii de finanțare respectă și își asumă toate prevederile Declarației unice, împreună cu toate documentele însoțitoare transmise.
* În situația în care prin proiect sunt incluse acțiuni de tipul lucrări de infrastructură (de tipul construire/reabilitare/ modernizare/ extindere clădiri și spații destinate exclusiv activităților de cercetare, dezvoltare, inovare și transfer tehnologic cu scopul obținerii rezultatelor propuse în cadrul proiectului):
* trebuie să aibă finalizat, la data depunerii cererii de finanțare, cel puțin studiul de fezabilitate/documentația de avizare a lucrărilor de intervenţii ;
* proiectul respectă standardul nZEB (aplicabil construcțiilor noi);
* nu se limitează doar la dotarea cu echipamente;
* nu se limitează doar la eficiența energetică și are în vedere eficiența resurselor;
* Proiectul respectă principiile privind dezvoltarea durabilă, accesibilitatea pentru persoanele cu dizabilități în sensul art. 9 din Convenția ONU privind drepturile persoanelor cu dizabilități, egalitatea de șanse, egalitatea de gen și nediscriminarea;
* Proiectul respectă principiul de „***a nu prejudicia în mod semnificativ***” (DNSH) și asigură imunizarea la schimbările climatice a investițiilor în infrastructură care au o durată de viață preconizată de cel puțin cinci ani;
* Solicitantul de finanțare și/ sau reprezentantul legal al solicitantului de finanțare, care își exercită atribuțiile de drept, la data depunerii cererii de finanțare respectă și își asumă toate prevederile Declarației unice, împreună cu toate documentele conexe transmise.

1. **INDICATORI DE ETAPĂ**

Indicatorii de etapă[[18]](#footnote-18) reprezintă repere cantitative, valorice sau calitative față de care este monitorizat și evaluat, într-o manieră obiectivă și transparentă, progresul implementării unui proiect.

În funcție de natura proiectelor, indicatorii de etapă pot reprezenta: realizarea unor activități sau sub-activități din proiect, atingerea unor stadii de implementare sau de execuție tehnică sau financiară pre-stabilite, precum și stadii sau valori intermediare ale indicatorilor de realizare.

În cadrul **Planului de monitorizare: Anexa 24** vor fi prezentați indicatorii de etapă stabiliți pentru perioada de implementare a proiectului, precum și condițiile și documentele justificative pe baza cărora se evaluează și se probează îndeplinirea acestora în vederea atingerii obiectivelor și țintelor finale.

Planul de monitorizare va fi anexă la contractul de finanțare, în urma finalizării procesului de evaluare tehnică și financiară. Conform O.U.G. nr. 23/2023, cu modificările și completările ulterioare, indicatorii de etapă se raportează atât la stadiul pregătirii şi derulării procedurilor de achiziții, cât și la progresul execuției lucrărilor aferente activității de bază, precum și la stadiul financiar al proiectului.

Indicatorii de etapă se vor identifica de către Solicitant din lista prezentată în **Anexa 23: Indicatori de etapă** și vor face obiectul evaluării și, ulterior, monitorizării de către AM PoS/OIC.

Indicatorii de etapă se corelează cu activitatea de bază/pachetul de activități de bază descrisă de beneficiar în cererea de finanțare, precum și cu planul de achiziții, indicatorii asumați, rezultatele așteptate ale proiectului și graficul de rambursare.

În cadrul Planului de monitorizare vor fi prezentați indicatorii de etapă stabiliți pentru perioada de implementare a proiectului, precum și condițiile și documentele justificative pe baza cărora se evaluează și se probează îndeplinirea acestora în vederea atingerii obiectivelor și țintelor finale.

Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, așa cum este prevăzută în contractul de finanțare. Prin excepție, dacă data de începere a implementării proiectului este anterioară datei de semnare a contractului de finanțare, primul indicator de etapă este raportat la data semnării contractului de finanțare. Conform art. 2 alin. (1), Contractul de finanțare intră în vigoare și produce efecte de la data semnării de către ultima parte , respectiv de la data semnării de către AM/OI, după ce acesta a fost semnat, în prealabil, de către Beneficiar.

Pentru proiectele de investiții care includ și infrastructură de cercetare (clădiri și/sau echipamente), indicatorii de etapă se raportează atât la stadiul pregătirii și derulării procedurilor de achiziții, cât și la progresul execuției lucrărilor/ punerea în funcțiune a echipamentelor (după caz), aferente activității de bază/ pachetului de activități de bază.

Indicatorii de etapă se vor defini într-un număr rezonabil, cu termen de realizare realist estimat pentru fiecare în parte, luând în calcul și eventualele riscuri identificate.

**Este obligatoriu ca unul dintre indicatorii de etapă să fie definitivarea rezultatului/ rezultatelor activităților de transfer tehnologic din cadrul proiectului.**

**ATENȚIE!**

**Îndeplinirea, monitorizarea și verificarea îndeplinirii indicatorilor de etapă din cadrul Planului de monitorizare (Anexa 24 a prezentului ghid al solicitantului), respectiv neîndeplinirea indicatorilor de etapă se realizează în conformitate cu prevederile art. 14 din OUG nr. 23/2023, cu modificările și completările ulterioare.**

1. **COMPLETAREA ȘI DEPUNEREA CERERILOR DE FINANȚARE** 
   1. **Completarea formularului cererii**

Cererea de finanțare, care derivă obligatoriu din fișa de proiect validată de Organismul Intermediar Cercetare pentru a fi dezvoltată în cerere de finanțare, detaliază informațiile privind solicitantul, scopul și obiectivele proiectului, încadrarea proiectului în obiectivul priorității și a obiectivului specific, activitățile proiectului și a cheltuielilor aferente și, nu în ultimul rând, impactul asupra grupurilor țintă și informații cu privire la asigurarea sustenabilității proiectului.

Țintele indicatorilor din cererea de finanțare pot fi crescute față de cele asumate prin fișă, însă nu pot fi scăzute.

În ceea ce privește bugetul proiectului raportat la bugetul din fișa de proiect, acesta nu poate fi crescut ca valoare totală eligibilă, iar activitățile principale descrise nu pot fi modificate, acestea reprezentând conceptul proiectului.

Bugetul poate fi revizuit în sensul scăderii costurilor estimate inițial. Realocarea fondurilor între activități se poate realiza cu respectarea rezonabilității costurilor și cu fundamentarea necesității.

Completarea corectă și completă a tuturor secțiunilor din cererea de finanțare, precum și anexarea tuturor documentelor solicitate este obligatorie pentru analiza corespunzătoare a cererii de finanțare în procesul de verificare, evaluare și selecție. Fișa de proiect validată va fi anexă la cererea de finanțare.

Instrucțiuni privind modul de completare al secțiunilor din cererea de finanțare pot fi găsite la următoarea adresă: <https://resurse.mysmis2021.gov.ro/ords/repo_bo/r/mysmis-2021/home?session=10800092378729> precum și în **Anexa 4: Model cerere de finanțare și instrucțiuni de completare**.

Solicitantul este singurul responsabil pentru transmiterea/completarea corectă și în timp a cererii de finanțare (și a documentelor anexate), dar și pentru corectitudinea informațiilor din cadrul documentelor transmise.

* 1. **Limba utilizată în completarea cererii de finanțare**

*Cererile de finanțare trebuie să fie tehnoredactate în limba română.*

*Nu sunt acceptate cereri de finanțare:*

* *redactate în altă limbă;*
* *redactate fără spații între cuvinte;*
* *În cazul anexării unor documente emise în altă limbă se va anexa obligatoriu și traducerea legalizată a acestora (de ex: SF, statut, act de înființare, etc.). Completarea cererii de finanțare într-un mod clar și coerent va înlesni înțelegerea logici proiectului și va facilita procesul de evaluare si selecție a acesteia.*
  1. **Metodologia de justificare și detaliere a bugetului cererii de finanțare**

Completarea bugetului cererii de finanțare se va face conform prevederilor prezentului ghid, inclusiv a anexelor la acesta, respectiv anexele:

* Anexa 7: Cheltuieli eligibile;
* Anexa 8: Matricea de corelare a bugetului cu devizul;
* Anexa 9: Macheta financiară;
* Anexa 10: Model Plan de afaceri;
* Anexa 11: Nota privind fundamentarea costurilor;
* Anexa 12: Tabel corelare buget – activități- resurse – fara gantt;

Corectitudinea, coerența documentelor și informațiilor financiare, precum și justificarea acestora este esențială în procesul de evaluare și selecție.

În completarea bugetului cererii de finanțare se va avea în vedere justificarea costurilor bugetate la nivelul prețului mediu al pieței, anexându-se documente justificative în acest sens (oferte de preț, liste de cantități de lucrări etc.).

Bugetul proiectului se generează în cadrul aplicației MySMIS2021.

Bugetul proiectului se va întocmi respectând prevederile Hotărârii Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.

La întocmirea bugetului, solicitantul va avea în vedere că valorile pe care se fundamentează bugetul trebuie să respecte prevederile art. 5 lit. d) și e) din Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare.

Matricea prezentată în Anexa 8 corelează bugetul proiectului cu devizul general al investiției, întocmit în conformitate cu prevederile Hotărârii Guvernului nr. 907/2016, cu modificările si completările ulterioare.

Pentru toate achizițiile de echipamente și alte tipuri de achiziții, indiferent dacă au fost incluse sau nu în documentațiile tehnico-economice - cu excepția celor care fac obiectul costurilor indirecte, se vor depune minim 2 oferte sau cercetări de piață efectuate de solicitant din surse independente si verificabile: statistici oficiale, standarde de calitate, preturi standard, oferte de piață echipamente, justificări ale costurilor, necesare în procesul de evaluare a rezonabilității costurilor. De asemenea, se va lua în calcul contribuția proprie a solicitantului la realizarea proiectului, care reprezintă diferența dintre valoarea totală a proiectului și valoarea finanțării nerambursabile/rambursabile acordate.

Solicitantul trebuie să asigure o contribuție proprie în proiect care să acopere valoarea totală a cheltuielilor neeligibile ale proiectului, diferența de finanțare dacă proiectul depășește valoarea maximă aprobată, precum și eventualele cheltuieli suplimentare ce pot apărea pe durata implementării proiectului. Contribuția proprie poate proveni din surse proprii, credite bancare negarantate/garantate de stat.

Dacă pe parcursul implementării proiectelor vor fi înregistrate economii, acestea vor putea fi utilizate în cadrul aceluiași proiect numai cu o justificare adecvată si temeinică adresată AM PoS/OIC, cu respectarea prevederilor legale în vigoare și a prevederilor contractuale. Noțiunea de economii este definită în cadrul contractelor de finanțare.

Bugetul cererii de finanțare va fi corelat cu informațiile cuprinse în cadrul devizelor aferente celei mai recente documentații anexate la cererea de finanțare: SF/DALI/PT/contract de lucrări încheiat.

Solicitantul/ beneficiarul va avea în vedere împărțirea **contribuției UE**, prin selectarea codurilor relevante dintre următoarele coduri, atât în etapa de depunere a cererii de finanțare, cât și în cadrul procesului de monitorizare financiară și raportare, după cum urmează:

**Dimensiunea 1: Domeniu de intervenție**:

* *001 Investiții în active fixe, inclusiv în infrastructura de cercetare, în microîntreprinderi legate direct de activități de cercetare și inovare*
* *002 Investiții în active fixe, inclusiv în infrastructura de cercetare, în întreprinderi mici și mijlocii (inclusiv centre de cercetare private) legate direct de activități de cercetare și inovare*
* *004 Investiții în active fixe, inclusiv în infrastructura de cercetare, în centre publice de cercetare și de învățământ superior legate direct de activități de cercetare și inovare*
* *005 Investiții în active necorporale în microîntreprinderi legate direct de activități de cercetare și inovare*
* *006 Investiții în active necorporale în IMM-uri (inclusiv centre de cercetare private) legate direct de activități de cercetare și inovare*
* *008. Investiții în active necorporale în centre publice de cercetare și de învățământ superior legate direct de activități de cercetare și inovare*
* *009. Activități de cercetare și inovare în microîntreprinderi, inclusiv colaborarea în rețea (cercetare industrială, dezvoltare experimentală, studii de fezabilitate)*
* *010. Activități de cercetare și inovare în IMM-uri, inclusiv colaborarea în rețea*
* *012. Activități de cercetare și inovare în centre publice de cercetare, centre de învățământ superior și centre de competență, inclusiv colaborarea în rețea (cercetare industrială, dezvoltare experimentală, studii de fezabilitate)*
* *028. Transfer de tehnologie și cooperare între întreprinderi, centre de cercetare și sectorul învățământului superior*
* **Dimensiunea*2:* Formă de finanțare,** codul selectat este:
* 01. Grant
* **Dimensiunea 3: Mecanism teritorial de punere în practică și abordare teritorială**, codul selectat este:
* 33. Alte abordări – Nicio orientare teritorială
* **Dimensiunea 7: Dimensiunea egalității de gen în cadrul FSE+, FEDR, Fondul de coeziune și FTJ,** codul selectat este:
* 03. Neutralitatea de gen

Având în vedere că proiectul are acoperire națională, împărțirea **contribuției UE** pe regiuni mai dezvoltate, respectiv regiuni mai puțin dezvoltate se va realiza conform următoarelor procente:

* regiuni mai dezvoltate - 6%;
* regiuni mai puțin dezvoltate – 94%.
  1. **Anexe și documente obligatorii la depunerea cererii**

Împreună cu cererea de finanțare, liderul și partenerii vor depune declarațiile și documentele justificative, documente suport și anexele obligatorii prevăzute în prezentul ghid al solicitantului, necesare pentru etapa de evaluare tehnico-financiară a proiectului.

**Anexe:**

* **Anexa 24:** Plan de Monitorizare;
* **Anexa 17:** Declarația unică;
* **Anexa 14**: Acord de parteneriat. Este obligatoriu ca acordul de parteneriat să fie însoțit de un deviz general în cadrul căruia să se regăsească activitățile și costurile aferente acestora, pe fiecare partener în parte. Devizul va fi corelat cu capitolul Bugetul proiectului din cadrul cererii de finanțare.
* **Anexa 13:** Hotărâre de aprobare a proiectului. Hotărârea de aprobare a proiectului se va corela cu declarația unică, precum și cu bugetul cererii de finanțare. În hotărâre trebuie să fie incluse sumele pe care solicitantul trebuie să le asigure pentru implementarea proiectului, în condiţiile rambursării/decontării ulterioare a cheltuielilor eligibile din fonduri europene
* **Anexa 27**: Consimțământ privind prelucrarea datelor cu caracter personal;
* **Anexa 9**: Macheta financiară;
* **Anexa 10**: Plan de afaceri;
* **Anexa 11**: Notă privind fundamentarea costurilor;
* **Anexa 12**: Tabel corelare buget – activități-resurse;
* **Anexa 26**: Finanțări anterioare de tip FEDR;
* **Anexa 23**: Indicatori de etapă.

**Documente statutare pentru solicitant (lider) și parteneri:**

* **Documente privind identificarea reprezentantului legal al solicitantului şi, dacă e cazul, pentru reprezentanţii legali ai partenerilor.** Pentru reprezentantul legal al solicitantului şi dacă e cazul, pentru reprezentanţii legali ai liderului de parteneriat/ partenerilor se va anexa în mod obligatoriu la cererea de finanțare o copie după un document de identificare (în termen de valabilitate). Datele din documentul/ documentele de identificare trebuie să fie aceleași cu cele menționate în cadrul cererii de finanțare la secțiunea privind identificarea reprezentantului legal.

Pentru **organizații publice de cercetare:**

* documente care atestă faptul că se încadrează în definiția de organizație de cercetare;
* documentele statutare, inclusiv ultimele acte adiționale şi hotărâri judecătorești de modificare, dacă este cazul;
* hotărârea judecătorească de înființare;
* act juridic de înființare;
* extras actualizat din Registrul Asociațiilor şi Fundațiilor sau certificat emis de Judecătorie sau Tribunal, care să ateste numărul de înregistrare al organizației şi situația juridică a organizației;
* Regulamentul de organizare și functionare.
* Documente justificative privind derularea activitatilor economice (dacă este cazul)

**Pentru IMM-uri:**

* Documentele statutare, inclusiv ultimele acte adiționale, dacă există;
* Certificatul de înregistrare fiscală/CUI;
* Certificat constatator eliberat de Oficiul Registrului Comerţului care să ateste că organizaţia nu este în stare de faliment sau lichidare, nu are activitatea suspendată, nu este subiectul oricăror proceduri care se referă la astfel de situaţii sau nu este în orice situaţie analogă provenind dintr-o procedură similară prevăzută în legislaţia şi reglementările naţionale în vigoare.

**În situația în care proiectul prevede actiuni de investiții de infrastructură - Documentațiile tehnico-economice elaborate pentru proiect care demonstrează maturitatea proiectului, după caz: SF/DALI (după caz) + PT (elaboratla nivel de proiect sau pentru fiecare componentă în parte din cadrul proiectului), inclusiv contractul de lucrări şi actele adiţionale la acesta, dacă este cazul:**

* Documentațiile tehnico-economice însoțite şi de planuri de amplasament sau planuri de situații şi alte documente prevăzute de legislația aplicabilă, însoțite de procesul verbal/alte documente care dovedesc recepția acestuia;Este suficientă depunerea studiului de fezabilitate;
* Este suficientă depunerea studiului de fezabilitate;
* Pentru cazul în care Proiectul tehnic a fost întocmit și recepționat, se va depune în cadrul documentației tehnico-economice, în format scanat, tip pdf., însoțit de devizul general actualizat, conform prevederilor legale, urmând ca evaluarea tehnică și financiară să se realizeze în baza acestuia. În acest caz nu se va depune documentația tehnică la nivel de SF;
* Pentru cazul în care Proiectul tehnic a fost achiziționat împreună cu execuția lucrărilor, dar încă nu a fost finalizat, se va depune contractul pentru proiectare și execuție lucrări semnat, pentru justificarea maturității proiectului și notarea în etapa de evaluare tehnică și financiară;
* Planșele aferente documentației tehnico-economice se depun scanat, fișiere tip PDF, conținând un cartuș semnat conform prevederilor legale;
* În cadrul documentației tehnico-economice trebuie oferite toate informațiile necesare referitoare la imobil, suprafața și drepturile asupra imobilului (teren și construcții), cu indicarea documentului prin care se face dovada dreptului în cauză (a se vedea și conținutul cadru aferent documentației tehnico-economice conform HG nr. 907/2016, cu modificările și completările ulterioare);
* Devizul general pentru proiectele de lucrări în conformitate cu HG nr. 907/2016, cu modificările și completările ulterioare – a se vedea structura devizului general din legislația în vigoare privind aprobarea conținutului-cadru al documentației tehnico-economice aferente investițiilor publice, precum și a structurii și metodologiei de elaborare a devizului general pentru obiective de investiții și lucrări de intervenții. Devizul general trebuie să prezinte data elaborării/actualizării, să fie semnat de către elaboratorul documentației tehnico-economice. Devizul general trebuie sa fie semnat și de reprezentantul legal sau de o persoană împuternicită special în acest sens;
* Autorizația de construire (dacă există) valabilă la data depunerii cererii de finanțare, emisă pentru solicitant. În acest caz, pentru obiectivul de investiții vizat de cererea de finanțare, nu este necesară şi nu se solicită depunerea avizelor, acordurilor, certificatelor, autorizațiilor sau a altor documente, inclusiv cele privind regimul de proprietate/dreptul real principal asupra imobilelor, infrastructurilor sau obiectivelor, care au stat la baza emiterii acesteia. În situația în care cererea de finanțare este selectată pentru contractare, solicitantul are obligația să asigure valabilitatea autorizației de construire şi corespondența cu obiectivul finanțat şi la semnarea contractului de finanțare. Autorizația de construire va include în mod obligatoriu și lucrările de demolare, acolo unde este cazul;
* Pentru a putea fi luate în considerare, documentațiile tehnico economice care sunt atașate cererii de finanțate vor fi însoțite de proces verbal;
* Analiza privind imunizarea la schimbările climatice – conform orientărilor CE. Documentația privind imunizarea la schimbările climatice ar trebui să ofere un rezumat concis al diferitelor etape ale procesului de imunizare la schimbările climatice este concepută ca un document de sinteză care depinde, de exemplu, de dimensiunea și complexitatea cu evaluarea impactului de mediu;
* Aceasta documentație este obligatorie doar în cazul în care analiza imunizării la schimbările climatice nu a fost inclusa în studiul de fezabilitate
* Act de reglementare care atestă încheierea procedurii de evaluare a impactului asupra mediului (Clasarea notificării emisă de autoritatea pentru protecția mediului/Decizia etapei de încadrare a proiectului/Acord de mediu - proiecte pentru care execuția lucrărilor NU a fost demarată), document obligatoriu la semnarea contractului;
* Decizia finală emisă de autoritatea competentă privind evaluarea impactului asupra mediului (proiecte pentru care execuția lucrărilor a fost demarată), după caz;
* Hotărârea de aprobare a proiectului și, dacă este cazul, Hotărârea de aprobare a proiectului și a indicatorilor tehnico – economici ai investiției de către ordonatorul principal de credite,
* Pentru toate achizițiile de echipamente și alte tipuri de achiziții, se vor depune minim 2 oferte sau cercetări de piață efectuate de solicitant din surse independente si verificabile: statistici oficiale, standarde de calitate, preturi standard, oferte de piață echipamente, justificări ale costurilor, necesare în procesul de evaluare a rezonabilității costurilor;

**Alte documente:**

* Mandatul/ împuternicirea în numele reprezentantului legal pentru semnarea anumitor anexe/ secțiuni la cererea de finantare, dacă este cazul;
* Documentația aferentă procesului de selecție a partenerilor privați. Se va anexa la cererea de finanțare, toate documentele care au stat la baza derulării procesului de selecție a partenerilor privați, de la anunțul și dovada publicării acestuia până la raportul final al procesului de selecție;
* Situațiile financiare anuale ale solicitantului și partenerilor;
* CV-uri ale echipei de implementare. Se vor depune fișele de post și/ CV-urile atât pentru membrii membrii echipei de implementare (dacă aceștia sunt nominalizați pentru ocuparea posturilor la momentul depunerii cererii de finanțare);
* Notă justificativă privind valoarea adăugată a parteneriatului;
* Procedura de selecție parteneri;
* Alte documente necesare procesului de evaluare (spre ex. Documente care atestă participarea cercetătorului la proiect, Documente care atestă experiența dobândită de derulare proiecte în parteneriat).

Documentele solicitate odată cu depunerea cererii de finanțare trebuie să se încadreze în valabilitatea stabilită de normele naționale în vigoare, acolo unde este cazul. Acestea se vor semna electronic și vor fi încărcate în format .pdf în sistemul informatic.

* 1. **Aspecte administrative privind depunerea cererii de finanțare**

Cererile de finanțare se depun exclusiv prin intermediul aplicației MySMIS2021/SMIS2021+ prin completarea și transmiterea acesteia integral, inclusiv prin încărcarea documentelor menționate în secțiunea 7.4.

Toate cererile de finanțare transmise în alt mod și/sau toate documentele aferente unei cereri de finanțare transmise în alt mod nu vor fi luate în considerare în procesul de evaluare și selecție.

Cererea de finanțare este compusă din:

* Cererea de finanțare ale cărei secțiuni se completează exclusiv în aplicația electronică MySMIS2021/SMIS2021+. În Anexa 4 a prezentului ghid sunt prezentate secțiunile acesteia, împreună cu instrucțiunile de completare. Aceste detalii vor fi disponibile inclusiv în cadrul aplicației MySMIS2021/SMIS2021+, la completarea fiecărei secțiuni în parte.
* Anexele la cererea de finanțare: Toate aceste documente vor fi încărcate în MySMIS2021/SMIS2021+, în format PDF, prin semnarea digitală, cu semnătura certificată electronică extinsă, de către reprezentantul legal al solicitantului, în conformitate cu prevederile Secțiunii 7.4 a prezentului ghid. .

Celelalte documente (ex. documentația tehnico-economică) vor fi scanate, salvate în format .pdf, semnate digital și încărcate în sistemul informatic MySMIS2021/SMIS2021+, odată cu completarea cererii de finanțare.

Documentele încărcate în aplicația MySMIS2021/SMIS2021+, ca parte integrantă a cererii de finanțare, trebuie să fie lizibile și complete.

Unele anexe vor fi solicitate la momentul depunerii cererii de finanțare (a se vedea secţiunea 7.4), iar altele la momentul contractării (secţiunea 7.6). Toate acestea vor fi parte integrantă din cererea de finanțare. Documentele care apar atât în cadrul secțiunii 7.4 cât și a secțiunii 7.6, sunt documente ce vor fi actualizate în urma procesului de evaluare și selecție.

Toate cererile de finanțare care nu derivă din fișele de proiect acceptate de AM/OIC, transmise în alt mod și/sau toate documentele aferente unei cereri de finanțare transmise în alt mod nu vor fi luate în considerare în procesul de evaluare și selecție.

* 1. **Anexele și documente obligatorii la momentul contractării**

În conformitate cu prevederile art. 11, capitolul V - Contractarea proiectelor din Ordonanța de Urgență a Guvernului nr.23/2023, cu modificările și completările ulterioare, **netransmiterea unuia dintre documentele obligatorii solicitate, în termenul maxim de 7 zile lucrătoare** de la primirea solicitarii AM PoS/OIC, pentru transmiterea documentelor solicitate în etapa de contractare, **atrage automat respingerea cererii de finanțare și încetarea procesului de contractare.**

**Documentele solicitate în etapa de contractare trebuie să se încadreze în valabilitatea stabilită de normele naționale în vigoare, acolo unde este cazul. Acestea se vor semna electronic și vor fi încărcate în format .pdf în sistemul informatic.**

În etapa de contractare a proiectului este obligatorie depunerea următoarelor documente:

**Anexe:**

* **Anexa 24:** Plan de Monitorizare;
* **Certificat de atestare fiscală**, referitor la obligațiile de plată la bugetul local, precum și la bugetul de stat din care să reiasă că solicitantul și-a achitat obligațiile de plată nete la bugetul de stat și respectiv bugetul local, în cuantumul stabilit de legislația în vigoare. Certificatul de atestare fiscală trebuie să fie în termen de valabilitate;
* **Certificatul de cazier fiscal al solicitantului**. Certificatul de cazier fiscal trebuie să fie în termen de valabilitate, conform prevederilor art. 9 din alin. (7) din OG nr. 39/2015 privind cazierul fiscal, cu modificările și completările ulterioare;
* CV Manager proiect și documente justificative (în cazul în care nu au fost depuse la momentul depunerii cererii de finanțare);
* Formular de identificare financiară;
* Graficul cererilor de prefinanțare/ plată/ rambursare;

**Documente statutare pentru solicitant (lider și parteneri):**

**Alte documente:**

* Documente a căror termen de valabilitate a expirat la data prezentă și pentru care este necesară prezentarea dovezii valabilității acestora și în etapa de contractare
  1. **Renunțarea la cererea de finanțare**

În situația renunțării la solicitarea finanțării, solicitantul va trebui să transmită o cerere către AM PoS/OIC. Renunțarea la cererea de finanțare se va face numai de către reprezentantul legal/ persoana împuternicită al/a solicitantului/liderului de parteneriat în mod expres prin mandat special/împuternicire specială. Retragerea solicitării de finanțare depuse se va realiza prin sistemul prin care cererea de finanțare a fost depusă, respectiv MySMIS2021/SMIS2021+. Documentația cererii de finanțare depuse, va fi arhivată corespunzător procedurilor specifice.

Procedura de renunțare la cererea de finanțare depusă, anterior menționată, se aplică pentru toate etapele procesului de evaluare, selecție și contractare.

1. **PROCESUL DE EVALUARE, SELECȚIE ȘI CONTRACTARE A PROIECTELOR**

Procesul de evaluare și selecție se realizează în conformitate cu prevederile art. 69, art. 72, art. 73 ale Regulamentului (UE) nr. 2021/1060 al Parlamentului European și al Consiliului de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul de tranziție justa și Fondul european pentru pescuit, afaceri maritime și acvacultura si de instituire a unor norme financiare aplicabile acestor fonduri, precum și Fondului pentru azil și migrație, Fondului pentru securitate interna și Instrumentului pentru managementul frontierelor și de vize (RDC).

Ulterior depunerii, cererile de finanțare vor intra în etapele de conformitate administrativă, evaluare și selecție în urma cărora vor fi finanțate doar proiectele care întrunesc toate condițiile de eligibilitate și care în urma evaluării tehnice și financiare sunt admise și se încadrează în alocarea apelului de proiecte respectiv.

Calculul termenelor se realizează în conformitate cu prevederile ordonanței de urgență nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027, cu modificările și completările ulterioare, precum și regulile aplicabile prevăzute în Codul Civil în vigoare la data lansării prezentului ghid.

* 1. **Principalele etape ale procesului de evaluare, selecție și contractare**

Principalele etape ale procesului de evaluare, selecție și contractare sunt:

* Conformitate administrativă reflectată prin Declarația unică (Anexa 17);
* aplicarea grilei cu criterii de evaluare tehnică și financiară - Evaluarea tehnică și financiară - Anexa 5
* aplicarea grilei de verificare SF/PT/DALI/mixt(Anexa 19-22)
* Contractarea proiectelor care include etapa de verificarea a conditiilor de eligibilitate asumate prin declaratia unica, conform (Anexa 18)
  1. **Conformitate administrativă – Declarația Unică**

În cazul în care cererea de finanțare îndeplinește criteriile de depunere (dată, oră şi modalitate de depunere), aceasta intră în etapa de conformitate administrativă. Respectarea cerințelor de ordin administrativ și îndeplinirea condițiilor de eligibilitate, așa cum sunt prevăzute în Ghidul Solicitantului, sunt asumate prin Declarația unică a solicitantului/ partenerului care se depune odată cu cererea de finanțare, urmând ca în situația în care, după evaluarea tehnică și financiară, proiectul este propus pentru contractare, solicitantul să facă, în etapa de contractare dovada îndeplinirii condițiilor de eligibilitate prevăzute de Ghidul Solicitantului, prin documente justificative.

Astfel, verificarea conformității administrative este complet digitalizată, respectiv este realizată în mod automat prin sistemul informatic MySMIS2021/SMIS2021+, pe baza declarației unice generată de sistemul informatic MySMIS 2021/SMIS2021+.

* **Declarația Unică a solicitantului**

Se va transmite Declarația unică pentru solicitant. În cazul proiectelor implementate în parteneriat:

* fiecare partener va completa declarația unică, care va fi semnată cu semnătură electronică extinsă de către reprezentantul legal al partenerului;
* pentru liderul de parteneriat, declarația unică va fi generată de sistemul informatic doar după ce declarațiile unice ale partenerilor au fost semnate electronic de către reprezentanții legali ai acestora.

După verificarea digitalizată a conformității administrative, sistemul informatic MySMIS2021/SMIS2021+ va informa solicitantul sau, după caz, liderul de parteneriat, cu privire la trecerea proiectului în etapa de evaluare tehnică și financiară, prin emiterea, în mod automat, a unei notificări prin intermediul aplicației. În cazul în care sistemul informatic MySMIS2021/SMIS2021+ emite o notificare de neconformitate, nu va fi demarată etapa de evaluare tehnică și financiară.

Admiterea cererii de finanțare, în această etapă, nu exclude posibilitatea ca proiectul să fie respins în etapa de evaluare tehnică și financiară sau în etapa de contractare, dacă, în urma analizei de către OIC/AM PoS, se constată nerespectarea oricărei condiții de acordare a finanțării.

* 1. **Etapa de evaluare preliminară – dacă este cazul (specific pentru intervențiile FSE+)**

În cadrul prezentului apel nu se aplică mecanismul de evaluare preliminară, intervențiile vizate fiind de tip FEDR.

* 1. **Evaluarea tehnică și financiară. Criterii de evaluare tehnică și financiară**

Evaluarea tehnică și financiară se efectuează de către comisiile de evaluare stabilite la nivelul autorității de management pe baza documentelor depuse în sistemul informatic MySMIS2021/SMIS2021+ la cererea de finanțare și conform criteriilor de evaluare tehnică și financiară incluse în Ghidul solicitantului.

Evaluarea tehnică și financiară va permite aprecierea gradului în care proiectul răspunde obiectivelor priorității, a oportunității investiției propuse, a maturității și eficienței financiare, **operaționalizării, sustenabilității și impactului investiției** etc. și se va realiza în baza grilei de evaluare, care reprezintă Anexa 5 la prezentul ghid.

Grilele de evaluare tehnică și financiară se completează și se generează în sistemul informatic MySMIS2021/SMIS2021+.

Criteriile de evaluare tehnică și financiară aplicabile prezentului apel de proiect sunt cuprinse în Anexa 5: Criterii de evaluare tehnică și financiară la Ghidul Solicitantului.

Pentru proiectele la care s-a anexat ca și documentație tehnico-economică SF/PT/DALI, în etapa de evaluare tehnică și financiară se va completa de către evaluator *Grila de analiză a conformității SF/PT/DALI/mixt (Anexa 19/20/21/22, după caz).*

Bifarea cu NU a unor criterii din *Grila de analiză a conformității SF/PT/DALI* la finalizarea procesului de evaluare tehnică și financiară, conduce la respingerea cererii de finanțare, după solicitarea de clarificări.

Pe parcursul procesului de evaluare tehnică şi financiară, comisia de evaluare poate solicita clarificări, cu respectarea cerinţelor şi a termenelor stabilite prin procedurile operaţionale, cu condiţia ca prin clarificările solicitate să nu fie încălcate principiile tratamentului egal şi nediscriminării. Termenul curge din ziua lucrătoare imediat următoare transmiterii solicitării prin sistemul electronic. Clarificările se vor transmite urmând modalitatea descrisă în manualul MySMIS2021/SMIS2021+.

În lipsa transmiterii unor răspunsuri la clarificările solicitate, AM PoS/OIC, după caz, va analiza cererea de finanțare pe baza informațiilor existente.

În cursul evaluării tehnico-financiare, bugetul proiectului poate suferi modificări în sensul reducerii cheltuielilor eligibile cu valoarea cheltuielilor încadrate de către evaluatori în categoria cheltuielilor neeligibile. Evaluatorii au competența să considere anumite cheltuieli neeligibile sau să aprecieze că unele cheltuieli sunt nejustificate sau disproporţionate în raport cu obiectivele proiectului, în cazul în care:

* nu sunt aferente activității specifice proiectului;
* sunt supradimensionate față de nivelul pieței sau față de activitățile proiectului (rezonabilitatea prețurilor);
* nu au legătură directă cu proiectul propus;
* alte situații specifice. Identificarea unor aspecte ce pot îmbunătăți procesul de evaluare și selecție poate determina solicitări de documente suplimentare din partea AM PoS, solicitări la care potențialii beneficiari au obligația de a răspunde. În situația în care, asupra elementelor pentru care au fost solicitate clarificări suplimentare nu se poate trage o concluzie certă, conform precizărilor din cadrul ghidului prezent, cererea de finanțare va fi respinsă din procesul menționat.

Ajustările/ corecțiile bugetare se realizează de echipa de evaluare doar în urma transmiterii solicitării de clarificări și analizării răspunsului primit de la solicitant (cu excepția cheltuielilor neeligibile pe care solicitantul le-a încadrat greșit ca eligibile și/sau a depășirii plafoanelor, care pot fi corectate sau diminuate, fără să fie solicitată nicio clarificare).

În cazul în care solicitantul nu este de acord cu ajustările /corecțiile bugetare, are posibilitatea de a formula contestație potrivit prevederilor prevăzute în prezentul Ghid, subcap. 8.8.Contestații.

Identificarea unor aspecte ce pot îmbunătăți procesul de evaluare și selecție poate determina solicitări de documente suplimentare din partea OIC, solicitări la care potențialii beneficiari au obligația de a răspunde. În situația în care, asupra elementelor pentru care au fost solicitate clarificări suplimentare nu se poate trage o concluzie certă, conform precizărilor din cadrul ghidului prezent, cererea de finanțare va fi respinsă din procesul menționat.

Termenele din cadrul prezentului ghid pot fi suspendate de către AM PoS în cazul în care, pe parcursul procesului de evaluare și selecție, apar probleme de legalitate, regularitate, conformitate care să afecteze verificarea.

* 1. **Aplicarea pragului de calitate**

În cadrul prezentului apel, se aplică pragul minim de calitate, precum și praguri minime la nivelul fiecărui criteriu de selecție, după cum urmează:

| **Criterii** | **Punctaj maxim** | **Punctaj minim** |
| --- | --- | --- |
| Contribuția si relevanța proiectului la realizarea obiectivului specific | 21 | 14 |
| Maturitatea și calitatea proiectului | 15 | 6 |
| Eficacitatea proiectului | 23 | 15 |
| Eficienta proiectului | 15 | 9 |
| Inovare | 10 | 6 |
| Contribuția proiectului la respectarea principiilor privind eficiența resurselor/ imunizarea la schimbările climatice, la principiile orizontale | 7 | 4 |
| Operaționalizarea, sustenabilitatea și impactul investiției | 9 | 6 |
| **Total** | **100** | **60** |

**Pragul minim de calitate de 60 puncte**, precum și punctajele minime la nivelul fiecărui criteriu reprezintă condiții obligatorii pe care cererea de finanțare trebuie să le îndeplinească pentru a fi selectată și pentru a intra în procesul de contractare.

Dacă cererea de finanțare **nu obține punctajul minim de 60 puncte și punctajele minime la nivelul fiecărui criteriu**, acesta va fi declarată **respinsă la finanțare**.

* 1. **Aplicarea pragului de excelență**

În cadrul prezentului apel nu se aplică mecanismul de prag de excelență.

* 1. **Notificarea rezultatului evaluării tehnice și financiare.**

Rezultatul evaluării tehnice și financiare se comunică solicitantului/liderului de parteneriat, în format electronic, prin intermediul sistemului informatic MySMIS2021/SMIS2021+, indicându-se punctajul obținut și justificarea acordării respectivului punctaj, pentru fiecare criteriu în parte.

În cazul în care aplicația electronică nu permite, notificările sunt transmise prin e-mail la datele de contact menționate în cererea de finanțare. Rezultatele evaluării se publică pe pagina web dedicată competiției.

Evaluarea tehnico-financiară se realizează de AM PoS/OIC, în conformitate cu criteriile de evaluare tehnică și financiară prevăzute în Ghidul Solicitantului, pentru cererea de finanțare depusă de către solicitant, în termen estimat de maximum 40 de zile calendaristice de la închiderea apelului de proiecte.

* 1. **Contestații**

Indiferent de etapa în cadrul căreia a fost respinsă o cerere de finanțate, solicitantul poate formula, în scris, conform modalității de depunere descrisă în cadrul prezentului ghid, o singură contestație împotriva actului prin care i s-a comunicat respingerea proiectului de către OIC.

Solicitantul poate contesta rezultatul evaluării tehnice și financiare în termen de 30 zile calendaristice, calculat de la data comunicării acestuia prin intermediul sistemului informatic MySMIS2021/SMIS2021+, în conformitate cu prevederile art. 7 din Legea nr. 554/2004.

Contestația trebuie să cuprindă cel puțin următoarele elemente:

1. datele de identificare ale solicitantului: denumire, sediu, datele de contact, precum și alte atribute de identificare, în condițiile legii, cum sunt: numărul de înregistrare în registrul comerțului sau într-un alt registru public, codul unic de înregistrare, precum și a cererii de finanțare: titlu, cod unic SMIS;
2. datele de identificare ale reprezentantului legal al solicitantului;
3. obiectul contestației;
4. criteriul/criteriile contestate;
5. motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;
6. semnătura reprezentantului legal/împuternicit al solicitantului.

Contestația trebuie sa vizeze explicit criterii din grila de evaluare. Vor fi reevaluate doar criteriile contestate.

Comitetul de Soluționare a Contestațiilor va respinge automat contestația dacă nu sunt îndeplinite condițiile privind termenul de depunere, obiectul și cuprinsul acesteia, fără a se cerceta motivele de drept și de fapt invocate.

Contestația poate fi retrasă de contestatar până la soluționarea acesteia, prin intermediul sistemului informatic MySMIS2021/SMIS2021+. Dacă aplicația electronică nu permite acest lucru, solicitarea de retragere a contestației, se transmite prin poștă sau este depusă la direct la sediul OIC.

Termenul maxim de soluționare a contestației este de 30 de zile calendaristice de la data înregistrării acesteia.

**Contestaţia asupra procesului de evaluare tehnică și financiară semnată de o altă persoană decât reprezentantul legal și/sau persoana împuternicită expres de către acesta, nu va fi analizată.**

Decizia Comitetului de soluționare a contestațiilor este definitivă în sistemul căilor administrative de atac. Ea poate fi atacată la instanțele judecătorești în condițiile Legii contenciosului administrativ nr. 554/2004, cu modificările și completările ulterioare.

* 1. **Contractarea proiectului** 
     1. **Verificarea îndeplinirii condițiilor de eligibilitate**

Intrarea în etapa de contractare este adusă la cunoștința solicitantului, prin aplicația informatică MySMIS2021/SMIS2021+, în termen de 5 zile lucrătoare calculat de la data finalizării etapei de evaluare tehnică și financiară, respectiv de la data finalizării procesului de contestații, după caz.

În etapa de contractare, solicitantului i se va solicita de către AM PoS/OIC, prin sistemul informatic MySMIS2021/SMIS2021+, să facă dovada celor declarate prin Declarația Unică, respectiv să prezinte documentele suport prin care fac dovada îndeplinirii tuturor criteriilor de eligibilitate în *Anexa 18: Grila de verificare a eligibilității cererilor de finanțare.* Dacă în etapa de contractare solicitantul nu face dovada îndeplinirii cerințelor conform declarației unice prezentată în etapa de depunere a cererii de finanțare, până la termenul stabilit de către OIC, precum si a criteriilor prevăzute în Anexa 18: *Grila de verificare a eligibilității cererilor de finanțare* (etapa contractare) este declarat respins.

Solicitantul va avea la dispoziție 7 zile lucrătoare de la primirea solicitarii AM PoS/OIC, pentru transmiterea documentelor solicitate în etapa de contractare, sub sancțiunea respingerii cererii de finanțare. Prin excepţie, acest termen poate fi prelungit o singură dată de către AM PoS în baza unei justificări fundamentate.

Nu vor fi solicitate documentele verificate deja în procesul de evaluare tehnică și financiară, și pentru care OIC/AM PoS a considerat că îndeplinesc condițiile de formă și conținut necesare pentru trecerea în etapa de contractare, cu excepția documentelor pentru care este necesară prezentarea dovezii valabilității acestora și în etapa de contractare, precum și a documentelor pentru care se constată erori materiale.

Nu vor fi solicitate documente și informații necesare în vederea confirmării realității informațiilor din declarația unică depusă de către solicitant pe care OIC/AMPOS le poate obține în mod direct în baza consimțământului solicitantului/liderului de parteneriat, după caz, cu respectarea prevederilor legale privind protecția datelor personale, din bazele de date administrate de alte instituții publice, prin implementarea măsurilor de interoperabilitate/interogare a sistemelor/bazelor de date/rapoartelor a sistemului MySMIS2021/SMIS2021+ cu baze de date ale altor autorități și instituții publice, pe baza protocoalelor încheiate cu acestea de Ministerul Investițiilor și Proiectelor Europene.

Pentru acele situații în care obținerea datelor și informațiilor respective nu este posibilă sau informațiile nu corespund cu cele furnizate de solicitant, OIC/AMPOS are obligația de a solicita clarificări solicitantului și documentele doveditoare.

**OIC/AM PoS poate solicita clarificări în etapa de contractare, în legătură cu documentele verificate, cu respectarea principiului tratamentului egal și nediscriminării, iar solicitantul are obligația să răspundă la clarificări în termenul stabilit de autoritatea de management/organismul intermediar care nu poate depăşi 15 zile lucrătoare calculat de la data primirii solicitării de clarificări, sub sancțiunea respingerii cererii de finanțare.**

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv ca răspuns la solicitările de clarificări, a informațiilor și documentelor care pot fi accesate, obținute sau puse la dispoziția OIC/AM PoS din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic MySMIS2021/SMIS2021+.

În cazuri excepționale și pentru motive independente de solicitant, lider de parteneriat și parteneri, după caz, la solicitarea acestora, procesul de contractare poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare. Perioadele de suspendare nu pot depăși 45 de zile calendaristice.

Perioada de verificare a îndeplinirii criteriilor de eligibilitate, inclusiv perioada de solicitare de clarificări pentru emiterea deciziei de aprobare a finanțării, respectiv decizia de respingere a cererii de finanțare, precum și încheierea contractului de finanțare nu poate depăși 60 de zile calendaristice de la data la care solicitantul a luat cunoștință pentru trecerea în etapa de contractare.

* + 1. **Decizia de acordare/respingere a finanțării**

Urmare a verificării îndeplinirii condițiilor de eligibilitate OIC/AMPOS va emite decizia de aprobare a finanțării sau decizia de respingere a finanțării. În baza deciziei de aprobare a finanțării /AMPOS va proceda la încheierea contractului de finanțare.

OIC emite decizia de respingere a cererii de finanțare, conform procedurii proprii, în etapa de contractare, cu menționarea motivelor de respingere, dacă intervine cel puțin una dintre următoarele situații:

* solicitantul nu face dovada că cele declarate prin declarația unică sunt conforme cu realitatea și corespund cerințelor din ghidul solicitantului;
* solicitantul nu răspunde în termenele stabilite de către AM PoS/OIC, pentru transmiterea documentelor solicitate în etapa de contractare, respectiv solicitarea de clarificari.

Decizia de respingere a finanțării unui proiect se aduce la cunoștința solicitantului prin sistemul informatic MySMIS2021/SMIS2021+. Împotriva deciziei de respingere a finanțării se poate formula contestație pe cale administrativă la AM POS în termen de 30 zile calendaristice, calculat de la data primirii acesteia prin sistemul informatic MySMIS2021/SMIS2021+. Contestațiile depuse după termenul de 30 de zile menționat vor fi respinse.

Contestația va fi soluționată de către Comitetul de soluționare a contestațiilor din cadrul AM PoS în termen de 30 zile calendaristice calculat de la data înregistrării acesteia la autoritatea de management/organismul intermediar, dată care nu poate depăşi 5 zile lucrătoare de la data transmiterii contestaţiei prin sistemul informatic MySMIS2021/SMIS2021+.

În cazul admiterii contestației ca rezultat al reverificării modului de îndeplinire a condițiilor de eligibilitate, AMPOS poate decide anularea deciziei de respingere a finanțării și, după caz, emiterea deciziei de selectare și semnarea contractului de finanțare, având în vedere considerentele deciziei de soluționare a contestației.

* + 1. **Definitivarea planului de monitorizare al proiectului**

Planul de monitorizare a proiectului, anexă la contractul de finanțare, stabilește indicatorii de etapă care se vor monitoriza de către autoritatea de management/ organismul intermediar, după caz, pe parcursul implementării proiectului, modul de verificare al acestora, precum țintele finale asumate pentru indicatorii de realizare și de rezultat care vor fi atinse în urma implementării proiectului.

Planul de monitorizare se va stabili în etapa de contractare.

In etapa de contractare va fi depus Planul de monitorizare al proiectului, anexa la contractul de finanțare aprobat prin Ordinul ministrului investițiilor și proiectelor europene nr. 2041/25.05.2023.

Planul de monitorizare al proiectului se elaborează conform Anexei 6 la prezentul ghid al solicitantului. În cadrul acestuia vor fi prezentați indicatorii de etapă stabiliți pentru perioada de implementare a proiectului, condițiile și documentele justificative pe baza cărora se evaluează și se probează îndeplinirea acestora.

În funcție de tipologia proiectelor, solicitanții își vor stabili indicatorii de etapă aplicabili, stabilindu-și termenele de realizare, fără însă a depăși termenul maxim de implementare a proiectului.

Indicatorii de etapă se corelează cu activitatea de bază declarată de beneficiar în cererea de finanțare, precum şi cu rezultatele așteptate ale proiectului. Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, aşa cum este prevăzută în contractul de finanţare.

* + 1. **Semnarea contractului de finanțare/emiterea deciziei de finanțare**

Contractul de finanțare, aprobat prin ordinul Ordinul ministrului investițiilor și proiectelor europene nr. 2041/25.05.2023 va fi semnat de MIPE/AM POS, în calitate de Autoritate de Management pentru Programul Sănătate, OIC și solicitant/lider de parteneriat.

Semnarea contractului de către beneficiar se va realiza în maximum 5 zile lucrătoare de la data notificării. În cazul în care beneficiarul, din motive obiective și bine justificate, nu poate semna contractul de finanţare în termenul de 5 zile lucrătoare, acest termen se poate prelungi până la maximum 15 zile lucrătoare, cu condiția încadrării în termenul maxim prevăzut la art. 11 alin (17) de OUG nr. 23/2023.

Formularul cererii de finanțare completat și anexele la aceasta vor face parte integrantă din contractul de finanțare.

Contractul se semnează electronic de cele trei părți, MIPE/AMPOS fiind ultimul semnatar.

1. **ASPECTE PRIVIND CONFLICTUL DE INTERESE**

La elaborarea cererii de finanțare precum si pe toată perioada implementării proiectului, beneficiarii finanțării (liderul și partenerii) vor trebui să respecte prevederile legale europene și naționale în vigoare referitoare la conflictul de interese şi regimul incompatibilităţilor.

În temeiul articolului 61 alin. (3) din Regulamentul (UE, Euratom) 2018/1046 al Parlamentului European şi al Consiliului din 18 iulie 2018 privind normele financiare aplicabile bugetului general al Uniunii, u**n conflict de interese** există în cazul în care exercitarea imparțială și obiectivă a funcțiilor unui actor financiar sau ale unei alte persoane implicate în execuția bugetului „este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect”.În acest sens, orice situație care împiedică beneficiarul/partenerii de a avea o atitudine obiectivă şi imparţială, sau care îi împiedică să execute activităţile prevăzute în cererea de finanţare într-o manieră obiectivă şi imparţială, din motive referitoare la familie, viaţă personală, afinităţi politice sau naţionale, interese economice sau orice alte interese. Interesele anterior menţionate includ orice avantaj pentru persoana în cauză, soţul/soţia sau o rudă ori un afin, până la gradul 2 inclusiv.

Prevederile prezentei secțiuni li se aplică beneficiarului, partenerilor, subcontractorilor, furnizorilor şi angajaților beneficiarului/partenerului şi altor persoane juridice publice sau private, în cazul în care acestea sunt implicate în activităţi care pot fi încadrate în execuţia, auditarea sau controlul bugetului Uniunii Europene, precum și angajaților AM POS/OIC si persoanelor fizice sau juridice care desfăşoară activităţi externalizate pentru AM POS/OIC, implicați direct în procesul de evaluare/selecţie/aprobare/control, după caz, a cererilor de finanţare, respectiv în procesul de verificare/autorizare/ plată/control al cererilor de rambursare/plată.

În sensul aspectelor menționate mai sus, beneficiarii finanțării (liderul și partenerii acestuia) se obligă să ia toate măsurile pentru respectarea regulilor pentru evitarea conflictului de interese, conform următoarelor prevederi legislative europene si naționale:

* Solicitanții/beneficiarii din categoria subiecților de drept public au obligația de a urmări respectarea prevederilor Legii nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice şi în mediul de afaceri, prevenirea şi sancționarea corupției, în materia conflictului de interese și a incompatibilităților.
* Solicitanții/beneficiarii care au calitatea de autoritate/entitate contractantă au obligația de a respecta aplicarea prevederilor referitoare la conflictul de interese prevăzute de legislația în domeniul achizițiilor publice/achizițiilor sectoriale.
* Solicitanții/beneficiarii care nu au calitatea de autoritate/entitate contractantă au obligația de a respecta aplicarea prevederilor referitoare la conflictul de interese prevăzut la art. 14 și art. 15 din Ordonanța de urgență a Guvernului nr. 66/2011, aprobată cu modificări și completări prin Legea nr. 142/2012, precum și celelalte prevederi legale aplicabile.
* Mențiunile anterioare se aplică subcontractorilor, furnizorilor şi angajaților solicitantului/ beneficiarului, precum şi angajaților AM POS/OIC implicați în realizarea prevederilor contractului de finanțare.
* Solicitanții/beneficiarii vor lua măsuri de prevenire apariția situațiilor de conflict de interese și în ceea ce privește identificarea și selectarea partenerilor întreprinderi/IMM-uri către care se face transfer tehnologic prin proiect.
* Solicitanții/beneficiarii trebuie să întreprindă toate diligențele necesare pentru a identifica și evita orice conflict de interese şi să informeze AM POS/OIC, în termen de maximum 5 (cinci) zile lucrătoare de la luarea la cunoștință, în legătură cu orice situație care dă naștere sau este posibil să dea naștere unui astfel de conflict. În cazul apariţiei riscului unei astfel de situații beneficiarul/ partenerii trebuie să ia măsuri care să conducă la evitarea, respectiv stingerea lui şi să informeze în scris AM POS/OIC.

În sensul aspectelor menționate mai sus, beneficiarii se obligă să ia toate măsurile pentru respectarea regulilor pentru evitarea conflictului de interese, conform următoarelor prevederi legislative/ ghiduri europene și naționale:

* articolul 61 din Regulamentul (UE, EUROATOM) nr. 1046/2018 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;
* Capitolul II, Secțiunea a 2-a Reguli în materia conflictului de interese, din O.U.G. nr. 66/2011 privind prevenirea, constatarea şi sancționarea neregulilor apărute în obținerea şi utilizarea fondurilor europene şi/sau a fondurilor publice naționale aferente acestora, cu modificările și completările ulterioare;
* Titlul IV, Capitolul II din Legea nr.161/2003 privind unele masuri pentru asigurarea transparentei in exercitarea demnităților publice, a funcțiilor publice si in mediul de afaceri, prevenirea și sancționarea corupției, cu modificările și completările ulterioare, pentru beneficiarii care fac parte din categoria subiecților de drept public;
* capitolul II, secțiunea 4 Reguli de evitare a conflictului de interese, (art. 58-63), din Legea nr. 98/2016 privind achizițiile publice;
* Comunicarea Comisiei - Orientări privind evitarea și gestionarea conflictelor de interese în temeiul Regulamentului financiar.

AM PoS/ OIC își rezervă dreptul de a verifica orice situații care dau naștere sau este posibil să dea naștere unei situații de incompatibilitate/unui conflict de interese și de a lua măsurile necesare impuse de legislația aplicabilă, dacă este cazul.

1. **ASPECTE PRIVIND PRELUCRAREA DATELOR CU CARACTER PERSONAL**

Parlamentul European și Consiliul au adoptat, în data de 27 aprilie 2016, Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (GDPR).

Regulamentul (UE) 2016/679 impune un set unic de reguli în materia protecției datelor cu caracter personal, cu accent pe transparența față de persoana vizată și responsabilizarea operatorului de date vis a vis de modul în care acesta prelucrează datele cu caracter personal. Regulamentul (UE) 2016/679 stabilește o serie de garanții specifice pentru protecția cât mai eficientă a vieții private a minorilor, în special în mediul on-line. De asemenea, Regulamentul consolidează drepturile garantate persoanelor vizate și introduce noi drepturi: dreptul la portabilitatea datelor și dreptul la restricționarea prelucrării.

GDPR se aplică:

* Prelucrării datelor cu caracter personal în cadrul activităților derulate la sediul unui operator sau al unei persoane împuternicite de operator pe teritoriul Uniunii, indiferent dacă prelucrarea are loc sau nu pe teritoriul Uniunii;
* Prelucrării datelor cu caracter personal ale unor persoane vizate care se află în Uniune de către un operator sau o persoană împuternicită de operator care nu este stabilit (ă) în Uniune, atunci când activitățile de prelucrare sunt legate de oferirea de bunuri sau servicii unor astfel de persoane vizate în Uniune, indiferent dacă se solicită sau nu efectuarea unei plăți de către persoana vizată, sau legate de monitorizarea comportamentului lor dacă acesta se manifestă în cadrul Uniunii.

Principalele obligații pentru operatorii de date în aplicarea GDPR sunt:

* Desemnarea unui responsabil cu protecția datelor (Art. 37-39 din GDPR);
* Cartografierea prelucrării de date cu caracter personal;
* Monitorizarea acțiunilor care trebuie întreprinse;
* Gestionarea riscurilor (în cazul în care au fost identificate prelucrări de date cu caracter personal susceptibile de a prezenta riscuri ridicate pentru drepturile și libertățile persoanelor fizice, operatorul va efectua o evaluare a impactului asupra protecției datelor, în condițiile art. 35 din GDPR).
* Prezenta procedură are în vedere și asigură respectarea tuturor normelor legislative privind Regulamentul (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (GDPR).

Solicitantul își exprimă acordul cu privire la prelucrarea, stocarea şi arhivarea datelor rezultate pe parcursul derulării contractului de finanțare, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislației naționale şi europene aplicabile.

Datele cu caracter personal ale grupului țintă, ale beneficiarilor finali ai proiectului, ale resurselor umane din cadrul proiectului și subcontractanților sunt protejate. Acestea nu vor fi prelucrate și publicate pentru informarea publicului, decât în cazurile strict necesare, precizate în mod specific de legislația națională și europeană în vigoare.

AM POS/OIC colectează și prelucrează următoarele date personale: nume, prenume, serie și număr act de identitate, CNP, data de naștere, adresa de domiciliu/rezidență, și date de contact (număr de telefon, email). Aceste date sunt colectate la momentul încărcării cererii de finanțare în sistemul informatic MySMIS2021/SMIS2021+ și sunt folosite exclusiv pentru scopurile prevăzute de Regulamentul (UE) 679/2016, cu respectarea strictă a principiului limitării scopului.

Datele nu sunt folosite în alte scopuri fără a obține consimțământul posesorilor, explicit, în prealabil.

1. **ASPECTE PRIVIND MONITORIZAREA TEHNICĂ ȘI RAPOARTELE DE PROGRES**

În intervalul dintre doi indicatori de etapă consecutivi, autoritatea de management/organismul intermediar, după caz, monitorizează proiectul în cauză pe baza rapoartelor de progres şi a vizitelor de monitorizare, putând utiliza, în funcție de specificul proiectului, un sistem specific de repere intermediare şi instrumente de monitorizare detaliate în procedurile operaționale ale autorității de management/organismului intermediar care să permită evaluarea permanentă a evoluției progresului implementării proiectului şi posibile abateri de la graficul de implementare sau de natură să afecteze atingerea indicatorilor de realizare şi de rezultat.

* 1. **Rapoartele de progres**

Una dintre activitățile de monitorizare tehnică a proiectului se realizează prin analiza rapoartelor de progres elaborate de beneficiar și a documentelor justificative care însoțesc raportul de progres.

Raportul de progres se generează prin sistemul informatic MySMIS2021/SMIS2021+ de către beneficiar şi se transmite periodic, conform prevederilor Ghidului solicitantului şi ale contractului/deciziei de finanţare, în termen de 30 de zile de la finalizarea perioadei de raportare.

Rapoartele de progres transmise de beneficiar conțin informații privind stadiul implementării proiectului, modul de desfășurare a activităților prevăzute în cererea de finanțare, rezultatele obținute, indicatorii de realizare și/sau de rezultat realizați până la momentul raportării, stadiul/realizarea indicatorilor de etapă, aspecte de mediu (DNSH și SEA) și eventualele probleme întâmpinate pe parcursul implementării.

La finalizarea perioadei de implementare a proiectului, beneficiarul are obligația de a depune un Raport de progres final. Rapoartele de progres finale se vor transmite la AM POS/OIC prin sistemul informatic MySMIS2021/SMIS2021+ și vor fi însoțite de documente care certifică finalizarea implementării proiectului.

În perioada de durabilitate, beneficiarul transmite anual rapoartele de durabilitate prin sistemul informatic MySMIS2021/SMIS2021+. Raportul de durabilitate va prezenta situația investiției și atingerea indicatorilor de rezultat, precum și sustenabilitatea proiectului.

Conținutul cadru al raportului de progres este prevăzut în anexa nr. 5 la Ordinul nr. 1.777/3.05.2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) si (3), art.7 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021 – 2027.

AM PoS /OIC verifică rapoartele de progres disponibile în aplicația informatică MySMIS 2021/SMIS2021+ și documentele justificative care le însoțesc, în scopul urmăririi progresului proiectelor și a stadiului îndeplinirii indicatorilor de realizare și rezultat, al respectării planului de monitorizare a proiectului și al realizării indicatorilor de etapă din plan.

În conformitate cu art. 49, alin. (3), lit. a) al Regulamentului UE de stabilire a dispozițiilor comune nr. 2021/1060, beneficiarii proiectelor finanțate în cadrul prezentului apel au obligativitatea furnizării informațiilor necesare referitoare la beneficiarii reali, definiți de art. 3, alin. (6) al Directivei (UE) 2015/849. Modalitatea de raportare va fi prezentată de către Autoritatea de Management în cadrul Manualului beneficiarului.

Datele referitoare la contractanți, beneficiarii reali ai contractanților sau ai sub-contractanților, sunt necesare numai în cazul costurilor directe, în care beneficiarul sau alte entități implementează operațiunea (sau o parte din aceasta), în conformitate cu normele Uniunii în materie de achiziții publice (chiar dacă se utilizează opțiuni de costuri simplificate), precum și, după caz, sub-contractanților acestora, numai la primul nivel de subcontractare, numai în situația în care sunt înregistrate informații cu privire la un contractant și doar pentru subcontractele cu o valoare totală de peste 50.000 EUR. Nu este necesară colectarea acestor date pentru contractele de achiziții publice finanțate din costuri indirecte, pe bază de opțiuni de costuri simplificate.

* 1. **Vizitele de monitorizare**

Raportul de vizită se elaborează de AM POS/OIC, după caz, prin sistemul informatic MySMIS2021/SMIS2021+, în conformitate cu prevederile procedurilor operaționale și se generează în termen de 10 zile lucrătoare de la data vizitei efectuată la fața locului.

Vizitele de monitorizare pot fi vizite la fața locului, speciale de tip ad-hoc, încrucișate și ex-post, vizite pe teren la beneficiarii proiectelor, atât în perioada de implementare, cât şi post-implementare, pe perioada în care beneficiarul/liderul de parteneriat au obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1060, cu modificările și completările ulterioare.

Conținutul cadru al raportului de vizită este prevăzut în anexa nr. 6 la Ordinul nr. 1.777/3.05.2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) si (3), art.7 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021 – 2027.

* 1. **Mecanismul specific indicatorilor de etapă. Planul de monitorizare**

Procesul de monitorizare se realizează pe baza contractului de finanțare și a anexelor la acesta, în condițiile prevederilor Ordonanței de urgență nr. 23/2023, privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027.

Instrumentul principal utilizat în activitățile de monitorizare a proiectelor este reprezentant de Planul de monitorizare a proiectului, parte a contractului de finanțare. Planul de monitorizare al proiectului poate face obiectul unor modificări prin act adițional la contractul de finanțare.

Planul de monitorizare cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora.

În termen de 5 zile lucrătoare de la termenul prevăzut pentru un indicator de etapă, beneficiarul încărcă documentele justificative care probează îndeplinirea acestuia, iar AM PoS/OIC verifică şi confirmă îndeplinirea sau, după caz, neîndeplinirea acestuia în termen de 5 zile lucrătoare de la data la care documentele trebuiau/au fost încărcate de către beneficiar. Dacă indicatorii de etapă sunt definiţi în strictă corelare cu activităţile planificate în perioadele care fac obiectul rapoartelor de progres, îndeplinirea indicatorului de etapă la finalul perioadei pentru care se face raportarea, se probează prin raportul de progres şi prin documentele justificative care îl însoţesc, la termenul stabilit pentru depunerea raportului de progres. Pentru confirmarea îndeplinirii indicatorului de etapă, AM POS/OIC poate solicita clarificări sau iniţia o vizită de monitorizare, caz în care se suspendă termenul de validare.

Prin sistemul informatic MySMIS2021/SMIS2021+ se emit atenţionări automate către beneficiar şi AM POS/OIC cu cel puţin 10 zile calendaristice înaintea termenului precizat anterior.

În cazul nerespectării termenului de raportare a realizarii indicatorului de etapă prin sistemul informatic MySMIS2021/SMIS2021+ se blochează posibilitatea de încărcare a documentelor. Ulterior, beneficiarul poate solicita, motivat, AM POS/OIC deblocarea aplicaţiei pentru încărcarea documentelor justificative care probează realizarea indicatorului de etapă.

În situaţia îndeplinirii cu întârziere a unui indicator de etapă, beneficiarul poate face dovada îndeplinirii acestuia, ulterior, şi prin rapoartele de progres sau cu ocazia vizitelor de monitorizare, iar AM PoS/OIC înregistrează în sistemul informatic MySMIS2021/SMIS2021+ îndeplinirea cu întârziere a unui indicator de etapă.

În cazul neîndeplinirii unui indicator de etapă, AM POS/OIC sprijină beneficiarul pentru identificarea şi stabilirea de posibile măsuri de remediere şi urmăreşte atingerea indicatorilor de etapă prin activităţile curente de monitorizare, respectiv prin acţiuni şi măsuri consolidate de monitorizare, în funcţie de riscurile identificate.

Cu excepţia primului indicator de etapă, în cazul neîndeplinirii celorlalţi indicatori de etapă la termenele prevăzute în planul de monitorizare, actualizat prin actele adiţionale aprobate, în completarea acţiunilor şi măsurilor consolidate de monitorizare, AM POS/OIC poate aplica, în funcţie de analiza obiectivă şi riscurile identificate, în condiţiile prevăzute în contract, următoarele măsuri:

1. întreruperea termenului de plată pentru cererile de plată/cererile de prefinanţare/cererile de rambursare până la îndeplinirea indicatorului de etapă, cu condiţia ca îndeplinirea indicatorului să survină în perioada prevăzută la art. 74 alin. (1) lit. b din Regulamentul (UE) 2021/1.060, cu modificările şi completările ulterioare;
2. respingerea, în tot sau în parte, a cererii de plată/cererii de prefinanţare/cererii de rambursare, în condiţiile art. 25 alin. (5) din Ordonanţa de urgenţă a Guvernului nr. 133/2021, dacă nu au fost transmise dovezile privind îndeplinirea indicatorului de etapă în termenul specificat la lit. a);
3. aplicarea unor penalităţi de întârziere, stabilite ca procent din valoarea cererii de plată/cererii de prefinanţare/cererii de rambursare, în funcţie de valoarea resurselor financiare prevăzute pentru îndeplinirea indicatorului de etapă raportat la valoarea respectivei cereri sau ca procent în limita a 5% din valoarea eligibilă a contractului de finanţare, în situaţia neîndeplinirii a 3 indicatori de etapă consecutivi din motive imputabile beneficiarului/liderului de parteneriat şi/sau partenerilor;
4. suspendarea implementării proiectului, până la încetarea cauzelor obiective care afectează derularea activităţilor şi atingerea indicatorilor de etapă;
5. rezilierea contractului de către AM PoS;
6. alte măsuri specifice prevăzute de AM PoS în contractul de finanţare, cu condiţia ca acestea să nu aducă atingere prevederilor naţionale şi regulamentelor europene aplicabile.

Sumele respinse în condiţiile menționate anterior pot fi incluse de beneficiar şi resolicitate la plată, în condiţiile îndeplinirii indicatorului de etapă, în prima cerere de rambursare depusă după îndeplinirea respectivului indicator de etapă.

În cazul nerealizării indicatorilor de etapă din primul an de implementare în decurs de 6 luni de la finalizarea primului an de implementare, din motive imputabile beneficiarului/liderului de parteneriat şi/sau partenerilor acestuia, precum şi în situaţia unor întârzieri semnificative în îndeplinirea indicatorilor de etapă care afectează substanţial sau fac imposibilă realizarea obiectivelor şi atingerea rezultatelor proiectului asumate prin contractul de finanţare, AM POS poate proceda la rezilierea contractului de finanţare potrivit prevederilor art. 37 şi 38 din Ordonanţa de urgenţă a Guvernului nr. 133/2021, şi recuperarea sumelor deja plătite beneficiarului.

Posibilitatea de aplicare, condiţiile şi modalităţile de aplicare a măsurilor prevăzute pentru nerealizarea indicatorilor de etapă inclusiv, eventualele excepţii de la aplicarea acestora, precum şi alte măsuri specifice pe care le poate aplica autoritatea de management pentru întârzieri şi/sau nerealizări din motive imputabile solicitantului şi/sau partenerilor în atingerea indicatorilor de etapă prevăzuţi în Planul de monitorizare sunt prevăzute explicit în contractul de finanțare. Măsurile pentru neîndeplinirea indicatorilor de etapă se vor aplica gradual.

1. **ASPECTE PRIVIND MANAGEMENTUL FINANCIAR**
   1. **Mecanismul cererilor de prefinanțare**

Cererea de prefinanțare reprezintă cererea depusă de un beneficiar/lider al unui parteneriat, prin care se solicită autorității de management virarea sumelor necesare pentru plata cheltuielilor aferente implementării proiectelor finanțate din fonduri europene, fără depășirea valorii totale eligibile a contractului de finanțare.

Pentru proiectele finanţate din Fondul european de dezvoltare regională, se poate acorda prefinanțare în tranșe de maximum 10% din valoarea eligibilă a contractului de finanțare, fără depășirea valorii totale eligibile a acestuia, beneficiarilor/ liderilor de parteneriat/partenerilor, alții decât cei prevăzuți în OUG nr. 133/2021 la art. 7 alin. (1) - (5), (8) şi (10). Tranșa solicitată, împreună cu soldul nejustificat al prefinanţării prin cereri de rambursare, nu poate depăși procentul indicat anterior.

Beneficiarul/liderul de parteneriat care a depus cerere de prefinanţare conform alin. (1) şi (2) are obligația depunerii unei/unor cereri de rambursare care să cuprindă cheltuielile efectuate din tranșa de prefinanţare acordată, în cuantum cumulat de minimum 50% din valoarea acesteia, în termen de maximum 90 de zile calendaristice de la data la care autoritatea de management a virat tranșa de prefinanțare în contul beneficiarului, fără a depăși durata contractului de finanțare.

* 1. **Mecanismul cererilor de plată**

Cererea de plată reprezintă cererea depusă de un beneficiar/lider al unui parteneriat, prin care se solicită autorității de management virarea sumelor necesare pentru plata cheltuielilor eligibile, rambursabile, conform contractului de finanțare, în baza facturilor, a facturilor de avans, a statelor privind plata salariilor.

Mecanismul cererilor de plată se aplică beneficiarilor de proiecte finanţate din fonduri europene, alţii decât cei prevăzuţi în OUG 133/2021 la art. 7 alin. (1) - (5), (8) şi (10).

Beneficiarilor care primesc finanţare sub incidenţa ajutorului de stat/de minimis li se poate acorda prefinanţare în una sau mai multe tranşe de maximum 40% din valoarea totală a ajutorului, cu condiţia constituirii unei garanţii pentru suma aferentă prefinanţării solicitate prin depunerea unui instrument de garantare emis în condiţiile legii de o societate bancară, de o instituţie financiară nebancară sau de o societate de asigurări, cu respectarea prevederilor art. 91 alin. (5) lit. c) din [Regulamentul (UE) 2021/1.060.](https://www.legisplus.ro/Intralegis6/oficiale/afis.php?f=269730&datavig=2024-01-26&datav=2024-01-26&dataact=&showLM=&modBefore=)

Beneficiarul/liderul de parteneriat/partenerii, alţii decât cei prevăzuţi in OUG 133/2021 la art. 7 şi 8, au obligaţia de a achita integral contribuţia proprie aferentă cheltuielilor eligibile incluse în documentele anexate cererii de plată, cel mai târziu până la data depunerii cererii de rambursare aferente cererii de plată.

După încasarea sumelor virate de către autoritatea de management, în termen de maximum 10 zile lucrătoare, beneficiarul/liderul de parteneriat are obligația de a depune cererea de rambursare aferentă cererii de plată la autoritatea de management, în care sunt incluse sumele decontate prin cererea de plată.

* 1. **Mecanismul cererilor de rambursare**

Cererea de rambursare reprezintă cererea depusă de un beneficiar/lider al unui parteneriat prin care se solicită autorității de management virarea sumelor aferente cheltuielilor eligibile, efectuate conform contractului de finanțare sau prin care se justifică utilizarea prefinanţării.

Mecanismele aferente cererilor menționate anterior sunt reglementate în cadrul OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

* 1. **Graficul cererilor de prefinanțare/plată/rambursare**

Finanțarea va fi acordată, în baza cererilor de prefinanțare/rambursare/plată, elaborate și transmise prin sistemul MYSMIS2021/SMIS2021+, în conformitate cu Graficul de depunere a cererilor de prefinanțare/plată/rambursare a cheltuielilor, declarat și actualizat de beneficiar în sistemul MYSMIS2021/SMIS2021+.

Beneficiarul este obligat să respecte depunerea cererilor de prefinantare/plată/rambursare în lunile menționate în cadrul graficului de depunere.

* 1. **Vizitele la fața locului**

Raportul de vizită se elaborează de autoritatea de management/ organismul intermediar, după caz, prin sistemul informatic MySMIS2021/SMIS2021+, în conformitate cu prevederile procedurilor operaționale și se generează în termen de 10 zile lucrătoare de la data vizitei efectuată la fața locului.

1. **MODIFICAREA GHIDULUI SOLICITANTULUI** 
   1. **Aspectele care pot face obiectul modificărilor prevederilor ghidului solicitantului**

Prevederile ghidului solicitantului pot face obiectul anumitor modificări21, determinate de:

* modificarea prevederilor legale în vigoare care poate determina AM PoS să solicite documente suplimentare și/ sau respectarea unor condiții suplimentare față de prevederile prezentului ghid, pentru conformarea cu modificările legislative intervenite. Solicitantul la finanțare are obligația de a respecta legislația în vigoare la nivel național și european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului ghid;
* necesitatea de a corecta anumite prevederi ale ghidului care fie nu sunt suficient definite, fie necesită modificări pentru a asigura o mai bună coerență a documentului sau pentru remedierea unor aspecte deficitare;
* modificarea datelor de deschidere și închidere ale apelului de proiecte.

În funcție de modificările intervenite, AM PoS se va asigura de respectarea principiului privind tratamentul nediscriminatoriu, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării prezentului ghid, precum și termenele aplicabile.

Modificarea Ghidului se va face prin Ordin al ministrului investițiilor și proiectelor europene. Pentru interpretări ale prevederilor cuprinse în Ghidul Solicitantului, adaptări sau aplicări ale modificărilor legislației aplicabile în cadrul Ghidul Solicitantului, AM PoS poate emite Instrucțiuni.

* 1. **Condiții privind aplicarea modificărilor pentru cererile de finanțare aflate în procesul de selecție (condiții tranzitorii)**

Pentru aplicarea celor menționate la secțiunea 13.1, AM POS, în consultare cu OIC, poate emite corrigendum de modificare/completare a prevederilor prezentului ghid, cu mențiunea că, în cadrul corrigendum-urile de modificare/completare a ghidului, vor fi precizate dispozițiile tranzitorii cu privire la proiectul aflat în procesul de evaluare, selecție și contractare.

În funcție de modificările intervenite, AM POS/OIC se va asigura de respectarea principiului privind tratamentul nediscriminatoriu al solicitantului la finanțare, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării prezentului ghid, precum și termenele aplicabile.

1. **ANEXE ale Ghidului Solicitantului**

* Anexa 1: Model fișă proiect;
* Anexa 2: Lista de verificare a fișei de proiect;
* Anexa 3: Lista domeniilor și a subdomeniilor de specializare inteligentă sprijinite
* Anexa 4: Model cerere de finanțare și instrucțiuni de completare
* Anexa 5: Criterii de evaluare tehnică și financiară;
* Anexa 6: Definiții și mod de calcul indicatori;
* Anexa 7: Cheltuieli eligibile;
* Anexa 8: Matricea de corelare a Bugetului proiectului cu devizul general al investiției;
* Anexa 9: Macheta financiară;
* Anexa 10: Model Plan de afaceri;
* Anexa 11: Notă privind fundamentarea costurilor;
* Anexa 12: Tabel corelare buget – activități- resurse;
* Anexa 13: Model orientativ de hotărâre de aprobare a proiectului;
* Anexa 14: Model Acord de parteneriat;
* Anexa 15: Metodologia de selecție a partenerilor privați de către organizațiile de cercetare;
* Anexa 16: Cerințe DNSH;
* Anexa 17: Declarația unică;
* Anexa 18: Grila de verificare a eligibilității cererilor de finanțare;
* Anexa 19: Grila de analiză a conformității studiului de fezabilitate pentru obiective de investiție (SF);
* Anexa 20: Grila de analiză a conformității proiectului tehnic de execuție (PTE);
* Anexa 21: Grila de analiză a conformității documentației de avizare a lucrărilor de intervenții (DALI);
* Anexa 22: Grila de analiză a conformități studiului de fezabilitate pentru obiective mixte de investiție (SF obiectiv mixt);
* Anexa 23: Indicatori de etapă;
* Anexa 24: Plan de monitorizare;
* Anexa 25: Conditii specifice ale contractului de finantare;
* Anexa 26: Finanțări anterioare de tip FEDR;
* Anexa 27: Consimțământ privind prelucrarea datelor cu caracter personal;
* Anexa 28: Tabel centralizator pentru documente ce dovedesc dreptul de proprietate/ administrare.

1. aprobată prin Hotărârea Guvernului nr. 933/2022 [↑](#footnote-ref-1)
2. aprobată prin Hotărârea Guvernului nr. 1.004/2023 privind aprobarea Strategiei naționale de sănătate pentru perioada 2023—2030; [↑](#footnote-ref-2)
3. https://legislatie.just.ro/Public/DetaliiDocument/261246 [↑](#footnote-ref-3)
4. adoptată prin Hotărârea Guvernului nr. 877 din 9 noiembrie 2018 privind adoptarea Strategiei naționale pentru dezvoltarea durabilă a României 2030 [↑](#footnote-ref-4)
5. aprobată prin Hotărârea de Guvern nr. 1547 din 19 decembrie 2022 pentru aprobarea Strategiei naționale privind promovarea egalității de șanse și de tratament între femei și bărbați și prevenirea și combaterea violenței domestice pentru perioada 2022-2027 [↑](#footnote-ref-5)
6. aprobată prin Hotărârea de Guvern nr. 490 din 6 aprilie 2022 pentru aprobarea Strategiei naționale privind drepturile persoanelor cu dizabilități "O Românie echitabilă" 2022-2027 [↑](#footnote-ref-6)
7. [Publications Office (ajutordestat.ro)](http://www.ajutordestat.ro/wp-content/uploads/2023/03/CELEX_52022XC102803_RO_TXT.pdf) [↑](#footnote-ref-7)
8. [Comunicare a Comisiei privind noțiunea de ajutor de stat astfel cum este menționată la articolul 107 alineatul (1) din Tratatul privind funcționarea Uniunii EuropeneCUPRINS](http://www.ajutordestat.ro/documente/Not%20AS%20RO_1209ro.pdf) [↑](#footnote-ref-8)
9. [notion\_of\_aid\_grid\_research\_en.pdf (europa.eu)](https://competition-policy.ec.europa.eu/system/files/2021-04/notion_of_aid_grid_research_en.pdf) [↑](#footnote-ref-9)
10. <https://mfe.gov.ro/wp-content/uploads/2024/01/61971507b1436d474b1e2e62190c53db.pdf> [↑](#footnote-ref-10)
11. Data estimată. Aceasta va fi actualizată la momentul consolidării ghidului, urmare a parcurgerii procesului de consultare publică [↑](#footnote-ref-11)
12. Inclusiv institute de cercetare [↑](#footnote-ref-12)
13. <https://mfe.gov.ro/minister/perioade-de-programare/perioada-2021-2027/autoritatea-de-management-pentru-programul-sanatate/> [↑](#footnote-ref-13)
14. Conform OUG nr. 23/2023, cu modificările și completările ulterioare [↑](#footnote-ref-14)
15. In interpretarea OUG nr. 23/2023, cu modificările și completările ulterioare [↑](#footnote-ref-15)
16. La nivel de proiect [↑](#footnote-ref-16)
17. Au rol de exemplificare, nu au rol exhaustiv [↑](#footnote-ref-17)
18. Conform OUG nr. 23/2023, art 2 [↑](#footnote-ref-18)